
AZ ELMEBETEGSÉGEK PSZICHIKUS 
MECHANIZMUSA 


Azon átalakulást, amelyen a pszichiátria újabb időben átmegy, főleg 
oly irányú beható klinikai kutatásoknak köszönheti, amelyek nem 
egyedül az élénkebben előlépő tünetek mérlegeléséből, hanem a 
betegség egész lefolyásának, kezdetének és kimenetelének 
megítéléséből indulnak ki. Mindenesetre ezen álláspont a 
szakemberre a hosszabb időre kiterjedő megfigyelésnek nagyobb 
terhét rója, az esetek megfigyelésénél nagyobb óvatosságra inti, és a 
diagnózis korai felállítását megnehezíti, de a beteges állapotok 
természete mélyebb pszichikus mechanizmusának felismerésére, 
végül pedig az egyes kórformák élesebb határokkal való 
különválasztására biztosabb támpontokat nyújt. A kiélesedett 
pszichiátrikus megfigyelő képesség, amelyet természetesen a sok 
eset észleléséből eredő tapasztalat nagy súllyal támogat, lehetővé 
teszi azonban bizonyos tünetek a kórforma keretében való 
megjelenése — módjából, — lefolyásából, — csoportosulásából a 
diagnózisnak már korábban való megállapítását. Ennek sikeres 
elérésében támogatják különösen az újabb időben egyre nagyobb tért 
nyerő pszichoanalízis és ennek egyik legfontosabb eszközét alkotó 
asszociációs vizsgálatok, amelyekben kifejezést nyerhet 1. a szellemi 
egyéniség, fiziológikus és patologikus formáiban, 2. bizonyos 
kórformák sajátsága, 3. a szellemi és motoros műveletek között lévő 
összhang vagy diszharmónia magyarázata. 

Az eset, amelyet Moravcsik tanár úr engedelmével ismertetni 
kívánok, s amelyet részletes tanulmányom tárgyává tettem, nagyon 
érdekesen  — demonstrálja . miként egyesülhetnek  sokszerű 
funkcionális zavarok bizonyos, a pszichózistól idegen kórformák 
tünetei valamely kezdetben csak homályosan kialakuló paranoia 
bevezető szakában, és mennyire komplikálhatja, tarkítja és színezheti 
a hysteria alapvonása a vele kapcsolódó pszichózist. Az eset 
fontosságát és érdekességét emeli az a körülmény is, hogy itt élénken 


kimutatható, miként hatnak a szándékosan vagy a véletlenség által 
megváltoztatott külső körülmények termékenyítőleg a már meglevő 
téves eszmékre és hallucinációkra. 

A hatást módunkban van teljes objektivitással bemutatni. A beteg 
állandó naplót vezet, leveleket ír az orvosokhoz, írói készsége 
meglepő nagy, kifejező képessége tökéletes. Az alatt a húsz hónap 
alatt, mióta a budapesti egyetem elme- és idegkórtani klinikáján van 
(1909. november-1911. június), körülbelül 20-25 000 kis nyolcadrét, 
sűrűn teleírt oldalt produkált. Ialán sohasem volt alkalom egy 
paranoiás téves eszme rendszerének [olyan], a maga teljességében és 
szépségében való áttekintésére, mint a mi esetünkben, ahol a beteg 
határozott írói talentuma és az a tény, hogy szívesen, élvezettel ír, ezt 
lehetővé tette. 


AZ ELMEBETEGSÉGEK ÁLTALÁNOS 
PSZICHOLÓGIÁJA 


A pszichiátriának az az újabb iránya, melyet főképp Freud, Jung és 
Bleuler kutatásai jelöltek meg, nem elégszik meg többé a 
pszichózisok szimptómáinak leírásával, hanem a tünetek közötti 
összefüggéseket kutatva, a pszichózis mechanizmusát igyekszik 
kideríteni pszichoanalízis útján. A pszichoanalitikus vizsgálatnak 
köszönjük a hysteriáról újabban kifejlődött nézeteket. A hysteria 
kérdését a conversio tana igyekszik megoldani. Részletekben 
kaphatunk még újabb és pontosabb megfigyeléseket, a lényeg, az elv 
maga azonban teljes áttekintést ad. Eszerint a hysteria nem más, 
mint convertálódott lelki sensatio. A diszponált egyénben 
anaesthesiává,  — hyperaesthesiává, contracturává, —— pszichikus 
depressziókká stb. convertálódott sensatio.- 

Minden emberben megvan a hajlam a conversióra. Ha öröm ér 
bennünket, kipirulunk, szívdobogást kapunk, ha szerencsétlenség, 
sírunk és lehangoltakká leszünk: a sensatio convertálódott. A 
conversio tehát tulajdonképp reflextünemény, éspedig nemcsak 
analóg, hanem azonos reflexszel. Mi a princípiuma a conversiónak? 
Hogy a sensatio tényleg erős legyen. Mik az erős sensatiók? Amik az 
Én-komplexet közvetlenül, létérdekeiben érintik! Más sensatio nem 
lehet intenzív! Eo ipso? nem is convertálódik. 

Mi az oka annak, hogy a hysteriásnál a sensatio hamis irányban 
convertálódik? 

Hogy erre a kérdésre felelhessünk, vissza kell térnünk a reflex 
definíciójára. A reflexet jellemzi a célszerűség és az automatikusság. 
Tulajdonképpen minden életműködés ilyen: célszerű és automatikus. 
A reflex maga tehát mintegy típusa az életműködésnek, és mert 
rövid idő alatt folyik le, kitűnően megfigyelhető, és benne minden 
életfolyamat közös ismertetőjelei: a célszerűség és a gépszerűség (ez 
annyit . akar . mondani, — hogy: szükségszerűség, —— pontos 
determináltság) — könnyen, világosan  tanulmányozhatók. A 


hysteriások lelki életét az jellemzi, hogy azokban az örökölt és 
szerzett diszpozíciók révén ezeknek a belső lelki reflexeknek, 
amelyeknek normális prototípusa gyanánt a szerencsétlenség vagy 
kár hírére bekövetkezett sírást említettük, hajlamuk van arra, hogy 
abnormis módon játszódjanak le. A hysteriás az az ember, akinél a 
lélek olyan érzékeny, és a pszichét védő berendezés oly erős, hogy nála a 
reflexnek más lefolyása célszerűbb. Miután célszerűbb, tehát más 
módon jön létre. Egy fonák reflexművelet következik. Egy fonák 
reflexberendezés támad. A hysteriás öntudatlanul, automatikusan 
elnyomja a bánatát, nem sír, nem töpreng a saját nyomorúságán és 
szerencsétlenségén, elmenekül ezektől a gondolatoktól, "nem akar 
rágondolni", kiszorítja őket az öntudatából: kap helyette egy 
anaesthesiát valamelyik karjába, egy nyelési görcsöt, contracturát, 
csuklást stb. 

Fel kell vennünk, hogy a hysteriásnál valóban célszerűbb a 
reflexnek ilyen létrejövése, s ez könnyen érthető. Igaz ugyan, hogy az 
anaesthesia talán évekig megmarad, a csuklás talán hosszú 
hónapokig naponként visszatér — de a szenvedés, bár soká tart, 
kisebb fokú, olyan, hogy azt a hysteriás psziché könnyebben elviseli, 
mint azt a másik, pár percig vagy másodpercig tartó nagy 
szenvedést, amely elől mindenáron elmenekült. Menekülnie kellett, 
mert Én-komplexe nem bírta volna el. Tényleg: bizonyára elbírta 
volna, de erre nem került sor. Az Én-komplex hyperaesthesiája már 
létrehozta a conversiót. 

A hysteriás nem bírja el az Én-komplex komoly sérelmét. Az életet 
olyan mélyen éli át, hogy mindig mindent az Én-komplexre 
vonatkoztat. Hiszen többé-kevésbé kifejezett módon mindannyian 
ezt csináljuk, a saját életünkhöz és életérdekünkhöz mérünk 
mindent, de szervezeti és szellemi egyensúlyunkat veszélyeztető 
reakció nélkül. 

Az Én-komplex számára semmi sem közömbös. A színeknek, a 
hangoknak, az illatoknak határozott hangulatuk van. A 
subconscicens öntudat az impressziók és emlékek végtelen 
logaritmustáblái között rögtön kikeresi azoknak a létünkhöz való 
viszonyát, mint egy exponensét, amely már készen van adva. A 
hysteriás pszichében azonban az öntudattalannak ez a munkája 


sokkal élénkebb, differenciáltabb. A hysteriás vehemensebben szeret 
és elkeseredettebben gyűlöl, minden sensatio iránt érzékenyebb. 
Jobban fél a haláltól, a szomorúságtól, a pénzveszteségtől, az 
impotenciától és a menstruáció elmaradásától. Fontosabbnak érzi 
adott esetben a dicsőséget, hírt, gazdagságot, a mulatságot, a coitust, 
az élvezeteket. Ilyen körülmények között érthető, hogy a hysteriás 
számára, mondjuk, egy sexuális trauma sokkal jelentősebb, sokkal 
rettenetesebb és elviselhetetlenebb lehet. 

Az Én-komplex számára teljesen közömbös sensatio nincsen. 

A sensatiók általában kétféle típusúak, 1. kellemesek, 2. 
kellemetlenek. Ha még megjelöljük a sensatio fokát is, erős vagy 
gyenge voltát, amely persze attól függ, hogy a sensatio mennyire 
érinti érdekeiben a komplexet, akkor a sensatiót már teljesen 
jellemeztük. Eszerint a sensatióknak négy típusa van. 


1. gyengén ) pozitív 


2. erősen (kellemes) 
3. gyengén ) negatív 
4. erősen (kellemetlen) 


A negyedik, az erősen kellemetlen sensatio az, amelyet általában 
traumának neveznek. 

A pszichotikus egyén téves eszmevilága állandóan az Én- 
komplexével van elfoglalva. Az önző ember példája. A 
neuraszténiások és hysteriások kényszergondolatai, a paranoiások, a 
paralytikusok, a dementia praecoxban, a dementia senilisben 
szenvedők téves eszméi mind: az Én-komplex termékei. A 
neuraszténiás, aki azon töpreng, hogy az életét elhibázta, hogy 
coitusa nem fog sikerülni, hogy hátgerincsorvadása lesz, a hysteriás, 
aki retteg a pártában maradástól, a paranoiás, aki dúsgazdagnak, 
előkelő család sarjának, mártírnak, királynak hiszi magát, vagy arról 
panaszkodik, hogy üldözik, és az életére törnek — mind az Én- 
komplexével, az életével, a saját  életkérdésével foglalkozik. 
Hasonlóképp a dementia praecoxos, aki azt veszi észre, hogy 
befolyásolják, és életerejét tönkreteszik, a dementia senilisben 


szenvedő, aki elszegényedési és meglopatási téves eszmékkel 
bajlódik, a paralytikus, aki az egészségével dicsekszik, és a világ 
legerősebb emberének hirdeti magát, a melankóliás, aki büntetést kér 
egy általa elkövetett vétekért, és szeretne meghalni, mind a 
legfontosabb, legnagyobb életérdekeikkel foglalkoznak. Csak azzal 
foglalkoznak. Mindannyinál megtaláljuk tehát az Én-komplex 
átalakult és felfokozott érzékenységét. 

Ha az Én-komplexet magát vizsgáljuk, azt találjuk, hogy az több 
komplexből van összetéve. 

1. Sexuális — vagy fajfenntartási — komplex. Ennek legfőbb gondja az 
egyén nemi boldogulása. A komplex nagy fokban kellemetlen 
izgalma például a féltékenységi kényszergondolat vagy téves eszme, 
a sexuális impotenciától való félelem kényszergondolata. Általában a 
komplex aktivitásának iránya, azaz vágya: egy jó és nagy 
kielégüléseket adó nemi élet, gyermekek nemzése stb. Sérelme: 
visszautasítás az ellenkező nemű részéről, a gyermekek halála stb. 


2. Az egészség — vagy önfenntartási — komplex. Ez az egyén testi 
boldogulására ügyel. A komplex nagy fokban kellemes izgalma: 
például tífusz utáni  reconvalescentia  euphoriája, az erők 
visszatérésének, a test napról napra való erősödésének érzése. A 
komplex nagy fokban kellemetlen izgalma:  hypochondriás 
kényszergondolatok. A komplex aktivitásának iránya, azaz vágya: 
nagy testi erő bírása, jó ételek, kényelem, tisztaság megszerzése, 
szóval mindaz, ami a test egészségének kedvez. Sérelme: egy 
gyógyíthatatlan betegség tudomásulvétele. 


3. Anyagi — vagy pénz - komplex. (Szorosan összefügg az 
önfenntartási komplexszel. Ez a komplex az egyén anyagi 
boldogulásával törődik. A komplex nagy fokban kellemetlen 
izgalma: ha arról értesülünk, hogy kölcsönét valaki felmondta 
nekünk, vagy a meglopatás, az elszegényedés, vagy anyagi 
tönkremenés kényszergondolata, téves eszme formájában is. A 
komplex aktivitásának iránya, azaz vágya: sok pénz, anyagi 
függetlenség, fizetésemelés. Sérelme: kártyaveszteség, tűzkár stb. 

4. Erkölcsi — vagy ambíció — komplex. Ez a komplex az egyéniség 
szellemi boldogulását, elismertségét, hírnevét, dicsőségét óhajtja. A 


komplex nagy fokban kellemes izgalma: látni, hogy munkánk 
elismerésben részesül. Kellemetlen izgalma: félreismerés, hivatali 
mellőzés (amely természetesen egyúttal sérelme lehet az anyagi, az 
önfenntartási és fajfenntartási komplexeknek is). A komplex vágya: 
hírnevesség, siker, szoborban való megörökítés, szép temetés stb. 
Sérelme: félreismerés, lekritizáltatás stb. 


Ez a négy komplex a legfontosabb. Ezek mellett egyes embereknél 
és egyes korokban még a következő kettő organizálódhatik: 


5. Származási — vagy faji — komplex. Ez a komplex az egyén 
származását tartja számon mint olyat, amelynek révén sexuális téren, 
anyagilag is, erkölcsileg is, sőt a túlvilágon is (Egyiptom) jobban 
boldogulhat. A komplex nagy fokban kellemes izgalma: például egy 
győzelmes csata híre. Ez bizonyos fokig érdekli az anyagi vagy pénz- 
komplexet is. A komplex kellemetlen izgalma például a nemzet 
pusztulásán, elveszett dicsőségén való töprengés. Ennek a 
komplexnek negatív izgalma hozta létre például Vörösmarty "Vén 
cigány"-át, lompának "A gólyához" írt versét. Míg a komplex pozitív 
izgalma ugyancsak Vörösmartynál például a "Zalán futásá"-ban, 
Zrínyinél a "Zrinyiász"-ban élte ki magát. A komplex vágya a faj, a 
család boldogulása, érvényesülése. A komplex traumája például egy 
csatavesztés híre. Ez a komplex dekadens korokban atrophysál. 

6. Vallási komplex, melyet az egyéniség túlvilági boldogsága 
foglalkoztat. A komplex nagyfokú kellemes izgalma: például egy 
hívő zsidónál a TIórához? való hivatás, amely nemcsak nagy 
megtiszteltetés, tehát nemcsak az erkölcsi komplexnek kellemes, 
hanem az üdvözülés sanszait nagyban előmozdítja, azaz egyenesen a 
vallási komplexre hat. A komplex kellemetlen izgalma: például hivő 
katolikus számára a gyónásnál a feloldozás megtagadása. A komplex 
vágya: (hogy mohamedánul fejezzük ki magunkat) a túlvilágon a 
hetedik paradicsomba jutni. A komplex traumája: kiátkozás az 
egyházból. A komplex dekadens korszakok végén aktiválódik. 

Az egyes komplexek keretein belül apróbb komplexek 
organizálódnak. Egy fiatal embernél a sexuális komplexben tisztán a 
közösülésre, kéjelgésre vonatkozó képzetek szerepelnek. Később 


gyermekek nemzésére, a faj fenntartására való törekvés komplexe 
képződik benne. (Apasági vagy anyasági komplex). Ennek a 
komplexnek a kellemes izgalma például a gyermekek részéről 
tapasztalt gyengédség. Kellemetlen izgalma a hálátlanság. Vágya 
például a gyermekek és unokák emlékében tiszteletben tovább élni. 
Sérelme: például neuraszténiánál az a kényszergondolat, hogy a 
gyermekek megvetik, vén szamárnak, ostobának tartják stb. 
Gyermekei nem tőle valók stb. 

A komplexnek általában három főtulajdonsága van: 1. érzékenység 
(sensorikus tulajdonság), 2. aktivitás (motorikus tulajdonság), 3. 
nagyság! Mind a három tulajdonság ugyanazon egyénnél is és az 
élet folyamán többször is változhatik és változik. Normális 
érzékenységű, aktivitású és nagyságú komplex a kellemes vagy 
kellemetlen  sensatiók hatása alatt  hyperaesthesiássá, vagy 
anaesthesiássá, vagy hyperactívvá, vagy inactívvá, hypertrophiássá 
vagy atrophiássá lehet. (Megjegyzendő, hogy esetleg más 
alkalommal ugyanazon inger hatása alatt is ellenkező változások 
jöhetnek létre. Például a komplex kellemes izgalmai nemcsak 
fokozhatják annak érzékenységét, aktivitását és nagyságát, hanem 
csökkenthetik is. Hasonlóan a kellemetlen izgalmak.) A komplex 
egyetlen tulajdonságának a változása már megváltoztatja az egész 
komplex karakterét is. 

Nem szükséges sokat bizonyítgatni, hogy az  Én-komplex 
komponens komplexei egymással sokféleképpen összefüggenek, és 
egyiknek az érdekeltsége érdekeltséget jelent a többiekre nézve is. A hír, 
hogy valakit előléptettek hivatalában, elsősorban a pénzkomplexét 
érinti. De érdekelve vannak többé-kevésbé mind a többiek is. A 
növekedett jövedelemnek örül az egészség komplex is, mert hiszen 
most már az egyén jobb ételeket, jobb ruhákat, jobb lakást szerezhet 
magának. 

Örvend a sexuális komplex, mert hiszen az egyén a nemi 
versenyben jobban érvényesülhet. Örvend az erkölcsi komplex, mert 
most már módjában lesz a családját pénzzel segíteni és az új 
összeköttetések révén előbbre vinni. Örül a vallási komplex (feltéve 
persze, hogy az illető hivő), mert több pénzt áldozhat misére, 
búcsúra stb, s így örök üdvösségének ügyén is javít. Az Én-komplex 


bármelyik komponense  hypertrophisálhat a többi rovására 
fiziologikus körülmények között is. A Don Juannak minden 
mellékes, csak a szerelmi sikerek fontosak. Edison életét a pénz és az 
ambíció komplex mozgatja. Az anakhoréták csak az örök üdvösséget 
akarták elérni mindenáron. (Vallási komplex.) Don Diegónak 
legérzékenyebb komplexe kétségtelenül származása volt. (Faji 
komplex.) Ezek mellett a sematikus példaképp felhozott 
egykomplexű emberek mellett, amilyeneket persze reálisan 
nemlétezőknek kell tekintenünk —- minden halandóban bizonyos 
individuális egyensúlyban van a fenti négy-hat főkomplex-csoport. 
A domináló komplexet gyakorlott emberismerő rövid idő alatt 
bárkiben könnyen felismerheti. Napóleon főkomplexe az ambíció 
komplex volt; emellett a sexuális komplex volt legerősebb. Chopiné a 
sexuális komplex, Beethovennél az erkölcsi (persze itt egészen más 
irányú) és a sexuális komplex dominált. Nála a sexuális komplex 
sérelmei kompenzáló módon növelték az erkölcsi komplex 
érzékenységét. DAnnunziónál valamennyi főkomplex érzékeny és 
betegesen hypertrophiás. Strauss Richard Heldenlebenje az ő 
ambíció — komplexének terméke.  Schnitzler — művészetének 
középpontjában a nő áll. Az élet problémája nála a sexuális 
probléma: e művész uralkodó komplexe csak a sexuális komplex 
lehet. Goethe egyéniségében az összes komplexek csodálatos 
egyensúlyát és nagyszerű harmóniáját bámulhatjuk. Százait 
hozhatnánk fel a példáknak, de azt hisszük, szükségtelen. Eléggé 
világos lehet mindenki előtt, hogy az Én-komplexben más összetevő 
komplex nem képzelhető.? 

Az egyes komplexek tulajdonságainak különböző volta, a 
különféle individuumok szerint az Én-komplex maga végtelen sokféle 
lehet. Valóban végtelen sokféle emberi individuumot láthatunk. 
Hiszen már egy komplex keretein belül is igen sokféle kombináció 
lehetséges. Például lehet a sexuális komplex 1. Normális 
érzékenységű, normális aktivitású és normális nagyságú. 2. 
Hyperaesthesiás, normális aktivitású, normális nagyságú. 3. 
Anaesthesiás, normális, aktivitású, normális nagyságú. 4. Normális 
érzékenységű, fokozott aktivitású, normális nagyságú. 5. Normális 
érzékenységű, csökkent aktivitású, normális nagyságú. 6. Normális 


érzékenységű, normális aktivitású, hypertrophizált. 7. Normális 
érzékenységű, normális aktivitású, atrophizált stb. A kombinációk 
száma csak itten tizenhét, az összeseknél végtelen. lIermészetes, 
hogy ez a felsorolás amellett, hogy sémás, csak logikailag igaz. A 
valóságban egy komplex-hyperaesthesia esetén ritkán találkozunk 
normális  terjedelemmel és normális aktivitással. Rendesen 
fokozódott a komplex aktivitása is és terjedelme is. Viszont 
lehetséges, hogy [az] egyénnek például a sexuális komplexe 
hyperaesthesiás, és amellett inaktív is. Vagy: aktív ugyan, de az 
aktivitás nem tudja adekvát módon kiélni magát például egy nő 
megszerzésére vonatkozó célszerű motoros műveletekben (szóbeli 
udvarlás, szerelmi támadás, csók, ölelés stb.) éppen a komplex 
hyperaesthesiája . miatt. A komplex számára tudniillik a 
visszautasítás olyan nagy sérelem volna, hogy a psziché már előre 
védi magát ennek még a lehetősége ellen is (gátlás), és a megfelelő 
motoros működéseket inkább nem hozza létre. 

A nő számára a sexuális komplex sokkal fontosabb, mint a férfira 
nézve, mert magában foglal két más komplexet is. Az igazi nő a 
házasságban találja meg a sexuális érvényesülést, de egyúttal a 
pénz- és ambíció-vágyának kielégítését is, miután számára a 
házasság egzisztenciát és erkölcsi sikert is jelent. Ha fordítva volna a 
dolog, akkor a sexuális komplex a férfi számára volna döntő 
fontosságú, és nem a nőnek. Azok a hölgyek, akik mint énekesnők, 
festőnők, zeneszerzők akarnak boldogulni, pénzt és dicsőséget szerezni, 
tehát akiknél egy-egy erős anyagi és erkölcsi komplex organizálódott, 
olyan kivételek, amelyek megerősítik a szabályt. Ha a női nem valaha 
teljesen függetleníteni fogja magát a férfitól, tehát ha a nő számára a 
sexuális boldogulás nem fogja jelenteni egyúttal az anyagi és erkölcsi 
boldogulást is: akkor természetesen minden meg fog változni, addig 
azonban egészséges nőnél az Én-komplex körülbelül egyenlő a 
sexuális komplexszel. Nagyon érthető tehát, hogy a hysteriás 
neurózisok (nőnél! úgyszólván kizárólag a sexuális komplex 
önvédelméből keletkeznek. (A conversiót mindig a komplex 
védekezése hozza létre!) Miért? Mert más érzékeny komplex nincsen. 
Amennyiben azonban volna, természetes, hogy ennek a komplexnek 


az érzékenysége és érzékenykedése éppúgy produkálhat conversiót, 
azaz hysteriás szimptómát, mint általában a sexuális komplexé. 

A komplexek egymáshoz való funkcionális viszonyát, mint 
említettük, elsősorban a kölcsönösség jellemzi. Ennek egyik 
jelensége: a kompenzáció. A komplexek kompenzatorikus viszonyban 
vannak egymással. Az egyik komplex sérelme növeli a többieknek 
vagy közülük egynek érzékenységét. Iovábbá csökkentheti vagy 
növelheti a többi komplex aktivitását. Például: igen gyakori, hogy a 
sexuális komplex sérelme (visszautasítás vagy viszonzatlan 
szerelem) fokozza az erkölcsi vagy ambíció komplex aktivitását. 
Kedveseink (apa, anya, testvér) halála, amely szintén a fajfenntartási 
komplex sérelme, igen alacsonyra csökkentheti az önfenntartási 
komplex érzékenységét. (Az egyén indolens lesz az életét fenyegető 
veszélyekkel szemben, nem törődik az egészségével, testének tisztán 
tartásával stb.) 

Ugyancsak az apa és anya halála, tehát a sexuális komplex sérelme 
gyakran hirtelen megnöveli a sexuális komplex aktivitását. Az egyén 
egyszerre intenzíven utódot óhajt, pszichikus és fizikai potenciája is 
megnő stb. Közismert tény, hogy temetések után a bánatban végleg 
elgyötört anya vagy apa gyakran kitűnő étvággyal esznek. (Mindenki 
megfigyelhette ezt.) A sexuális (gyermek-jhkomplex sérelme itt 
kiváltotta az önfenntartási komplex fokozott aktivitását. 

Hasonlóképp gyakori, hogy az erkölcsi komplex sérelme 
(ambíciókban való csalódás, karrier-kudarc) a sexuális és az 
önfenntartási komplexet stimulálja tevékenységre. (Az egyén falura 
megy, sportolni kezd, testi kényelmének él, megházasodik, és a 
gyermekek nevelésére fordítja minden gondját.) 

Más példa: Tannháusert elátkozza a pápa. A vallási komplex 
halálos sérelmet szenvedett. Ez a trauma aktiválja a sexuális 
komplexet: a dalnokot mohó vágy szállja meg az istennő után, vissza 
akar menni a Vénuszhegybe." 

Normális emberben az egyes komplexek érzékenységét, aktivitását 
és nagyságát bizonyos átlagos közepesség jellemzi. Sensorikus 
szempontból vizsgálva az ilyen képzelt normális egyén komplexeit, 
azt találjuk, hogy a legérzékenyebb a sexuális komplex, a kevésbé 
érzékeny az önfenntartási és anyagi komplex, még kevésbé érzékeny 


az erkölcsi komplex. Motoros szempontból legaktívabb a sexuális és 
az önfenntartási, kevéssé aktívabb az anyagi, és legkevésbé ilyen az 
erkölcsi komplex. 

Nagyság szempontjából talán rajzzal ábrázolhatnánk a komplexek 
normális viszonyát, (1. rajz). 


Önfenntartási k. 





Ha ily módon jellemezve a komplex nagyságát, színezéssel 
érzékeltetnők a komplex érzékenységét és árnyalással a komplex 
aktivitását, akkor az egyént (mindazok alapján, amit róla 
tapasztalhatunk) az Én-komplex színes rajzával karakterizálhatnók.§ 

Például egy fiatal ügyvéd karakterét, aki meglehetősen sexuális és 
sokat törődik az egészségével, eléggé ambiciózus, kevéssé 
pénzvágyó, gyengén nacionalista és hitetlen, a következőképp 
rajzolhatjuk meg. 


SZexuálís 


; k. 





A színezésnél a komplex érzékenységét háromféle színnel lehetne 
jelölni. Mondjuk: anaesthesia — kék, normális érzékenység — fehér, 
hyperaesthesia — piros. 

A komplexek érzékenységének megmérésére szolgál az 
asszociációs vizsgálat (reakciós idő) és a pszichogalvanikus reflex. 
Az egyént egy 14-2,8 volt feszültségű áramkörbe (egy-két Leclanche- 
elem) kapcsoljuk bele, és valamelyik komplexét ingerszóval vagy 
testi ingerrel izgatjuk.? Azt mondjuk vád merült fel ellene, panaszt 
hallottunk reá, vagy tűvel megszúrjuk stb, akkor a közbeiktatott 
Deprez-D"Arsonval-féle galvanométer kitéréssel jelzi a komplex 
izgalmának a fokát. A komplex aktivitását mérni nem tudjuk. Erről 
legjobban az egyén cselekedeteinek latolása és a pszichoanalízis 
világosítanak fel. A komplex nagyságára szintén csak az előbbi 
kettőből következtethetünk. 

Egy pszichotikus beteg tökéletes analízisét akkor adhatnók meg, 
ha ismernők egész életét és mindazokat az apró, de fontos 
eseményeket, amelyek az ő Én-komplexét valaha érték. Ezek az 
események azok, amelyek az egyéniség fejlődésére döntő befolyással 
vannak, és mintegy lerakják az egyéniség  endopszichikus 
reflexberendezésének a huzalait. A hysteria-analízis ezeknek az 
összebogozott abnormis fekvésű huzaloknak kifejtésével foglalkozik. 

Egy "hy"7-s neurózis sémásan úgy képzelhető, hogy a hysteriás 
egyén Én-komplexének beteges érzékenysége és beteges túlvédekező 


képessége a traumák hozzájárulásával egész sorát teremtette meg az 
abnormis endopszichikus reflexműködéseknek (ezek közé tartozik a 
symptoma is), és így ezeket a huzalokat összecsomózta. A hysteria- 
analízis a csomó kibogozásával foglalkozik. Valószínű, hogy a 
hysteriásnál nemcsak a nagy és kellemetlen sensatiók, a traumák 
hoznak létre ilyen abnormis endopszichikus reflexeket, hanem a kis 
fokban kellemetlen, kis fokban kellemes és nagy fokban kellemes 
sensatiók is. Az analizálónak mindent revideálni kell. Mihelyt 
teljesen öntudatba hozta az illető sensatiót és a hozzá tartozó 
képzeteket, amelyeket annak idején az Én megfelelő módon fel nem 
dolgozott, már ezzel létrehozta az illető sensatiónak megfelelő 
normális, endopszichikus ad hoc reflexmechanizmust is. (Sajnos nem 
mindig sikerül. Sőt, helytelen volna tagadnunk, hogy az analizálással 
ártani is lehet. De az analízist műtétnek kell tekintenünk, hozzá 
olyannak, amelynek módszerei, indikációi még nincsenek 
kidolgozva. Melyik orvos állíthatná, hogy van műtét, amely nem jár 
kockázattal!?) 

Paranoiánál az analízis hasztalan. Már évszázadokkal ezelőtt" 
megkísérelték a  paranoiást "kibeszéltetni". (Mint ahogy a 
pszichoanalízis és a "lereagálás" is igen régi. Jó orvosok mindig 
csinálták. Az a pápa, aki elrendelte a fülbe gyónást, bizonyára meg 
volt "győződve ennek a  "pszichoanalízálásnak", ennek a 
lereagálásnak gyógyító értékéről.) Az eredmény a paranoiánál 
negatív volt. 

Miért? Freud megfelel a kérdésre. Azért, mert a patologikus 
reflexberendezés a paranoiásnál már véglegesítve van, meg nem 
változtatható. Az egyénben egy egész reflexrendszer keletkezett (az 
Én-komplex rosszul felfogott érdekében), amely az Én-komplex 
érdekeit mint egy csodálatos erődítmény óvja, és többé nem változik. 
Hogyan - kérdezhetné valaki -—, hát érdeke a paranoiásnak azt 
képzelni, hogy üldözik, hogy az életére törnek, hogy megrontják? 
Érdeke a melankóliásnak azt hinni, hogy nagy bűnt követett el, és a 
föld legnyomorultabb teremtése stb.? Igen. Az Én-komplexnek 
valaha érdekében állott, hogy inkább ezt a sérelmet fogadja el, mint 
valami más nagyobbat. Megmenekült a másiktól, de pszichózissal 
fizetett érte. A pszichotikus ilyenformán ahhoz az üldözötthöz 


hasonlít, aki a tűz elől a vízbe ugrik. A kisebbik rosszat, tehát a 
jobbat választja, ezzel eleget tesz az élet törvényének, a 
reflextörvénynek, a célszerűség elvének, az Én-komplex érdekeinek. 
De mi lehet rosszabb és kellemetlenebb, mint a melankóliás kínzó 
önvádlásai és egyéb téves eszméi? Ez csak nem célszerű? De igen, 
ezek is az Én-komplex védekezését célozzák! A neuraszténiás attól 
fél, hogy egy adott helyzetben kudarcot vall, tehát azon aggódik, 
hogy ez meg ne történjék. A dementia senilisben szenvedő 
folytonosan a pénzét félti, és mindenkit tolvajnak néz, azt óhajtja 
tehát, hogy meg ne lopják, hogy kára ne legyen. A paranoiás a képzelt 
üldözőktől retteg, és a hallucinált hangokra felel, szitkozódik, 
mindezt miért, hogy ne öljék meg, ne tegyék tönkre, ne kínozzák. Az 
Én-komplex tehát itt is a saját érdekeivel foglalkozik; hogy ez óriási 
szenvedésébe kerül, hogy a dologra roppantul ráfizet ez a 
patologikus [az kétségtelen], de principialisan nem célszerűtlen. 
Miért nem célszerűtlen? Egy fiziológikus példával, amely nem akar 
analógia lenni, megvilágíthatjuk ezt a dolgot a másik oldaláról. A 
példa — persze sematikus — az altruistáé. Az az ember, aki másokért 
fáradozik, dolgozik, altruista. Miért teszi? Azért, mert neki az 
kellemetlen érzéseket okoz, mert az Én-komplexet gyötörni akarja? 
Nem. Hanem mert Én-komplexe olyan berendezésű, hogy annak ez 
nagyobb euphoriát jelent, mint a saját érdekében végzett munka és 
fáradtság öröme. Vagy nézzük az anyát, akit az árvíz elragadott. Már 
fuldoklik, de utolsó erejével feltartja a víz fölé gyermekét, 
önfenntartási komplexét halálosan megsérti, és mégis ezt kellett 
tennie, mert a fajfenntartási (sexuális) komplex, amelynek a 
sértetlensége sokkal fontosabb, automatikusan létrehozza ezt a 
cselekedetet. A célszerűség és a  gépszerűség az egész 
reflexfolyamatban eklatánsan demonstrálódik Dugovics Titusznál, 
aki a mélységbe rántja a törököt; az önfenntartási komplex érdekeit 
elnyomja a nála sokkal érzékenyebb erkölcsi és faji komplex 
érvényesülése. Sokkal elviselhetetlenebb volna neki a szégyen, hogy 
gyávának látszassék, sokkal jobban vágyik a hősi dicsőségre, mely 
halála után be fogja ragyogni a nevét, sokkal inkább fájna neki a 
nemzet leigázása (faji komplex), mint a saját életének a pusztulása. A 
harc, a háború, az állandó veszélyben való élés egyébként is 


lefokozza az önfenntartási komplex érzékenységét. Egy másik 
lefokozó momentum a túlvilági életben való hit. Dugovics Titusz 
tehát nem cselekedhetett volna másképp, mert végeredményben ez a 
cselekedet (a zászlót hozó török magával rántása a vár faláról) felelt 
meg leginkább az adott helyzetben a teljes Én-komplex valódi 
érdekének. Azoknál a pszichózisoknál tehát, ahol a beteg folyton az 
Én-komplex kárával, veszélyével bíbelődik, háromféleképp is 
megmagyarázhatjuk ezeknek a kellemetlen, tehát célszerűtlennek 
látszó pszichikus életműködéseknek célszerűségét és 
szükségszerűségét. 

1. Az Én-komplex előre védi magát a képzelt veszély, baj, betegség, 
üldözés ellen. A védelem nem ér célt, sőt indokolatlan, mert hiszen 
nincsen üldözés, és nincsen semmi szervi baj, a védekezés azonban 
mint akció mégis tagadhatatlanul célszerű. 

2. Az Én-komplex az önvádlások és a kellemetlen tartalmú téves 
eszmék által (amelyek, ugyebár, csak az Én-komplex valamelyik 
komponensét sértik), kompenzáló módon megvédi az Én-komplexnek 
ismeretlen okok miatt jobban féltett, tehát érzékenyebb részét. 
(Éppen úgy, ahogy Dugovics Titusz az önfenntartási komplex halálos 
sérelme árán megvédte a másik két fontosabb komplexet.) 

3. Végre lehetséges olyan sajátságos berendezés is, amelynél az 
egyik komplex sérelme a másik komplex számára egyenesen örömet, 
euphoriát jelent. A mazochista gyönyörűségét találja a veretésben, 
amely önfenntartási komplexét sérti, de a sexuális komplex számára 
nagyfokú és pozitív (kellemes) sensatio. Vannak emberek, kikre azt 
mondjuk, hogy örülnek, ha sértve érezhetik magukat. A mellőzés, 
megalázás (tehát az erkölcsi komplex sérelme) náluk bizonyos édes 
fájdalommal jár együtt. Melyik komplex az, amely az erkölcsi 
komplexnek eme sérelmét igenli és szívesen fogadja? Valószínű, 
hogy a sexuális komplex! A mazochisztikus hajlamú egyén még a 
hasonló nemű részéről elszenvedett megaláztatást is automatikusan 
(ez a csökevényes homosexuális komponens munkája) felhasználja 
arra, hogy belőle a sexuális komplex számára gyönyörűséget 
merítsen. 

Ezek a példák alkalmasak arra, hogy az elmebetegek pszichikai 
életfolyamataiban, amennyiben azok nem látszanak célszerűnek 


(mert hiszen nagy szenvedésekkel járnak egyik vagy másik komplex 
számára), felismerhessük a célszerűséget és a szükségszerűséget 
éppen úgy, mint ahogy például egy nagysági paranoiában szenvedő 
betegnél ezt minden bizonyítás nélkül felismerhetjük. 

Ezek után a psziché (ép és kóros) életműködéseinek 
tanulmányozásából szerzett tapasztalatainkat a következőképpen 
foglalhatjuk össze. 

1. Az Én-komplex négy-hat komponensból van összetéve. A 
komponens komplexek parciálisan  hypertrophizálhatnak és 
atrophizálhatnak, aktiválódhatnak és inaktiválódhatnak, 
hyperaesthesiássá és anaesthesiássá válhatnak. Ezek a változások 
éppúgy, mint az egész Én-komplex összes életműködései, célszerűen 
és gépszerűen mennek végbe. 

2. A komponens komplexek között sokszoros összefüggések 
találhatók, úgyhogy egy komponens komplex sérelme bizonyos 
fokig érinti az Én-komplex összes többi komponenseit is. 

3. A komponens komplexek egymással kompenzatorikus 
viszonyban vannak. Például az egyik komplex sérelmét ugyanazon 
komplex anaesthesiája, inaktiválódása, atrophiája követheti, míg 
ugyanakkor egy másik komplex aktívabb lesz és hypertrophizál, egy 
harmadik pedig esetleg hyperaesthesiássá lesz. A kompenzálásnak e 
legközönségesebb típusa mellett több más típus lehetséges. Ezek 
száma aránylag kicsiny. 

4. A pszichózis abnormis lelki reflexműködés, mely főleg az Én- 
komplex abnormis (1. kellemes, 2. kellemetlen, 3. mindkétfajta) 
izgalmaiban nyilvánul. Az Én-komplexnek eme izgalmai mellett 
szükségképpen más reflexműködések is megváltoznak, illetőleg 
megváltozhatnak. 

5. A pszichózisra diszponált egyén Én-komplexe hyperaesthesiás. 
A hyperaesthesiás komplex célszerűtlenül a túlságig védi magát. Ez 
okozza a conversiókat és a komplexek állandó patologikus izgalmi 
állapotait. Ennek a patologikus érzékenységű Én-komplexnek az 
élete a pszichózis. 

6. A célszerűség és gépszerűség — minden reflexműködés, illetőleg 
életműködés principiális tulajdonságai — a pszichózisokban, bár 
sokszor nagyon el vannak burkolva, mégis mindig felismerhetők. 


KÓRRAJZ 


al ELŐZMÉNYEK 


G. kisasszony az elme- és idegkórtani klinikára való felvétele előtt 
már évek hosszú sora óta részesült elme- és idegorvosi kezelésben. 
A Szt. Rókus kórház megfigyelő osztályának ambulanciájára járt. 
(Abban az időben ez volt az Egyetem elme- és idegkórtani osztálya.) 
Sokszerű panaszai voltak. Hyperaesthesiás állapotok, élénk 
hangulatbeli labilitással. Határozatlan hypochondriás panaszok, 
amelyek formájukat és intenzitásukat elég gyorsan változtatták a 
hysteriásokat jellemző kaleidoszkópszerű variációkban. 

A betegség időnkint javulást mutatott. Eleinte az elevenen való 
eltemettetés gondolata gyötörte, s később helyet adott hypochondriás 
természetű kényszergondolatoknak. Főleg a tüdővésztől félt. 

Apja 1905-ben, hatvannégy éves korában agyszélhűdésben, anyja 
ötvenkilenc éves korában előtte ismeretlen betegségben halt meg. 
Egyik anyai nagybátyja elmebetegségben szenvedett, és a lipótmezei 
állami elmegyógyító intézetben végezte életét. Négy testvére kis 
korban halt el. Gyermekkorában scarlatinája és diphtheritise volt. 
Négy ízben állott ki orbáncot. Négy elemi, négy polgári és egy 
felsőbb leányiskolái osztályt végzett. Jól, ambícióval és nagy 
szorgalommal tanult. Első menstruációját tizennégy éves korában 
kapta meg, amely gyakrabban és nagy mennyiségben jelentkezett. 
Tizenhét éves kora óta ideges. Állapota öt év óta súlyosbodott. 

1905. évben lép fel először betegünknél határozott formában a 
befolyásoltatás téves eszméje. Már azelőtt is érezte sokszor, hogy 
"van valami idegen", és hogy "a napsütésben rejlik valami, ami 
előidézi" a gondolatait és érzéseit, de ez csak futólagos érzés, 
sejtelem volt. Most azonban világosan felfedezte magában az idegen 
befolyást. 

1905 óta továbbra is otthon élt. A család az apa halála után jóval 
szerényebb viszonyok közé jutott, s mint elbeszéli, ő, ellentétben 


testvéreivel és anyjával, ebbe sehogy sem tudott belenyugodni. 
Állandóan orvosokhoz járt, súlyt helyezett arra, hogy csak 
"elsőrangúan képzett" emberek által gyógyíttassa magát. Közben 
gépírást és gyorsírást tanult. Mind a kettőt aránylag hamar 
elsajátította. 1907-ben újabb csapás éri a kis családot. Az anya 
szívbajban meghal. A három testvér, két leány és egy fiú egyedül 
marad. Gizella irodába jár, a befolyásoltatás alapgondolatából, 
amellyel 1905 óta állandóan foglalkozik, a kényszergondolatok egész 
raja fejlődik. A következő két év alatt a folyton szaporodó 
érzékcsalódások teljesen munkaképtelenné teszik. Azt hangoztatja, 
hogy ördög üldözi. Egy napon rajta érik, hogy ki akar ugrani az 
ablakon (1908). Négy hónapra szanatóriumba kerül, ahonnan javulás 
nélkül bocsájtják el. Iestvérei végre 1909. szeptember 16-án a Szt. 
János kórház elmebetegosztályára viszik, ahonnan nyolc nap múlva 
hazakerül. Ugyanezen év november 15-én klinikánkra hozták, s 
azóta itt ápoljuk. 


b] A KLINIKÁN VÉGZETT VIZSGÁLAT 


A 153 cm magas, elég jól fejlett és táplált nőbeteg haja szőkésbarna, 
kissé kopaszodó. A homloka alacsony, keskeny, felfelé összetérő. 
Kissé meredekebb occiput. A helix kissé begyűrt. Az arc 
aszimmetriás; jobboldalt erősebben fejlett. Az arcon több szemölcs. 
Koponyaméretek: hosszúság 187 mm, harántátmérő 147 mm, 
magasság 102 mm, kerület 540 mm. Kékellő scelerák. Az írisek 
szürkéskékek. Pupillák középtágak, egyenlőek, eléggé szabályosak. 
Fényre, alkalmazkodásra,  összetérítésre jól reagálnak. A 
szemmozgások szabadok. Nyelv kissé balra deviál, reszket. Kisebb 
fokú kéztremor. A bal facialis fáradékonyabb. Térd-, achilles- és 
triceps-reflexek könnyen kiválthatók.  Bőrreflexek normálisak. 
Mindkét oldali alszára külső szélén a térdízület alatt kéttenyérnyi 
területen hyperpaesthesia. Kisebb fokú dermographia. Centrális 
látás, színérzés jó. A látótér azonban úgy a fehér, mint a többi 
színekre vonatkozólag koncentrikusan szűkült, a színek részleges 
inversiójával. A jobb szemen a fehér színköre 30-25 fok, a bal szemen 


60-45 fok között terjed a különféle déllőkben, míg a színeké a jobb 
szemen a 25 fokon és a balon 31 fokon túl nem terjed, erős, hysteriára 
jellemző kiszögellésekkel. Jobb fülén az óraketyegést 45, a balon 60 
centiméterről hallja (bal hyperaesthesia acustica). A nyelv jobb felén 
a sós ízt keserűnek, a kininoldatot mindkét oldalon keserűnek 
jelezte. A kölnivíz illatát a jobb orrlikon 7, a balon 4.5 centiméterről 
érzi meg. A gyomortájról a torok felé haladó szorító érzése (globus) 
van, mely néha a fejtetőtől terjed lefelé. A belső szervek épek. Időre 
és helyre teljesen tájékozódott. Intelligenciájában defectus nem 
található. (Lásd a differenciális diagnózisról szóló fejezetet.) 
lesttartása görnyedt, időnkint összerázkódik, magába vonul, 
kedvetlen, arca szenvedést fejez ki. 

Sokat panaszkodik a rosszindulatú, gonosz Lény részéről 
tapasztalt befolyásolásról, üldöztetésről, a kínzások különféle 
alakjáról. Minden, ideges állapotával kapcsolatos tünetet ezen 
rosszakaratú behatás következményeképpen szerepeltet. Szóval, 
írásban élénk színekkel ecseteli szenvedéseit, az üldöztetés különféle 
módját. Ezen állapotából azonban a figyelemnek elterelése által 
kizökkenthető, különösen ha az érdeklődésnek saját személye iránt 
való felkeltése sikerül. Így a klinikai előadások alkalmával történt 
bemutattatása alkalmával arca felélénkül, mohó bőbeszédűséggel 
sorolja el élményeit, állapotáról, a külvilág tüneményeiről, az üldöző 
szellemről való felfogását, mialatt bizonyos öntetszelgéssel fitogtatja 
ismereteit. Ilyenkor alig lehet beszéde nagy árját megakasztani. A 
betegek számára rendezett szórakoztató estéken is ő viszi a 
közreműködők között majdnem a vezérszerepet. 

Elmondja, hogy 1905-ben egy özvegyember feleségül akarta venni. 
A házasság mindenképpen előnyös lett volna. A kérő kitűnő 
társadalmi állású, vagyonos ember, bár nem szép, de jó és igen 
rokonszenves férfi. Beteg azonban teljesen szegény, árva leány létére 
is habozott, hogy igent mondjon-e, mert mást szeretett. Miközben 
egyszer délben az irodából hazafelé ment, és a házasság felől 
gondolkozott, észrevette, hogy valami befolyásolja az akaratát. 
Mintha egy szellő meglegyintette volna, érezte az erőt. Olyanféle 
volt, mint valami "ésszel ellátott villamos anyag". Ez az erő 
mindenáron arra akarta őt kényszeríteni, hogy menjen férjhez. Csak 


nehéz küzdelem után tudott ellenállani a kényszernek. Ettől kezdve 
sokat gondolkodott ennek az idegen erőnek a természetén, és rájött, 
hogy az csakis valamilyen felső Lény lehet. 

A továbbiakban átadjuk a szót a betegnek, amint "felfedezését" az 
úgynevezett középiratában, amelyet — az intézetben való 
tartózkodásának első hetében szerkesztett, részletesen kifejti. 


c] A TÉVES ESZMÉK RENDSZERE 


"Kíváncsiságom hatalmasan fel volt izgatva. Feltettem magamban, 
hogy küzdelmek árán is kitartok saját akaratom mellett, és 
megfigyelem, vajon ez a befolyás, melynek kihatását nemcsak 
fontosabb, de a legcsekélyebb tetteimben és életnyilvánulásaimban is 
éreztem, a többi embereket is úgy befolyásolja-e, mint engem? És 
volt alkalmam a megfigyelésre, mert egész napon át egy nagy 
irodában voltam. Egész világosan láttam, hogy minden ember tetteit 
ugyanaz a Lény irányítja! Most már még kíváncsibb voltam, és 
elhatároztam, hogy végére járok ennek a dolognak." 

"A Lénynek szemmel láthatólag sehogy sem tetszett, hogy én őt 
megfigyelem, mert folyton-folyvást el akarta téríteni figyelmemet 
magáról. De én lelkemben kutattam tovább, és láttam, hogy az idegen 
behatás a nap és éjjel minden percében bennem található, bennem lakik. 
Midőn ez a Lény látta, hogy én a kutatással nem hagyok fel, és hogy 
kiveszem már a vonásait is, úgy tett, mintha ördög volna. Mintha 
engem a jó útról és Istentől el akart volna téríteni. Kezdett engem 
Isten ellen izgatni, hogy az Isten mindenbe beleszól, hogy nem 
enged az embernek semmi szabad akaratot, hogy az Isten ilyen, hogy 
az Isten olyan! De ami legfeltűnőbb volt előttem, az, hogy emellett 
folyton teljes lemondásra akart kényszeríteni. Hogy mondjak le 
minden földi vágyról, ne gondoljak még egy csinos ruhára sem, 
gondoljak csakis a felebaráti szeretetre! Ez egy ördögi Lény részéről, 
azt hiszem, mindenkinek feltűnt volna." 

"Egy nap azután szörnyű meglepetést hozott számomra. A Lény 
egyszerre felágaskodott lelkemben, és így szólt: 3Iudd meg tehát, én 
vagyok a te Istenednek egy karja. Maga az Isten! Mindent el fogok 


neked mondani, mert már a hatalmamban vagy, és jól fog nékem 
esni egyszer egy ember előtt valódi alakomban mutatkozni! És 
hogyha kedvem telik, ismét el fogom veled az egészet, amit rólam 
megtudsz, felejtetnilk És lassan-lassan kezdett engem az egész 
titokba beavatni; megjegyzem azonban, hogy csak azt hittem el, amit 
saját megfigyeléseim nekem valónak mutattak. Ha nem lett volna 
éles megfigyelő képességem, talán sohasem tudtam volna meg a 
teljes valót." 

"Egész idő alatt arra törekedett, hogy gyökeresen kiirtsa a 
vágyakat belőlem, de ez irtózatosan fájt, akárcsak az élet legmélyebb 
gyökereit tépte volna ki belőlem. Én persze fellázadtam ezen 
rettenetes gyötrés ellen, és folyvást kérdeztem: Ki vagy te, miért 
gyötörsz engemlx Erre ő így felelt: sÉn a te Istenednek egy karja 
vagyok. Látod az én torz-arcomat? Ez egy karnak a vége. Ez a kar 
felvezet egészen a Napig. A Nap élő lény, a Nap az Isten. A Napból 
mint közös törzsből millió és millió olyan kar indul ki, mint amilyent 
te látsz magadban. Minden ember számára van egy ilyen karom, 
amely láthatatlan. Ezen karok által kormányozom én a világot! Ez a 
láthatatlan kar intézi az embernek sorsát, sőt lépteit, legcsekélyebb 
cselekedeteit, mert: ez a kar minden ember második énje, az egyedül 
parancsoló!" 

"Ettől kezdve állandó beszélgetésben állottam a  Lénnyel. 
Elmondotta, hogy ő volt az első élőlény. Amint az életnek öntudatára 
ébredett, maga körül kezdett forogni. Forgás közben iszonyú hőfok 
fejlődött, gázok képződtek, midőn pedig a forgás megszűnt, ezen 
gázok lehűltek, és földszerű tömeggé tömörültek. Így teremtette ő, 
úgymond, a földet és a csillagokat. A földről azonban sokkal több 
csillag látszik, mint amennyi valójában létezik. Ezt ő tükrözés által 
éri el. Elmondotta, hogy a körülforgás által mind nagyobbá vált, és 
óriási erőre tett szert, úgyannyira, hogy tetszése szerint ágakra tudott 
szakadni. Így van az, hogy minden ember számára van egy külön 
karja. Az ő felsőrésze a Nap. Ez tüzes, és sugaraiban élnek a meghalt 
emberek lelkei. Ott fönn az ő ábrázata szép és nyugodt, és a fenn élő 
lelkek csak ezen részét látják. Alsó része azonban, úgymond, teljesen 
ki van hűlve. Ide rejti ő a rossz indulatokat, melyek minden lényben 
megvannak. Minden karja egy fejben végződik. Ez bármily hihetetlen, 


mégis igaz; ő megmutatta nekem őket; ezek torz alakúak, ide rejti ő a 
rossz indulatait. Azt mindig mondta, hogy villanyos anyagból van, 
de az utolsó időben azzal a kijelentéssel lepett meg, hogy a 
Radiumból származik, éppúgy, mint a mi lelkünk." 

"Magától értetődik, hogy sokat gondolkoztam ezen, és végre ez 
már nem is tűnt fel olyan hihetetlennek. Mert: elsősorban azt 
olvastam, hogy a Radiumban valóban rendkívüli energia van 
fölhalmozva - és ezt talán lehetne már az élet kezdetének tekinteni, 
másodszor pedig azért, mert eszembe jutott, hogy a Napban Helium 
van, a Helium pedig a Radium kisugárzása. Így talán nem is csalt 
meg, midőn kijelentette, hogy küszöbön van az ő felfedeztetése, mert 
amint Radiumból élőlények fognak keletkezni, látni való lesz, hogy ő 
nem teremtett bennünket. Azt, hogy a föld felé néző része, melybe a 
rossz indulatait rejtette, láthatatlan, ezt önmagam úgy magyaráztam 
magamnak, hogy hisz a villamosság, míg szikrába nem gyúl, láthatatlan. 
(Alkalmam volt ezt látni, midőn engem villanyoztak, és én a 
villamos áramot nem láttam, csak midőn szikrát csaltak ki, vált 
láthatóvá.) Megmutatta nekem azt is, hogyan gátolja meg, ha egy 
ember keresztül akar vinni valamit, ami az ő érdekeivel ellenkezik. 
Ilyenkor a Napból, a törzséből kiválaszt annyi villanyosságot, 
amennyi az illető embernek erejéhez mérten szükséges, és lebocsátja 
abba a karjába, amely az illető embert mint második énje egész 
életén keresztül kíséri. Ez a villanyosság mint egy vasfal, sőt még 
sokkal erősebben útját állja a legerősebb akaratnak is. És a normális 
ember mégse veszi észre, hogy egy ésszel ellátott lény, aki gátolja. 
Hogy én mindezeket észrevettem, annak csak az volt az oka, hogy 
hosszú évek során át idegbeteg voltam, és a különleges kedélyrázkódások 
által lelkem összefüggése a testtel meglazult. Azt is megmutatta nekem, 
hogyan rendezi azt, hogy mikor a csillagászok megfigyelnek egy 
csillagot, az a bizonyos csillag mindig a szükséges normális 
időközökben azon a helyen legyen, ahol a csillagász teljes számításai 
szerint lennie kell. Mindezt számtalan villamos karjaival és a 
tükrözéssel éri el. Azt is megmutatta, hogy a betegségeket kénytelen 
saját kezűleg oltani az emberekbe. A legcsekélyebb náthától a 
legszigorúbb betegségekig, a kolera, a rák stb.-t okozó bacilusokat ő 
oltja abba az emberbe, akinél a végcél, a türelem és lemondás 


érdekében ezt szükségesnek tartja. De leginkább az ideg- és 
elmebajosok szenvednek ezen szép világrend alatt. A szanatóriumok 
és tébolydák telve vannak az ő áldozataival. Ezeknél nem lehet 
semmit se kézzelfoghatóan bizonyítani, és így kénye-kedve szerint 
járhat el. A nagy kedélyrázkódások ugyanis - az ijedség stb. —, 
amelyek az őrültségnek látható okozói szoktak lenni, mindannyiszor 
a felfedezés veszélyével fenyegetik a világ kormányzóját. Mert 
minden hatalmas kedélyrázkódás valamit változtat a villanyos erő, a 
lélek helyzetén a testben, és ekkor már beállt a veszély, hogy éppúgy, 
mint én, felfedezi magában az idegen befolyást." 

"Hogy velem mi történt, hogy nékem mit kellett átszenvednem 
azért, mert oly szerencsétlen vagyok, hogy én tudtam meg 
legelsőnek ezt a titkot, azt emberi szó megértetni nem bírja! Harapás, 
valóságos harapások, fojtogatás, az életnek erőszakos kisajtolása, 
kalapácsütések, ez mind nem nyújt csak megközelítőleg is helyes 
képet kínjaimról. Attól a perctől fogva, amint a Lény belátta, hogy 
csakis az utolsó életszikra kiirtásával fogja elérni azt, hogy őt 
magamban többé észre ne vegyem, lelkem végleges elpusztítását, örökre 
való meggyilkolását tűzte ki célul." 


x 


Ezzel G. kisasszony téveseszme-rendszerének sarkpontjára értünk, 
ahol a nagysági, üldöztetési és vonatkoztatási melódiák mintegy egy 
akkordban hangzanak. Örökre meg kell halnia, a halhatatlan lelke el fog 
pusztulni, áldozatául esik egy példátlan és soha elő nem fordult 
gyilkosságnak. Miért? Mert ha a felfedezés köztudatba menne át, 
mindenki feltámadna a zsarnok ellen, aki jogtalanul, nem a 
felsőbbség, hanem az elsőbbség, nem a jóság, hanem a rosszaság 
jogán uralkodik az élőlényeken, és a szuggerált boldogság 
rabszolgaságában tartja a meghalt lelkeket is. Ezt a Lény 
természetszerűleg mindenáron meg akarja akadályozni — miután 
másképp nem lehet - gyilkosság útján. 

Ebben az esetben G. kisasszony nevét mint egy mártírét, mint az 
emberiség felszabadítóját hervadhatatlan babér fogja övezni. De 
lássuk tovább a "Lény" természetrajzát, akinek a beteg ezek után 
tudomására adta, hogy inkább ördögnek tartja. 


x 


"Ekkor ő azt mondotta: sMit gondolsz, egy ördögnek adnék én 
szabad kezet!? (itt még két francia szót mondott, melyekre már nem 
emlékszem) - hisz látod, hogy minden ember számára van egy 
karom, és azt neked mindjárt meg is fogom mutatnilx" 

"Ekkor éppen az utcán jártam, és ott minden ember mellett 
megjelent egy sötét, kárörvendő arcú árnyék! sLátod — úgymond -—, 
minden embert én kísérek az életen keresztül, ha ördög volna ez, 
annyi ördögnek, annyi elkárhozott léleknek kellene léteznie, ahány 
ember van! Hiába, bele kell nyugodnod, hogy én vagyok az Isten. 
Isten nevét vettem fel, de rossz vagyok minden ízemben. Az egyszer 
megkezdett úton meg kellett maradnom. Amint bevallottam volna, 
hogy ki vagyok, éppúgy gyilkoltak és visszaszorítottak volna, mint 
ahogy tenni fogják, ha végre egyszer kiderül a való. Igen, egy ördög ül 
a világnak a trónján! És az emberek azt hiszik, hogy a jóság az 
uralkodó elem, ezen mulatok én legjobbanlc" 

"A rémülettől kővé meredtem, így szóltam: 5Óh, irgalmazz nékem, 
mondd, hogy ez mind nem igaz, mert megölöm magamat, ezt a 
tudatot elviselni nem bírom.x De ő izgalom nélkül felelt: :Csak 
szenvedj, ezt akarom, mert te voltál az első, aki engem magában 
észrevett, te adtál legelőször okot nekem a rémületre. Majd ha jónak 
látom, az egész dolgot ismét feledtetni fogom veled!x" 

,Ítt meg kell jegyeznem, hogy valóban azt követelte tőlem egy idő 
múlva, hogy feledjek, és midőn látta, hogy ez nem akar 
bekövetkezni, akkor kezdett csak a legkegyetlenebb kínokkal 
gyilkolni." 

"Vissza kell térnem arra, hogyan avatott be ez a Lény engem a 
mostani világrend keletkezésébe. Elmondotta, hogy ő volt az első élő 
és ésszel ellátott lény. Sokáig egyedül volt a világűrben, és így 
hozzászokott a legkorlátlanabb szabadsághoz. Midőn azután több, 
magához hasonló lénynek keletkezését látta a természetből, 
kétségbeeséssel töltötte el az a tudat, hogy most vége lesz a szép 
szabadságának, hogy neki talán parancsolni fognak, őt minden 
tettében, minden mozdulatában korlátozni fogják a többi született 
lények. Ekkor egy gonosz terv született meg benne: eszébe jutott, 


hogy ha sikerülne ezeket a lényeket lekötni úgy, hogy nem bírnának 
többé szállni — és egyedül ő maradna szálló lény, s azokat letenné egy 
erre alkalmas csillagra, míg ő maga fent maradna ragyogva az égen, 
akkor ő elhitethetné azokkal ott lenn, hogy ő egy magasabb Lény és 
alsó részével, amely láthatatlan, észrevétlenül kormányozhatná őket. 
Ezt a tervet keresztül is vitte. Mielőtt még az élet öntudatára ébredett 
volna a természetből megszületett új lény, mielőtt, mint egykor ő, 
forogni kezdett volna önmaga körül, vegyi úton egy testtel vette körül, 
és levitte a céljainak legjobban megfelelő csillagra, a földre. Itt 
sorscsapásokon, a megélhetés gondjain, betegségeken, az öregség és 
halál szenvedésein vezette a lényeket keresztül. Ezáltal a törekvést, a 
vágyakat, szóval az élet élénkebb nyilvánulásait olyannyira kiölte 
belőlük, oly kevés igényűekké váltak, hogy miután a halál 
szenvedésein keresztüljutva, a lelket, a villanyosságot (azaz az 
egyedül valóban élőt az emberben) oda fölvitte magához a többi 
lények közé, el tudta hitetni velök, hogy az élet, az a tetszhalott 
letargiához hasonló élet a valódi boldogság." 

"Ott a lelkek egymás mellé préselve élnek, még mozogniok sem 
szabad saját akaratukból. Csak őt imádhatják, csak az ő parancsainak 
szabad engedelmeskedniük. Akik elégedetlenek, azokat azzal 
fenyegeti, hogy ledobja az ördögök közé az örök kárhozatba. Ez a 
fenyegetés eddig még mindig segített. De gyanította volna csak egy 
is, hogy ördögök nincsenek, azazhogy jobban mondva, az, aki 
Istennek nevezi magát, az egyedüli ördög, abban a pillanatban vége 
lett volna az ő uralmának, és a világ felszabadult volna. Én még most 
jól tudom mindezeket, de néha a rettenetes gyilkolás hatása alatt 
tünedezni érzem öntudatomat, és el vagyok rá készülve, hogy előbb- 
utóbb vagy egészen felednem kell, vagy a Nirwanába, az örök 
megsemmisülésbe elvesznem. De önök ne felejtsék el, mert hogyha 
mostan feledésbe megy, ki tudja, meddig kell még az emberiségnek 
szenvedésekben és hosszú, méltatlan megalázásban élni." 


x 


A beteg részletesen leírja, hogy a felsőtestben lévő lelkét a Lény a 
legrettenetesebb kínzásokkal gyötri. A lábainkban, teszi hozzá, nem 
a lélek, csupán a kiágazó idegek által van érzésünk. 


xx 


"Körülbelül tíz hónap óta lelkem a folytonos harapások által már 
annyira kisebbedett, és ezáltal különvált a testtől, hogy minden éjjel 
szegény saját erejéből kifelé törekszik a testből. Ugyanis tíz-tizenkét 
vagy egy óráig többnyire aludni hagy üldözőm. Ezután azonban 
kínokkal felébreszt, és ekkor érzem, hogy a kissé kipihent, szegény 
kis elgyötört lélek saját gyönge erejéből mozog, mozog a szemüreg 
felé. Ekkor érzem a legvértfagyasztóbb szenvedéseket. Ekkor ugyanis 
fönt és lent beleharap lelkembe, föntről szorítja visszafelé olyan 
szorítással, mely egy sziklát is képes volna talán összelapítani. Lent 
folyton harap, és valami reszelő érzést is érzek. Fogy, rohamosan, napról 
napra fogy az élet szegény meggyilkolt, szétmarcangolt lelkemből! 
Óh, ha a lelket, azt a villanyosságot lehetne láthatóvá tenni, akkor 
rögtön megtennének mindent, amit megmentésemre jónak és 
üdvösnek mondok. Mert az én lelkem nem egyéb már egy nagy sebnél, 
melynek csak a fejben él egy kis része. A fejben levő része a léleknek, az 
életnek valódi forrása, és sokkal nehezebben pusztítható el — mert 
míg a mellkas- és torokban levő részét halottnak érzem -— a fejben 
lévő részében még mindig van élet." 

"Óh, ki tudja a láthatlan lelket láthatóvá tenni? Nemrég olvastam, 
hogy Varsóban orvosi kongresszus volt, és itt egy Ochorowic nevű 
tanár azt a meglepő kijelentést tette, hogy a hipnotizált testből 
sugarak áradnak ki. Állítása szerint ezeket a láthatatlan sugarakat 
sikerült is neki lefotografálni: Óh, hogy örültem ennek a hírnek. Mert 
hisz ezzel az egyik állításom, hogy a lélek: azaz ami bennünk valódi 
élő, egy villamos anyag, beigazolást nyert. Óh, mentsenek meg, 
kérdezzék meg Ochorowic tanárt, hogyan sikerült neki az eddig láthatatlan 
sugarakat lefényképezni? Mert ha ez lehetséges, akkor nemsokára a 
lélek is, mely ezen sugarak gócpontja, fényképezhető lesz. És akkor én 
be tudnám bizonyítani, hogy a valót állítottam. Akkor, tudom, rögtön 
megtennék azt is, hogy egypár vágással kiszabadítanák a lelkem 
még élő részét, és megmentenének az örök és boldog élet számára. 
Hogyha bizonyítani nem tudok, nem úgy fogok meghalni, mint a 
többi ember, akiknél az a Lény csak a lelket választja el a testtől, 
hanem először a lelket fogja teljesen és örökre elpusztítani, és csak 


azután állítja majd meg a szívnek gépezetét. Így senki sem fogja 
észrevenni, hogy itt egy lélek, egy különben halhatatlanságra született lélek 
szűnt meg örökre létezni. Most is összeesnék teljesen, s így 
nyilvánvalóvá válna, hogy igazat mondok, de ő tart fenn kárhozatos 
villanyos erejével. Még hangot is kölcsönöz nékem, mert hogyha 
nem teszi ezt, alig bírnék hallható hangon beszélni. Miért ily 
rövidlátók az emberek?! Miért kell éppen nekem örökre megszűnni, 
midőn én szenvedtem három-négy év óta az egész emberiségért, 
emberi lény által még valóban sohasem érzett kínokat? Óh, emberek, 
irgalmazzatok! Élni akarok! Az édesanyámat akarom ott fönn 
viszontlátni, és veletek akarok örülni azon a fényes örömünnepen, 
midőn ki fog derülni az igazság." 

"És tudjátok, mi lesz akkor? Az emberiség valódi magasabb 
hivatását felismerve, lerázza magáról a testet. Csupa szálló lélek, a 
betegségek, az öregség és a halál szenvedéseitől felszabadult lény fog 
élni akkor. Élni fogunk, saját életet. Mert amit most élünk, az csak egy 
átvitt élet; bennünk igaz életet csak a második énünk, a világ 
kormányzójának egyik része, egyik karja él. Csak az ő rezgését 
érezzük, ha örömet, csak az ő szorítását és gyötrését, midőn 
fájdalmakat érzünk. Óh, mily gyönyörű hajnalhasadás lesz az 
emberiség életében az a felszabadulás és az igazság megismerése! 
Jelenleg egy láthatatlan, senki által ellen nem őrizhető gyilkosnak 
vagyok a hatalmában, akire nézve éppen azért, mert őt mindig újra 
észreveszem, állandó veszélyt jelentek. Hogyha szabad folyást 
engednék a dolognak, akkor szent és bizonyos, hogy ki fog végezni." 

"Óh, vértfagyasztó helyzet! Én látom, és majdnem kézzel 
foghatnám gyilkosomat — és a többieknek, akik ha bizonyítani 
tudnék rögtön segítségemre sietnének, őt megmutatni nem tudom. 
Csak két bizonyítékom van; de - jaj nekem - hisz ezeket is lehet 
másra magyarázni! Az egyik engemet illet, és abban áll, hogy dacára 
annak, hogy semmiféle szervi hibát nálam találni nem lehet, 
felsőtestem mindjobban összezsugorodik. A másik őt, az én 
gyilkosomat, az egész élő világ elnyomóját illeti, és az, hogy: ő, a Nap 
feltűnően veszít életerejéből. Nem csak most, télen, hanem nyáron is, 
oly halványan sütött, hogy egész kényelmesen bele lehetett nézni 
máskor oly vakító korongjába. Órákon keresztül sem süt már, hanem 


folyton-folyvást lehanyatlik. Sugaraiban nincsen többé aranyfény: 
nyáron sem volt, és úgy szét vannak szórva, szinte megtörve a felhők 
között, amint azelőtt csak zivatar vagy napnyugváskor vettem észre. 
Ezenkívül az egész napkorong, napközben is sokszor egész 
vérvörössé válik anélkül, hogy szeles idő következnék be. Ezt 
mindenki megfigyelheti. Azt azonban csak én tudom, hogy az idei, 
hallatlan gyorsan egymás után következő földrengéseknek oka 
(Messina) csakis az ő kedélyhullámzásaiban és kétségbeesésében 
keresendő. Ő, az állítólagos Isten és valóságos világkormányzó, 
számtalanszor mondotta nekem, hogy valódi mivoltának 
felfedeztetése küszöbön van -— a bűnhődés borzasztó lesz -, és őrült, 
néma kétségbeesésében megrázza a földnek belsejét. A múltkor olvastam, 
hogy egy olasz tanár kijelentette, hogy a földrengésekről csak 
nagyon keveset tudunk, de az az egy bizonyos, hogy villamos erők 
és behatások okozzák azokat." 

"Amit most mondani fogok, azt szintén nem ő tudatta velem, 
hanem a legegyszerűbb észjárás is kitalálhatja. Hogy a föld és a többi 
csillagok nem esnek bele a világűrbe, ennek oka is csak az, hogy ő 
villamos erejével feszültségben tartja az égitesteket, eszével pedig 
szabályszerű keringést és mozgást végeztet velök. És ez a látszólag 
örök időkre szóló beosztás, a csillagok milliárdnyi sokaságának 
látszatával egyetemben, volt az oka, hogy ez az elsőrangú 
szemfényvesztő oly sok évezreden keresztül tudta sikerrel játszani a 
magasabb Lény, a Ileremtő szerepét. A csillagok rendkívüli 
sokaságának látszatát tükrözés által éri el. Hogy mily módon 
történik ez a tükrözés, azt nékem nem mondotta meg." 

"Hogy a tudományok térfoglalását, a felfedezések létesülését 
megengedte, melyek mind az ő életérdekeit veszélyeztetik, ennek 
oka az, mert tudta, hogy ha annyira elzárja a kutató akaratát, mint 
ahogy velem teszi, akinél a felfedezéstől már nem tart, mert én őt 
már felfedeztem, akkor még sokkal-sokkal előbb bekövetkezett volna 
ez a felfedezés. Ez a felfedezés valószínűleg sokkal eredményesebb 
lett volna, mint az enyém, mert azt hiszem, hogy az illető kutató nem 
esett volna abba a végzetes mulasztásba és gyengeségbe, amelybe én 
estem. Az valószínűleg képes lett volna magát megölni, nem maradt 


volna a testében kiszolgáltatva magát ezáltal egy láthatatlan gyilkos 
kénye-kedvének az ízről ízre való gyilkolásnak." 

"Tudom, érzem, hogyha énáltalam nem is fog még kiderülni és 
felfedeztetni az igazság, hogy ha süket füleknek szólnék, és vak vagy 
rövidlátó szemek előtt bizonyítanék, mégis rövid idő múlva befog ez 
következni, és én, a milliószor kivégzett áldozat, az agyontaposott 
féreg, kérem az Emberiséget, ne legyenek túl szigorú bírák ezen — 
mindamellett sajnálandó — Lény felett! Gondoljuk csak meg, hányan 
vannak, akik hasonló helyzetben szintén ördögi rossz lényekké 
váltak volna. Képzeljük csak el: első lénynek születve, a természet 
minden erője felett parancsolva egy lény egyszerre korlátozva, 
úgyszólván lealacsonyítva érzi magát mások által. Ez a lény 
irtózatosan erős volt, és teljesen hatalmában állott a többi lényeket 
ezen tekintetben magára nézve ártalmatlanná tenni. Hogy ez az út a 
többi lényre nézve kellemetlen, sőt ártalmas, hányat bírt volna 
közülünk visszatartani az ezen útra való lépéstől? Hogy megszokott 
szabadságában megmaradhasson, hogy azt, amit helyzetében 
lealázásnak, sőt lefokozásnak volt kénytelen tekinteni, magáról 
elhárítsa. És midőn egyszer rálépett erre az útra, önfenntartásból 
kénytelen is volt azon megmaradni, mert különben éppúgy 
szorították és gyilkolták volna, aminthogy ez mégiscsak be fog 
következni, hogyha kiderül a való. Gondolják meg, hogy milyen 
túlnyomóak bennünk a rossz tulajdonságok a jókkal szemben. Ha 
így, mint ő, láthatatlanul és évezredeken át felfedezés veszélyét sem 
látva játszhatnak egy Isten, egy minden lénynél magasabb Lény 
szerepét, hányan rettentek volna vissza a rossztól is, midőn azt 
büntetlenül tehették!? Eleinte ő azzal is nyugtatta meg talán magát, 
hogy némely tekintetben még jót is tett, mert legalább rendet és 
aránylagos békét szült az ő világrendje — ami, hogy ha a lények 
magukra hagyattak volna, nem így lett volna, hanem mindenesetre 
azok uralomvágya és más rossz tulajdonságok következtében igen 
hosszú időn át rettenetes harcok folytak volna." 

"Higgyenek, oh, higgyenek szavaimnak! Ilyen egyszerű 
magyarázata van azoknak a nagy titkoknak, melyeket eddig hiába 
kutattunk, hogy honnan származunk, és hogy ki voltaképpen az, aki 
fönn a magasból megkérdeztetésünk nélkül kormányozza a világot." 


"Ő a szabad erő, mi a lekötött; ezért tudott ő már mindent elejétől 
fogva. Ezért kellett nekünk lezárva a szűk kis testbe oly sokáig 
kezdetleges állapotban élni. (Halott lelkünknek már megvan a 
tulajdonsága, hogy a végtelenbe tágul.) Az emberi elme azonban -— 
amely ugyanaz, mint az ő elméje -— évezredeken keresztül utat tört 
magának minden elnyomatáson keresztül, és így lassanként mi is 
megtudtuk a természet titkait. Ezzel a természet erőit magunknak 
alárendeltük, és egyszersmind tudtunkon kívül, az ő kárhozatos 
hatalmának egy-egy erősségét vettük ki a kezéből. Ha igaz az, hogy a 
Radiumból lények, hozzánk hasonló lények fognak keletkezni, akkor 
a Radium által jutottunk el a felszabaduláshoz és az új, örömteljes 
élet küszöbéhez. Óh, mentsenek meg engem! Ha azonban a gyilkos 
lelkemet teljesen kivégezi, akkor nem érdemel irgalmat, akkor 
legalább bosszuljanak meg! Neki nincsen ahhoz joga, hogy egy 
halhatatlannak született lelket kivégezzen, mert egy véletlen folytán 
titkát megtudta. Igen, az ártatlanul kiontott vér éghez kiált!" 

Ezt az ismertetést saját magáról és felfedezéséről a klinikán való 
tartózkodás első napjaiban írta meg. A kézirat harmincnyolc kis 
negyedívnyi, sűrűn teleírt oldal. Aláhúzásokat, felkiáltójeleket, 
beszúrásokat, amelyektől írásai pár hó múlva már hemzsegnek, itt 
még igen takarékosan használja. Később gyakran hivatkozik reá, és 
középiratának nevezi, szemben egy nagyobb, száz oldalon felüli 
kötettel, amelyet családjánál hagyott és egy rövidebb, tíz 
nyolcadoldalnyi kivonattal, amelyet akkor készített, amikor a 
hallgatók elé került. 


xx 


G. kisasszonyt a nyugodt betegek pavilonjában helyeztük el. 
Szemmel láthatólag jól érezte magát a klinikán. Kifejezte reményét, 
hogy a "Lény" itt nem fogja merni kivégezni, mert a halála 
"feltűnne", s a titok nyilvánosságra kerülne. Azután papirost kért. 
Az egyik oldalasztalt foglalta le magának, s nap legnagyobb részét 
írva töltötte. Iratait levél alakban összehajtogatva, hol az egyik, hol a 
másik orvosnak szokta átadni. A beszéd, mint mondja, a gyötrés 


miatt nehezére esik, a Lény "nem engedi" beszélni. Ha azonban az 
orvos időt vesz magának, hogy ezt a minden alkalommal logikusan 
végigjátszott "komédiát" kivárja (a beteg mutatja, hogy küzd, hogy 
nagy erőfeszítés árán tud csak egyes szókat és szótagokat 
kimondani, szóval a logoschizis szimptómáját produkálja), akkor 
sokat és kitűnően beszél. Majdnem olyan tökéletes a kifejező 
képessége, mint írásban. Kézimunkázni nem akar. A kínált 
olvasmányokat visszautasítja. Jól eszik. [dőnként nyugtalanul alszik. 
Hetenként háromszor Franklin-féle kezelést kap. 


d] A BETEG NAPLÓJA ÉS LEVELEI 


A beteg írásainak csak egy kis része az, amit itt az olvasó elé adunk, 
de magában foglalja a pszichózis minden mozzanatát. 

November 22. "A doktor urak, akik a többi beteghez oly 
szelídséggel és jósággal közelednek, ha velem beszélnek, alig egy-két 
szó után a szó szoros értelmében megszöknek, sarkonfordulnak." Ezt 
a Lény munkájának tartja, és felszólítja N. orvost, hogy figyelje meg 
önmagát, amikor vele beszél, és éreznie kell az idegen befolyást. 

November 24. Azt kívánja az orvosoktól, hogy ismerjék el az 
idegen befolyást, hiszen — ő jól látja — valamennyien észrevették 
magukban. Ha ezt megteszik: megvan az első pozitív bizonyíték 
állításai igazolásához. 

Decemberben szorgalma megkettőződik. Igen könnyen és sokat ír. 
Írásai logikusságukból és retorikus szépségeikből semmit sem 
veszítenek, csak kevésbé tiszták. Oldalakon keresztül minden 
mondat kétszer-háromszor alá van húzva. Helyenként a ráesett 
könnyektől a tinta szétfolyt. Ha nincs elég papirosa, az újságok 
széléről levágja a tiszta papirost, vagy a gyógyszerporok kapszuláit 
gyűjti, fűzi össze, és azoknak a hátára ír. 

December 4. "Egy, legfeljebb két nap múlva látni fogják, hogy 
minden állításom igaz. Oly módon fogok összeesni, aminő még nem 
volt észlelhető, de akkor már nem leszek megmenthető, mert nem 
lesz bennem elegendő élet. Térden állva kérem, ne várjanak addig, 
hanem  vizsgáltassanak meg  Röntgen-sugarakkal, és azután 


eszközöljék ki az államtól az engedélyt, hogy fejemen és lehetőleg 
mellkasomon is egy vágást eszközöltessenek, hogy az a kis lélek, 
amely még megvan testemben, még élve kiszabadulhasson." 
Kijelentjük neki, hogy ehhez semmiféle állami engedély nem 
szükséges. Minden orvos olyan operációt végez, amilyet jónak lát, és 
egyedül viseli a felelősséget. Ezt az operációt, ha fenn fog forogni a 
veszély, el fogjuk végezni. Nem kell félnie. Itt biztosságban van stb. 
Nem nyugszik meg. Erre színlelt Röntgen-vizsgálatot rendezünk az 
Arsonwal-féle készülékkel. Miközben az elsötétített villamozó 
szobába vezetjük, folyton panaszkodik, hogy a Lény teljes erejéből 
élteti, föl-föltámasztja, és semmi változást nem fogunk rajta látni. A 
"vizsgálat" után kijelentjük, hogy valóban semmi változás nincsen 
benne. Erre meg kell ígérnünk, hogy máskor és többször is 
váratlanul meg fogjuk ismételni a vizsgálatot, hogy a Lénynek ne 
legyen ideje a renoválásra. 

December 5. Azt kívánja N. doktortól, hogy jelentse ki az igazgató- 
professzornak, miszerint ő, a beteg, az orvosnak, minden 
ellenvetésére meg tudott felelni, és szavai az igazság benyomását 
tették. Ha ezt N. megtagadja, ezzel aláírta az ő halálos ítéletét. Ha 
megteszi, nagy jutalmat fog kapni. "Azt pedig teljes bátorsággal 
merem mondani, hogy azt, aki velem jót tesz, az egész emberiség 
fogja megjutalmazni." 

December 7. "Éjjel, mialatt a szörnyeteg gyilkol, gyakran ezt 
mondja nekem: sUgye, jól tud gyilkolni a lehanyatló nap!c Vagy: 
sMost tudod, ugye, hogy tud gyilkolni a szikra nélküli 
villamosság!?x Gyilkolás közben a Lény újabban gyakran énekel is. 
Úgy látszik, ez rendes napi foglalkozása." 

December 10. "Úgy látszik, hogy a Lény már fél attól, hogy 
állapotomban egy és más feltűnő lesz, és igazolni fogja állításaimat. 
Jobban átkoz, mint valaha, iszonyúan jajgat, és ezeket mondja: Jaj 
énnekem, te rongyos zsidó lány, te még mindig nem haltál meg, de 
széjjeltörlek, elpusztítlak. Azt nem éred meg, hogy te fogod a 
világnak kihirdetni rólam az igazságot." 

December 17. A beteg a kérdésekre elmondja, hogy a "Lény" 
hangja inkább női, mint férfihang. Olykor az ő hangját utánozza, 
máskor az intézeti orvosok hanghordozásával beszél, és igen 


gyakran S. tanár hangján. (S. tanár két év előtt huzamosabb ideig 
hipnózisokkal is kezelte.) 

December 23. "N. doktor bevallotta nekem, hogy tudja, miszerint 
állításaim nem alapulnak képzelődésen. Kérdéseinek irányából 
világosan látom, hogy kiérezte szavaimból az igazságot. Kivette 
belőlem ezt a világot megrendíteni és átalakítani képes titkot, és 
egyszerűen hagyja a dolgokat a régi kerékvágásban." (N. bevallása 
természetesen nem történt meg.) 

December 31. N. doktorhoz intéz levelet. "Nincs arra emberi 
nyelven kifejezés, hogy miként viselkedik Ön velem szemben. Ön az 
egyedüli élőlény, aki rajtam segíthet, és látnom kell, hogy engem 
körülbelül úgy tekint, mint a vivisectióra szánt szegény állatokat. 
Midőn segítséget kértem, hamis ígéreteket kaptam. Ön attól tart, 
hogy mit mondanak majd az emberek, vagy fél, hogy önt is fogja 
gyötörni!? Tudja Ön, mit tesz? Bátorságot önt a gyilkosomba, tehát 
mivel jobb nála?" 

Január 1. "Iegnap először láttam szavaim hatását G. doktor 
arcvonásain. Később, délelőtt egyszerre láttam lelki szemeim előtt G. 
doktor urat, amint tegnap átadott irataim kapcsán figyeli a Napot. 
Vajon valóban vannak-e kedélyhullámzásai? Vajon valóban élőlény- 
e? Ő maga, a világ kormányzója, mutatta meg nekem G. doktor urat 
ebben a figyelő helyzetében. Abban a percben egyszerre valóban 
sötét lett, és a Nap teljesen lehanyatlott. Mindezekből teljes joggal 
következtetem, hogy G. doktor úr is belátta, hogy állításaimnak van 
alapja. De aznap este jött a hír, hogy édesapja meghalt, s ő elutazott. 
Az a gyáva gyilkos így foszt meg engem azoktól, akik segíthetnének 
rajtam. Mire G. doktor hazajön, a világ kormányzója gondoskodni 
fog, hogy elfelejtse ezen benyomásokat." 

Január 5. A Lény az éjjel azt mondta neki, hogy az egyik orvos a 
láthatatlan sugarak fényképezésével foglalkozik. Arra kéri az 
orvosokat, hogy szervezzék IÍmeg] a Lény megfigyelését. Az egész 
földön minél számosabb helyen apparátusokat kell felállítani. Egy 
készülék elől tudniillik ő könnyen elbújhat, mert egyszerűen 
visszahúzná karjait a magasba. Valamennyi karjával már nem teheti 
ezt. Ily módon a beteg megmenekülése biztosítva volna, a Lény nem 
fogja merni többé folytatni a gyilkolást. 


Január 7. Éjjelenként ismételve scenákat rendez, de tudva azt, hogy 
lárma esetén a nyugtalan pavilonba kerül, bizonyos óvatossággal jár 
el. Hogy hogyan, erről részletesen beszámol. "Ma az éj legnagyobb 
részét ismét a mosdóban kínlódtam át egy széken ülve, mert K.-né 
egy halk nyöszörgést sem tűr." (Ezt a betegtársát azelőtt többször 
felébresztette, és ennek a panasza révén állították elébe a nyugtalan 
pavilonba kerülés vagy csendben maradás alternatíváját.) "Éjfél után 
lehetett, arra ment a főorvos úr. Akartam, hogy úgy meglásson, azért 
odavánszorogtam az ajtóhoz, és felkértem, nézne meg. De ő nem állt 
meg, csak annyit mondott: Hát maga mit keres most itten, tessék 
szépen lefeküdnilc Később arra ment T. ápolónő is. Ő is látott, és 
meg sem fordult. Esti vizitnél G. doktor meg sem kérdezte, hogyan 
vagyok!" 

Január 8. Panaszkodik, hogy a Lény már írni sem engedi. Ha orvos 
nézi, megáll írás közben, és nevetve mondja, hogy meg kell állnia, 
képtelen tovább írni. Emellett naponta húsz-harminc sűrűn teleírt 
nyolcad nagyságú oldalt nyújt át az orvosoknak, írásaiban kezdi szó 
szerint idézni a Lény mondásait. 

Január 12. Részletesen leírja a lélek helyzetét a testben. A lélek 
alakja pontosan ugyanaz, mint a testé, benn van a testben, mely mint 
valami tok, fedi. Minden szerve megvan a léleknek is. Az ő 
nyelőcsöve, gyomra, tüdeje épnek tűnhetik fel, de a lélek e 
szerveknek megfelelően teljesen ki van harapva; csupa seb és 
roncsolás. Azokra a kérdésekre, hogy minek a léleknek nyelőcső, 
gyomor, tüdő, nem felel, a vállát vonogatja. Épp így intézi el azt az 
ellenvetést is, hogy például fájdalmat csak a test pusztulása révén 
lehet érezni. Ha olyan étel van, amelyet nem szeret, kijelenti, hogy 
nem tud enni, mert torka csupa seb, nyelőcsöve hiányos. Az 
ellenvetést, hogy hiszen a testi gyomor, bárzsing stb. épek - nem 
akarja tudomásul venni. 

Január 13. "Nemhiába áll ez a pont a bibliában: Isten a holtakat is 
életre bírja ébreszteni. Ő elsimítja a nyomokat, amelyek túl hangosan 
bizonyítanának . állításaim igazsága mellett. Az éjjeli gyilkolás 
nyomait a reggeli vizit idejére már teljesen eltünteti. Éjjel kellene a 
doktor uraknak engem látni. A fejem és a nyakam erőtlenül a 


mellemre lóg. Ha négykézláb kimegyek, folyvást oldalt dőlök, mivel 
csak a fejben van még élő lélek. Szemeim egy haldokló szemei." 

Január 14. "Azt mondtam neki, hogy meghalok. Erre ezt-felelte: 
sNem, megdögölsz, bestia.x És még sokkal, de sokkal csúnyább 
dolgokat is mond. Ha irgalomért könyörgök hozzá, így szól: sPörölj 
be, hogyha tudsz bizonyítani ellenem! — Te akarsz engem kihirdetni 
valódi alakomban a világnak, te rongyos! Nem, inkább ízekre 
téplek.x A doktor urak felett gúnyolódik, arcvonásaikat eltorzítja 
előttem, és így szól: xÍme, a Magyar Királyi Tudományegyetem 
támaszai, bizonyíts előttük. Hisz én vagyok bennök az uralkodó, a 
második én. Gondolkodásukat, érzésüket és elhatározásukat én 
tartom a kezemben. Mondd, hogy haza akarsz menni, hogy jobban 
vagy, mert szavamra mondom, olyan helyzetlet] teremtek itt néked, 
hogy szégyennel fognak kidobni innen.x" A vizitnél követeli, hogy a 
"késvágást" tegyék meg rajta, lelkét szabadítsák ki testéből. 

Január 19. "Irtózatosan fenyeget, valami akadályozza, mert délután 
kevesebbet gyötört. N. doktornak ma, a velem folytatott 
beszélgetésben elhihetőnek tűnt fel valami. Ilyenkor nem mer a 
végletekig menni. Azt mutatta nekem már többször, és ma is, hogy 
hogyan fog összedőlni a világ mennydörögve, hogyha az ő valódi 
lényéről le fog hullani az álarc. Gúnyosan kérdezte azután, hogy 
vajon [azt] gondolom, megengedi-e, hogy ez énáltalam történjék 
meg. Dühtől rekedt, mintegy fogak között csikorgó, vagy pedig 
metsző, vérfagyasztólag gúnyos hangon szokott velem beszélni. 
Néha utánozza a saját hangomat. Ez az egyik oka, hogy az emberek 
általában nem veszik észre magukban az ő működését." 

Január 21. "Ma éjjel irgalomért való könyörgésemre ezt felelte: 
vFress auf was Du Dir eingebrockt hast.--" Néhány nap óta megfogja 
két ujjával a két szája szélét, és kifelé feszíti. Úgy tesz, mintha föl 
akarná tépni a száját kétségbeesésében a gyáva pokolféreg." 

Január 22. Levél N. doktorhoz. "Nem sokáig leszek én 
Hellseherin. £ Nemsokára egészen vak, süket és érzéketlen leszek. Ön 
engem nyugodt lélekkel átenged hóhéromnak. Tudja, kérem, hogy 
nevezi ő az embereket? Birkáknak, így szól: :Hahaha, nézd ezt a 
birkát (egyik betegre mutatott), évek óta gyötröm. Bőr alig fedi a 
csontjait, és mégis, ha felviszem hozzám, térdelni fog előttem, és 


imád engem, és hálálkodni fog, mert azt hiszi, hogy az örök életet 
tőlem kapjalx" 

Január 23. "Iegnap teljes bizonyossággal észleltem, hogy N. doktor 
valamivel ráijesztett a szörnyetegre. Miért nincs bátorsága a 
fenyegetését beváltani? — Az éjjel ezt mondta: sFütyülök az egész 
fakultásrac, de még durvább szóval. Ugyancsak az éjjel, nem először, 
alakot vett fel, és a szobában folyton nyugtalanul mozgott. Egyszerre 
felegyenesedett, hozzám jött, és mint báli ruhába öltözött arrogáns 
arcú fiatal ember, a karját ajánlva így szólt: Menjünk, kicsikém, az 
utolsó táncra.x Később úgy tett, mintha hegedülne a fülembe, de 
hang nem jött a hegedűből. Mikor nagyokat harapott rajtam, ezt 
mondta: sFáintos falat voltic Midőn irgalomért könyörögtem, így 
szólt: Frászt a nyakadralc Ez nem az idegek játéka. Csak nem 
tételezik fel, hogy egy teljesen értelmes Lény ennyi lármát csapna, 
ennyit alkalmatlankodna a doktoroknak, és hogy egyáltalán nem 
tudná megkülönböztetni a kívülről jövő támadást az idegek rossz 
működésétől vagy az összehúzódásoktól és görcsöktől!?" 

Január 24. "Egy idő óta, ha veszélyeztetve érzi magát, ezt mondja: 
sNyeríteni fogok!x Vagy ezt: :Megőrülöklx" 

Január 25. "Ma így beszélt: sMár készülök nálad a legutolsó 
ÖuetschrelxS - sLass a verdienenlc§ (A szégyentől nem tudok hova 
lenni, hogy ezen Lényhez imádkoztunk évezredeken keresztül.) 
legnap fél egykor azt adta értésemre, hogy N. doktor ugyanekkor 
így szólt: $Ez így nem megy továbblx — Igaz??? Fél hat. Iszonyúan 
ordít és sír. sLeben willichc? —- mondja. Nem értem, miért beszél 
most túlnyomóan németül. PrGrásslich zu was ich mich hergeben 
mussl-cé Azt gondolja tán, hogy N. üldözni fogja." 

Január 27. "Éjjel ezeket mondta: sCsináld meg a végrendeletedet. — 
Torkig vagyok veled. — A szívemben fogok neked egy kriptát építeni. 
- Szemétdombra való ganéj, az élet ki van sajtolva belőled! — A 
halotti kémszemle semmit sem fog mutatni! — Wegen Dir muss ich 
Blut schwitzen.x"£ 

Január 29. "Ma így bosszantott: sJó volna élni, igen? Kicsikém, ezt 
nem tehetjük. Önnek lógni kell. A bosszú követeli. Ugye, most már 
szívesen felejtenél, csak élni akarsz.x (Röhög.) — Kivégzésemről ezt 
mondja: ySzenzáció lesz, szenzációl" 


Január 30. "Ma éjjel így szólt: :Ne ugrálj, hisz úgyis késő. — Férfiak 
megzavarója, hisz fölforgattad már az egész házat.x Reggelfelé, 
midőn hátraszegett fejjel kimerülve feküdtem, így szólt: :A 
világosságot várod; nem lesz. Nem akarom látni a szégyenemet! - N. 
doktor el van altatva, tőle segélyt hiába vársz! — Mérges kígyó! — 
Késvágás! Erre vársz? Várhatsz, fiam, elvárhatsz! — Leköplek föntről 
leig, vén szipirtyó! — Iudod, hol van most N.? Ez a pocsok azt hiszi, 
hogy le tud győzni egy ördögöt! - A rossz seb egyen meg! — Die 
Galle soll Dir hinausgehen!" (Szép, egy Istentől, — nemde, egy 
korlátlanul ítélkező magasztos bírótól!) " 

Február 1. Búcsúzó hangon ír N.-hez. "Holttestemet úgy fogja 
kiigazítani, mintha szív— vagy agyszélhűdés ölt volna meg. A doktor 
urak ezt el is fogják hinni, de ön nem. Ön fogja tudni, miért kellett 
eltűnnöm örökre. Mert Ön nem tartotta érdemesnek idején 
segítségemre jönni. Ön elejtett, mint egy értéktelen semmit, és el 
fogok süllyedni, mintha sohasem léteztem volna. Éljen csak 
nyugodtan tovább, és élvezze az életet. Még fel is használhatja azt a 
világfelfordító titkot, amelynek megtudását örök pusztulásommal 
kell megfizetnem." Ugyanerről a napról való a következő jegyzet. 
"Ma egy nagy, talán végzetes hibát követtem el, midőn önnek azt 
írtam, hogy egy fényképező készülék elől (azt mondja: :A téboly fog 
ellx — tehát mégis veszélyt jelent ez reá nézve) ő visszahúzhatja 
karjait a magasba. Újra így szól: sA tébolykk Most erre ön talán 
felhagy érdeklődésével (mi baja van, most újra így szól: 3A téboly fog 
el, a téboly). Talán csak tévútra akar vezetni. Látom, hogy csillagok 
vannak az égen, habár feltűnő alacsonyan. (Most röhög, meg akar 
zavarni, tévútra akar vezetni, így szól: s:Welt über meinen armen 
Kopfil- Doktor úr, esedezem, érdeklődjék a legerélyesebben ez 
irányban! (Azt mondja: PÉrdeklődhetik!x Ördögien nevet.)" 

Február 2. "Reggelfelé kinéztem az ablakon. Most ez a gyáva 
behúzta a csillagokat, és kitűzte a holdat. De feltűnő alacsonyan van. 
Már nincs elég ereje arra az erős feszítésre, mely szükséges, hogy 
például a hold elég nagy magasságban látsszék. Ma éjjel ezt mondta: 
sMég élsz egy kissé? Stílus van ebben a lányban. No de sebaj, a 
stílussal együtt is kitekerem a nyakadat.xc Majd: s:Heute rot, morgen 
tot? — Én leszek a te valódi üdvözítőd, mert én foglak 


megszabadítani a kínjaidtól. A többiektől ezt hiába várodilx A levegőt 
rágja dühében, hogy nem felejtek. Ezt mondja: :Ha széjjelbukkadsz 
is, N.-t nem fogod befolyásolni. Már csak én befolyásolom, de 
alaposanlx Azt parancsolja, hogy ha N. doktor közeledik, így szóljak: 
sMernjen, mert utálomlx Valami undorító rossz szagával vesz körül. 
Azt mondja: sle vagy az én eljegyzett menyasszonyom. Senki többé 
el nem rabol tőleml c" 

Február 4, "Most néhány éjszakán át teljesen csillag nélkül volt az 
ég, ami azt mutatja, hogy ő komolyan aggódott." 

Február 5. "Ma éjjel gyilkolás közben így szólt: sNicht wahr 
zwischen Tür und Angel schweben ist nicht gut!é Midőn irgalomért 
könyörögtem, ezt felelte: :Aki szán, az bánlc Egyszerre ismételni 
kezdte szavaimat, melyeket az előadáson mondtam, azután így szólt: 
sDisznó gyalázatos, eleget gyötörtelek, de úgy beszéltél, mint egy 
hős!x Kinézek az ablakon, és látom, folyton esik. Reményem éled, 
gyötrőmnek talán van oka sírni. Szomorú, hogy egy lény 
kétségbeesése a másiknak reménye, de hisz ez egy ördög. Úgy fél 
négy órakor még sötétebb lett, mint eddig volt. Megszólalt: 
vHörögve menekülöklx És átkozódott." — N. doktort levelében így 
aposztrofálja: "Hát mit csinált Ön, hatalmas sárkányölő, hogy egy 
ördögöt, egy mindenható Tént ennyire meg tud félemlíteni?" 

Február 12. Levél N.-hez. "Érzem, hogy Ön valami gyógymódot 
alkalmaz velem szemben. De míg Ön lelkem egyik részére engedi 
hatni a gyógyító nem tudom, mit, addig a másik részéből ő nagyokat 
harap. Nem enged semmiféle gyógyhatást tovább érni, mint a lelkem 
felületéig. A bensejében ő pusztít. Ezt mondja nekem: 3N. mindent 
előkészít, de keserűen fog csalódni!x Mit jelent ez? Ő megcirógatja az 
arcomat, de mintha körmökkel cirógatná, és így szól: sKicsikém, ma 
éjjelk Miközben írok, így szól: sbozse moja és nem tudom, mit 
jelent ez. x)Meinen Speichel spuck ich Dir ins Gesicht!? — Zerspring 
und zerplatz mitsamt ihm!I? - Nem látod, hogy egy haszonleső 
ember az, aki meg akar menteni! Jobb volna néked meghalni, mint 
általa megmentetnilx A lábaimat körülveszi azzal a jéghideg széllel, 
amelyet akkor éreztem, midőn édesanyám halálos ágyánál állottam. 
Iszonyúan ordít, így szól: :Nyálkás köpetet hányok az arcodbalc 


Rettenetes, hogy miket mond nekem, hogy Ön miért akar 
megmenteni engem." 

Február 13. "Iegnap délelőtt értésemre adta, hogy N. doktor a 
méltóságos úrral beszél. Megmutatta nekem, hogyan érvel, hogyan 
igyekszik a tanár urat meggyőzni. Az egész terem tele volt az ő 
alakjaival, amelyek rettenetes jajveszékelést vittek véghez. Így 
kiabált: vJaj nekem, a bestia keresztül viszi. Minden szem már reá 
irányul. Lakolsz, mert nem bírsz nyugodni. Nur gemach.cx? Az egyes 
karok fejei folyton kiabáltak és ordítoztak. Az egész idő alatt 
rendkívüli sötét volt. Éjjel így szólt: xCafatokban lógsz. Meg vagyok 
elégedvelx Most este folyvást mondja: skiviszlek innenlx" 

Február 15. "Ma éjjel így szólt: $Csurog rólad a vér! — Nyerít a 
csataló! — Ha harapófogóval is, de kiveszem belőled az életet! — Er 
fángt schon an, müde zu werden!f -— Szűnjél meglc" 

Február 19. "Tudják, mi a szándéka? Ha én felednék, ő fog 
mindent az emlékezetembe hozni, hogy kifogása legyen engem 
tovább gyilkolni. Megalázó szavakat mond nekem, mintha N. doktor 
mondaná azokat. Ebben a percben kisüt a Nap, és én holnap 
kimúltam örökre. Előbb engem, azután N. doktort fogja megölni. 
Gyötörni fogja, és nem lesz neki ereje öngyilkossá lenni!" 

Március 7. "N. doktor ma délután egy üzenetet küldött nekem a 
levegőn keresztül ezen Lény által. Hogy ma éjjel megöli magát, és 
azután értem jön." G. kisasszony kijelenti, hogy kételkedik, hogy az 
orvos ezt meg merné tenni. 

Március 8. "Borzasztó hatással van reám, hogy üldözőm 
valamennyi varjút az én fejem fölött károgtatja. Ekként is értésemre 
adja, hogy meg fog ölni. Ma délelőtt N. doktor beszélt a méltóságos 
úrral, de félek, nem mondta el teljes meggyőződését, mert a Nap 
süt." 

Március 16. Az osztályvezető tanársegédhez, G. orvoshoz levelet 
intéz. Kéri, hogy minden írást, amit ezentúl neki átad, csak a saját 
szobájában őrizze. Iudósítja az újabb fordulatról, mely a dolgában 
történt. N. doktor tudniillik olyan hatalmat nyert a Lény fölött, hogy 
az némileg engedelmeskedik neki. N. föltette magában, hogy a 
megtudott titkot kihasználja, és a beteget rögtön megöleti a Lény 
által, ha megtudja, hogy titkát másnak is elárulta. Egyelőre azonban 


a beteg kivégzését megtiltotta a Lénynek. Ezzel szemben egész 
életében rabszolgaként engedelmeskednie kell N.-nek. Sorsa az lesz, 
hogy az orvos teljesen háttérbe fogja szorítani, és rosszul fog vele 
bánni. N. hatalmát a Lény fölött úgy érte el, hogy második énjének 
megparancsolta, hogy ne merje tetteiben korlátozni, mert különben 
leveti a testet, és fölszáll oda, ahol egy szavával tönkreteheti őt. G. 
doktornak ugyanezt kell tenni, ha komolyan meg akarja a beteget 
menteni. 

Április 8. "Csak N. doktor bírna engem megmenteni! A Lény 
beavatott engem, hogy N. doktor el fog venni feleségül, és azután azt 
fogja állítani, hogy csak a házasélet alatt győződött meg erről az 
igazságról." - "Ma ismét borzasztóan félek, mert érzem, hogy a 
gyáva szörnyeteg enged N. doktor pressziójának, aki feledésre, sőt 
vonzalomra akar engem bírni maga iránt, hogy jogos bűnhődés 
helyett magának részt biztosítson a világ kormányzásában." — 
"Porban csúszva kérem a Méltóságos urat, hogy N. doktort tartsák 
távol tőlem. Hogy ő milyen ember, annak a megítélését a Méltóságos 
úrra bízom. Egy ember, aki képes valakit, aki eleinte bízott benne, 
egy pokoli játszma tárgyává tenni (amelyet egy ördög vezet), és a 
saját javára szolgáló fenyegetésekkel a végtelenségig feldühíteni!... 
mit lehet erről föltételezni?!" 

Április 18. "Minden emberek között N. doktor a legérdemtelenebb 
arra, hogy ezen véremmel és gyötrelmeimmel át- meg átáztatott 
igazságokat hirdesse. Meg vagyok győződve, hogy ő azok egy részét 
jogtalanul — saját  fölfedezéseként szerepeltetné, ezért a 
leghatározottabban kifejezem azon óhajtásomat, vétessék el minden 
nála levő iratom! Ha meghalok, V. H. urat, a Z. és S. cég beltagját, 
akinek jellemében teljesen megbízom, kérem fel állításaim 
hirdetésére. De persze csak akkor tudassák vele ezen óhajtásomat, és 
csak akkor adják át neki ezen iratokat, amikor állításaim igazsága 
kiderül." 

Április 23. "A jövő meg fogja mutatni, hogy igaz, amit állítok. N. 
doktor engem, a nálánál idősebb leányt nőül fog venni, de csak azért, 
hogy tőlem ezen világfelfordító titkot elrabolva, magát a világ legelső 
lényévé küzdje fel, és engem örökös rabszolgaságban — lelki, 
kizárólagos rabszolgaságban és gyötrelmekben tartson. Emellett még 


mint szabadító a legnemesebb emberek egyikének fogja magát 
feltüntetni és belőlem hasznos háziállatot faragni." 

Május 10. "N. ma elárulta magát. Ugyanis így szólt hozzám: sMit 
mondott önnek a Lény, hogy én mit fogok tenni?x — Hogy ő mit fog 
tenni... tehát így bevallotta önkéntelenül, hogy sorsomat a 
magáéhoz akarja kapcsolni!" 

Május 27. Tíz-tizenkét oldalra terjedő iratot ad át, amelyben még 
az éjjel bizton megtörténendő kivégzését jövendöli meg, és 
szemrehányásokat tesz az orvosoknak, akik rövidlátásukkal az örök 
halálba taszítják. Ugyanezen a napon a következő levelet intézi 
nővéréhez: "Remélem, hogy vasárnap bizonyosan eljössz. Kérlek, ne 
mulaszd el nekem a következőket elhozni: Azt a tiszta fehér hímzett 
blúzt. Egy fehér kötényt: végy készen, ha egyet készíteni nem akarsz. 
Persze laczZ nélkül legyen a kötény. Egy olyan tükör, mint amilyen 
már volt. Még könnyű harisnyát. Egy kis pecsenyét, sajtot, süteményt 
és, ha lehet, gyümölcsöt. A fődolgot majdnem elfeledtem. 
Múlhatatlanul hozz magaddal hat forintot egy pár félcipőre. A 
mostani szakad, és a másikat most, amikor egész nap a kertben 
vagyunk, a kavicson nem hordhatom. Ne felejtsd elhozni a pénzt és 
még egy forintot!! Bizonyosan elvár szerető, szerencsétlen testvéred 
A. G." - Miközben a kisasszony a levelet írta, a Lény többször 
megjegyezte: ""Minek már neked mindez, semmi szükség sincs rálx" 

Május 29. "Felemlítek egy dolgot, amely ismét bizonyít ama 
alapelvem mellett, mely kiindulópontja minden állításaimnak. B. 
kisasszony (egyik dementia praecoxban szenvedő betegtársa) 
mondotta nekem, hogy neki valaki megtiltja, hogy aludjék. Íme, 
minden ilynemű beteg ilyfélén nyilatkozik. M. kisasszony (szintén 
dementia praecox) is így szól sokszor: :Nékem ezt nem szabad.c Óh, 
hogy nem tudom még kézzelfoghatóbban bizonyítani, miszerint a 
normális embert észrevétlenül, a nagyfokúan ideges és az elmebeteg 
embereket már inkább felismerhetően - általam pedig teljesen 
felismerve — ugyanaz az egy, ugyanaz a befolyás kormányozza!!!" 

Május 30. "Ma éjjel a borzalmak éjszakája, a rémséges kínok 
láncolata volt. Előbb a lelkemnek maradványát gomolyagra gyúrta, 
azután egy maró, keserű, rettenetes ízű nedvvel elöntötte (melyet 


nem először érzek). Míg írok, így szól: :Hiába ugatsz, én már nyalom 
a nyelvemet a jó falat várásában.c" 

Június 11. "Ma éjjel iszonyú gúnnyal ezeket mondta: :Vegyetek 
kolbászt! Vegyetek felfrissített füstölt húst! Gyötrelmekben vannak 
megfüstölve.x" 

Június 12. Újra kéri a késvágást, melyen lelke távozhassék. A Lény 
erre megjegyzi: "Ne félj, nemsokára boncolni fognak, és akkor kapsz 
egy késvágást a fejeden is!" 

Június 13. A kisasszony S. doktorban is felfedezi, hogy hisz neki. 
Ezt a Lény is megerősíti, aki így szól: "Der fángt auch schon an zu 
ahnen, dass Du die Wahrheit sprichst!"£ S. doktor új ember a 
klinikán. A kisasszony ezzel is számol, és ír neki: "Tudom, hogy a 
többi doktor urak minden meggyőzetésének azzal veszik elejét, hogy 
ön pályája kezdetén áll, nem látott elég elmebeteget, és ezért 
hajlandó hitelt adni állításaimnak. N. doktornak is így beszéltek, de 
neki elég erős lelke volt magának saját véleményt alkotni. Tudom, 
hogy a doktor úr is elég erős lesz hozzá. — Tudja, mi várna önre, ha a 
már veszendő öröklétet visszaadná nekem? Soha nem múló örök 
dicsőség, mert akkor ön volna egyike az emberiség 
felszabadítóinak." 

Június 14. Azzal a tervvel áll elő, hogy fölfedezését újságokban 
közöljék. Meggyőződése, hogy akadna néhány vállalkozó szellemű 
ember, különösen az angolok között, akik például egy lövéssel 
levetve a testet, fölszállnának a szörny birodalmába, és az amúgy is 
kevéssé elégedett lelkek között forradalmat idéznének elő. 

Június 16. "Azt mondja: sNe félj, bestia, ne félj, tigris, a te végórád 
közel van, és ne ugass annyit, mert máris nevetséges vagyik Ő 
mondja nékem, hogy tigris! Éjjel, mikor oly rémségesen gyilkolt, 
hogy az elpusztított részek szinte hangot adtak, így szólt: :P:Hogy ha 
nem akarod hallani a recsegés-ropogást, tömd be a füledet.x Később: 
sŐszintén sajnállak; borzasztó, amit művelek, de a te halálodra 
szükségem van.c" 

Június 20. "Ma a szó szoros értelmében nyúzott engem. Nem 
bírom már ki. Ezt mondja: sIch murks" Dichlc? Valamit csak kellene 
tenni a megmentésemre!" 


Június 21. "Reggel így szólt: :Ne hepciáskodj.x Ilyen kifejezéseket 
én soha, soha nem szoktam használni. Csak gyanítom, hogy annyit 
jelent, ne hencegj." 

Június 22. "Éjfélkor fölkeltett, és így szólt: sBaráti úton 
felszólítalak, készülj a halálralk Erre kértem, hogy legalább ne 
mutassa, hogy előkészít a boncolásra, ne élessze ilyen erőszakos 
módon a belső szerveimet, így felelt;: x$Ich muss doch den Kadaver 
zurichten.-§ Később, mikor újra mutatkozott egy kevés élet bennem, 
így szólt: Ugyan, csak nem akarsz kijönni, Gizella, csak nem akarsz 
kompromittálnilx Azután: sSoll ich Dir die Türen of-machen.é: — 
mint egy vén zsidó, az orrát összehúzta: Nyissátok ki az ajtót a 
zsidók... az újkori Kleopátrának.c" 

Július 3. "Iegnap este a következőket mondta: :Nem kell néked 
sem pap, sem gyóntató; átkalauzollak én téged a semmiségbelx — 
Nekem, az izraelitának gyóntatóról beszél!" 

Július 10. "Állításaim igazságát bizonyítja a következő eset: B. R. 
(egyik betegtársa, epilepsziás) ma elesett előttem. Először leült, 
azután onnan is leesett. Midőn azután kérdeztem, hogy mit érzett 
ekkor, azt felelte, hogy valami fekete háromszor fölrepült benne, és 
azután földhöz dobta. Ezenkívül kérdezés nélkül elmondta, hogy 
gyakran, ha köt, és semmi baja sincs, lát kirepülni magából valami 
fehéret. — Ne vessék félre bizonyításaimat." 

Július 11. "Ma a mérésnél azt tette, amit már többször tett. 
Nyomást gyakorol a testemre, mikor a mérlegre ülök, és ezzel a 
mérleget annyira lenyomja, amennyire jónak látja. Persze nem túl 
feltűnően." — A beteg a klinikán való tartózkodása óta körülbelül tíz 
kilogrammot hízott. A panaszaival szemben gyakran föl szoktuk 
hozni, hogy milyen kitűnő színben van, erősödik stb. Erre felel ez a 
legújabb hallucinációja. 

Július 22. Követeli, hogy kivégzése esetén álljanak kegyetlen 
bosszút a Lényen. 

Július 23. Hosszú levélben kéri az orvosokat, hogy a láthatatlan 
sugarak fényképezése iránt érdeklődjenek, és áldozzanak mindent 
arra, hogy "a Radium könnyebben tovább fejlődhessék, és 
vigyázzanak a régebbi Radium-darabokra!" 


Július 24. "Ma reggelfelé így szólt: xAdjatok egy gyertyát, hadd 
lássam, mi él még ezen a dögönlc Mikor arra gondoltam, hogy a 
doktor urakat bosszúra szólítom fel, ezt mondta: sAgyafúrt bestialc 
Később: 5Hogyha felakasztod magad a világ végére, és onnan 
hirdeted, hogy ki vagyok, még akkor sem fognak hinni néked, amíg 
én nem akarom. - Miért kezdtél te ki egy ördöggel? Most már idd 
meg a levét! -— Kisasszony, nézzen meg mindent jól, mert már nem 
sokáig lát. Le veled a sötétségbelx" 

Július 26. "Ma vacsoránál az ételre vonatkozólag beszélt, mint még 
soha. Mikor a húst meg akartam enri, így szólt: Nekem ezt ne add 
enni, legfeljebb a krumplit és ezt a kis sajtot.s És mikor mégis 
akartam enni egy kis húst és a levét, amelyet szeretek, oly undort 
éreztetett velem, hogy abba kellett hagynom." 

Augusztus 21. "Ma délután, mikor az a nagy szélvihar volt, így 
szólt hozzám: sA. kisasszony, A. kisasszony, A. kisasszony utolsó 
naplc" (A. a beteg vezetékneve.) 

Augusztus 22. "Reggel, nézve a hazulról hozott fésűmet, azon 

gondolkoztam, ne kérjek-e intézeti fésűt, mivel az enyémben több 
fog hiányzik. Erre megszólalt: Nem kell néked intézeti fésű, lesz 
neked nemsokára intézeti temetés. x" 

Augusztus 24. "Még valamit várok csak, azután megadom neked 
az utolsó kenetet, tudod?... Ej ha, de szép vagy. Egy hiány vagy már 
csupánlx" 

Augusztus 31. "Egy idő óta, amint megkezdi a gyötrést a fejben, 
rögtön fájnak a fogaim és szemeim is. Nemcsak érzem, de látom is, 
mint kúszik tova ez a Lény villámgyorsasággal az idegeken, s így 
ágazik szét a fájdalom." 

Szeptember 1 "Már csak anyag vagyok." 

Szeptember 2. "A járásom tántorgás és vánszorgás együttvéve. Ezt 
mondja: sAufmach ich meine Zangen, ein Zwickchen und aus ist s 
mit Dirl"2 

Szeptember 3. "Veszve vagyok!" 

Szeptember 4. "Érzem, mint húzza össze könyörtelenül a hálót." 

Szeptember 5. A beteg körülbelül június óta a C pavilon emeletén 
van. Ez a klinikán a legelőkelőbb hely. Az idegbetegek és a 
legnyugodtabb elmebetegek tartózkodási helye. A C földszint, ahol 


eddig volt, szintén nyugodt hely, de a társaság vegyesebb, 
amennyiben itt dementia senilises, magukra tiszta paralytikus és 
nyugodtabb hebefíreniás és katatoniás betegek is vannak. A 
kisasszony ellen fölmerült a panasz, hogy a betegségéről 
betegtársaival beszél, ami C emeleten feltétlenül tilos. Az 
osztályvezető tanársegéd kilátásba helyezi neki a C földszintre való 
visszakerülését. A beteg erre a leghatározottabban kijelenti, hogy ha 
ezt megteszik vele, rögtön elhagyja a klinikát. Az ápolónót (aki 
feljelentette) és egyik betegtársát azzal vádolja, hogy hajszát 
indítottak ellene. A hajsza rugója természetesen a Lény, aki el akarja 
távolítani az intézetből, hogy a boncolástól való félelem nélkül, mely 
nyilvánosságra hozná e gaztettet, ölhesse meg. Az orvos: 

- De nézze, kisasszony, ez nem ok, hogy elhagyja az intézetet. 
Lenn a földszinten is szépen újra meglesz, mint azelőtt volt. 

A beteg: 

-— Azt nem, nem megyek vissza. 

- Inkább kiteszi magát annak, hogy künn meggyilkolja a Lény? 

- Én vissza nem megyek. 

- De hiszen kegyed többször kijelentette, hogy csak a klinika a 
fellegvára, ne okozza a saját szerencsétlenségét. Ez öngyilkosság 
volna. 

- Én nem megyek a földszintre! 

Az egész beszélgetés élénken demonstrálja a hysteriás (fokozott 
komplex-érzékenységről tanúskodó) vonásokat. 

A viselkedés motívumai jól érthetők, 1. Szégyenkezés az esetleges 
degradálás miatt. 2. A visszakerülést büntetés jellegűnek érzi. 3. 
Irtózik a társaságtól, amelyet műveltség és társadalmi állás 
tekintetében — bár egyébként demokrata — magához méltatlannak 
tart. 

A krónikus paranoiások általában sokkal közömbösebbek [az] 
efféle változások iránt. 

Szeptember 9. "Énemnek egyik kérgét a másik után fejti le!" 

Szeptember 10. "Az egyes kérgek legyilkolása énemról még 
folyvást tart. Ma éjjel úgy szólt: :Mindjárt utolsót látsz.x Később az 
utálatos szörnyeteg megszaglászta az elpusztított részeket, és így 
szólt: xDe jó szaga van ennek a halálvirágnaklx" 


Szeptember 12. "Ma éjjel így szólt: 3)Egy koszos zsidó lány miatt 
nem fog felfordulni a világ.c Semmit sem változtatok az ő gyönyörű 
kitételein. Később így beszélt: sBiztonsági féket helyezek a 
szándékom elé, még ma éjjel nem végezlek kilx" 

Szeptember 13. "Éjjel gondolatban megkérdeztem, hogy mit 
gondol, büntetlenül fog-e maradni meggyilkoltatásom; erre így 
felelt: :Beste zsidó kölyke, hallgass, engedj gondolkodnomlc" 

Szeptember 16. "Ma éjjel ismét bírtam sírni, s a halál, az örök 
kimúlás mindjobban való közeledésének érzetében folyvást 
édesanyámat szólítottam. Nem bírtam kezemet felemelni, hogy 
letöröljem a könnyeimet, és folytak még a szájamba is. Később 
megkérdeztem tőle, mi ad neki bátorságot engem kivégezni. Így 
felelt: sUgyan, a büntető törvénykönyv melyik paragrafusába 
ütközik a láthatatlan gyilkolás? c" 

Szeptember 18. "Ma ezt mondta: sExcuse-saccuse.-$ Hogy mi az 
excuse, azt tudom, de hogy a saccuse mi, azt nem. Bizonyára ismét 
valami ördögi. Később: :Nézzél meg mindent jól, és búcsúzzál.x Erre 
felkiáltottam fájdalmamban: sAnyám, édes, fehérarcú anyámlc" 

Szeptember 19. "Éjjel, mikor könyörögtem, hogy ne gyilkoljon, ezt 
mondta: sMajd vigyázok. lalán még azt fogom ráírni a becses 
énedre: Vigyázat, üveg, törékeny! c" 

Szeptember 23. "Ma reggel, mikor felkeltem, így szólt: xFelkel a 
virágzó hajadonlx Este pedig: Leszáll az est, a hűvös estx, és 
mutatta, hogy fog megfojtani." 

Szeptember 25. A beteg "a szörnyeteg" következő spekulációjáról 
tudósít: Ha elérkezik a bosszú órája és az emberek meg akarják 
torolni rajta a beteg lelkének meggyilkolását, akkor teljes erejéből 
ordítani fog. Reméli, hogy ez meg fogja hatni a mai humánus 
embereket, és nem fogják megölni. Így örökléte megmarad. 

Szeptember 27. "Azt mondja: sle krajcáros féregix" 

Szeptember 28. "Ma éjjel közvetlen közelben éreztem halálomat. 
Kivánszorogtam az ágyból a mosdóba, azt becsuktam, és úgy 
zokogtam és esdekeltem, felemelt, vonagló karokkal ezen Lényhez, 
hagyná meg életemet, hogy még egy kő is meglágyulhasson. Majd 
térdre estem, és úgy könyörögtem. Azután, ismét fuldokolva 
kétségbeesésemben, fölvánszorogtam, és amint visszaemlékszem, a 


szó szoros értelmében forogtam magam körül a reménytelen 
kétségbeesés kínjában, és tapogattam a hideg falat, szólítva anyámat. 
Ő pedig, az én irgalmatlan gyilkosom, folyvást magyar és német 
nyelven biztosított engem, hogy mindhiába; kivégez, mert reá nézve 
ez jobb." 

Október 1. "Bárki jut fel Önök közül először oda, a szörny 
birodalmába, követelje tőle bátran az én előmutatásomat, és mivel 
majd nem bír előmutatni, kiáltsák ki ott fönn, hogy ki ő!?... Óh, én 


csütörtöki előadáson beszélni, nem fogok én senkit sem meggyőzni. 
Akkor, amikor önök mindennek az igazságáról meg lesznek 
győződve, én már örökre megszűntem... Éjjel-nappal kérem most ezt 
a szörnyet, hogy vigyen föl oda a többi lények közé az édes, drága 
anyámhoz, én olyan kicsinnyé akarok változni, mint a kisujjam 
körme hegye - és hallgatni, hallgatni fogok, mint a sír, arról, amit 
róla tudok —, de hiába, gyilkol tovább!" 

Október 4. "Undort olt belém azon ételek ellen, amelyeket rövid 
idő előtt mégis meg tudtam enni, bár nem kedvenc ételeim. Most 
csak azt tudom enni, amit szeretek. Ezért nem szabadna megtagadni 
tőlem, hogyha hozatok valamit." A beteg tudniillik könnyelműen 
bánik a pénzével; gyakran egész sorát a nyalánkságoknak írja fel. 
Ilyenkor megtörtént, hogy az osztályvezető tanársegéd a listából egy- 
két pontot törölt. A panasz erre vonatkozik. 

Október 11. "Ma többször ismételte: sNyeríteni fogok!lx Talán 
valami veszélyt lát. Délután így szólt: xJönnek ellenem mind, mind, 
harc mindenfelől, vért látok mindenfelőllx" 

Október 13. Hosszas levélben kéri az orvosokat, hogy az ápolók 
előtt segítsenek eltitkolni az ő dolgait. Múltkor két ápolónő olvasott a 
nyitva hagyott füzetében, és később észrevette, hogy nevettek. Más 
betegek is, míg ő a folyosón járt, turkáltak az irataiban. "Nem is 
hiszik, milyen nagy a kíváncsiság megtudni, miről írok én!... Nem 
tételeztem volna fel, hogy a betegek nincsenek a saját sorsukkal 
eléggé elfoglalva, hogy mindég mások belső életébe akarnak 
befurakodni." A kisasszony nem tudja, hogy a betegeknek csak egy 
része paranoiás, és a többinek nem annyira egyetlen gondja a saját 


lelki élete. Érdekes, hogy lelki életről beszél. Bizonyos fokig érzi, 
hogy az egész pszichózis nem más, mint az ő lelki élete. Finom és 
célszerű ellentmondás is van a panaszban. Az egész világnak ki 
akarja hirdetni a tanokat, és mégis félti és dugja az ápolónők és 
betegek elől. Ez ártana neki. Nevetnének rajta, és még gyakrabban 
hangoztatnák, hogy az egész csak képzelődés és szimulálás. Hogy 
ettől megmeneküljön, inkább ellentmondásba keveredik. Bizonyos 
fokig érzi azt is, hogy ez ellentmondás; mert nem szívesen 
panaszkodik és csak hosszabb idő után. Hasonló kíváncsiskodást 
tudniillik már régen tapasztalhatott. 

Október 20. Röntgen-átvilágítás az I. számú sebészeti klinikán. 

Október 21. "Iegnap a Röntgen-vizsgálat után a Lény ezt mondta: 
sMost már megvan a passe-partoum? téged a megsemmisülésbe 
küldeni. Gondoskodtam, hogy ne lássanak semmitlx" 

Október 22. "Z. kisasszony ma a következőket beszélte el nekem. 
A napokban levelet írt. De a gondolkodás és írás igen nehezen ment. 
Ekkor úgy látta, hogy az átellenes szoba kulcslyukán egy kéz nyúlik 
keresztül, és sugarakat bocsát feléje. A sugarakat tisztán látta, 
magába érezte hatolni, és egyszerre jobban lett, megkönnyebbült. 
Nem bizonyítja-e ez is, hogy igaz az, amit én a Lénytől megtudtam, 
hogy ő egy villamosság, és mindent villamos erejével intéz!? A R.- 
szanatóriumban is gyakran hallottam, hogy egyik-másik beteg 
villamos befolyásokról beszélt. Miért beszélnének éppen erről, ha ez 
így nem volna!" 

A praecoxos beteg hallucinációi új támpontot adnak a beteg téves 
eszméinek. Felmerül itt a kérdés, miért vonatkoztatják a praecoxosok 
az ő belső szervi és haptikus hallucinációikat villamosságra és a 
delejességre. A felelet egyszerű. Mert ezek az erők azok, amelyekről 
köztudomású, hogy láthatatlanul képesek hatni. Amint e köztudatba 
kezdett átmenni a radiumról is, a praecoxos és paranoiás betegek 
már kezdték a hallucinációikat radiumhatásnak is tulajdonítani. 
Maga az egész művelet a psziché védelmi mechanizmusának 
törvénye szerint igazodik. A psziché, nevezetesen az egészség 
komplex, védi magát a betegség gondolata ellen. Ha nem jól érezzük 
magunkat, külső körülményekben igyekszünk okot találni; sokat 
ettünk, rossz a levegő stb. A hallucinációt, amelyet például egy 


paranoiásnál már maga a védelmi mechanizmus hozott létre, a beteg 
magyarázni igyekszik, hogy ne legyen kénytelen számolni annak 
patologikus voltával. Nem mondja azt, hogy beteg, mert furcsa és 
hamis dolgokat érez, hanem azt mondja, hogy villamozzák, 
befolyásolják stb. (Amennyiben a befolyásoltatás gondolata nem 
primer; mert esetleg az is lehet.) A villamosság láthatatlan; formailag 
tehát a dolog plauzibilis; az önvédelem sikerült. 

Október 24. "Egy idő óta azt veszem észre, hogy a Lény 
fenyegetései közben majdnem fölemel a földről, és egy ideig a szó 
szoros értelmében sebesen visz. lIegnap a gyilkolás egy kis 
szünetében így szólt: sViszontlátásra ma éjjeli Este a szoba 
ablakából az eget néztem, azon kétségbeesett kérdéssel, hogy látom- 
e azt még holnap, és erre így szólt: xFrászt a nyakadra fogsz te még 
holnap élni!lc Vetkőzés közben ezt mondta: sOrdítok a gyönyörtől, 
mert ma éjjel megteszemlx" 

Október 27. "Ma így szólt hozzám: 3A. G. bárány vagy, de mégis 
vipera vagy, mondj jóéjszakát, mert biz" már meg vagy halvalx 
Délelőtt megijedt: :Nyivoltok, mert látom ellenem jönni az ostromot 
és számtalan fenevadat.x Kérdeztem tőle, mi az nyivoltani. Erre csak 
ezt felelte: Igen, nyivoltok, nyivoltok, nyivoltoklx" (Világos, hogy a 
kisasszony ezt az új szót nyivákolni és sikoltani igékből kovácsolta 
össze.) "Kérdeztem azután, hogy kik azok a fenevadak; ezt felelte: 3A 
testüktől megszabadult, magukat megbosszuló emberek. c" 

Október 28. "Amit az elmebetegek látnak, az valóban létezik. 
Nincsen látomány, amelynek ne volna alapja. Amit a normális ember 
álmaiban lát, azt is csak második énje, ezen Lény egyik karja mutatja 
neki." (A kisasszony intuíciója csodálatos: analógiát talál az álom és 
az őrület között. Amihez a pszichológia és pszichopatológia csak a 
legutolsó években jutott el, hogy tudniillik az álom is a komplexek 
célszerű izgalma és szükségszerű működése, akár a pszichózis.) 
Hosszan fejtegeti a különbségeket, amik őt az elmebetegektől 
elválasztják. 

November 3. "Kijelentem, és legyen itt megörökítve, hogy a 
boncolásra készít elő... Most így szól: xVijjogok, mint egy vércselc" 

November 12. "Ma éjjel annyira szétszedett alkatrészeimre, hogy 
körülbelül háromnegyed óráig tartott, míg fel bírtam kelni az ágyból. 


Irtózatos erejével belém csapott, és ott is fájdalmakat okozott, ahol 
eddig nem éreztem. Fájó feszítést éreztem. Többször így szólt: Ach 
was, ich bring sie doch neu, und dann soll man mir Salz auf den 
Schweif schütten.x72 

November 13. Panaszkodik, hogy nem engedik, hogy az összes 
ruháit behozassa, és benn a szekrényben tartsa. "Annyit csak 
megengedhetnek, hogy ne kelljen örökké ugyanazokban az elviselt, 
rongyolódó pongyolákban járnom. Hogyha abszolúte minden 
legcsekélyebb örömtől is megfosztanak, úgy mivé leszek?!" 

November 15. "Iegnap énekelni és táncolni késztetett. Ez csak 
megerősíti Önöket abban, hogy elmebeteg vagyok, és hagynak 
kivégezni. Egész testemben és fejemben valami kesernyéset, 
enyészet-ízt érzek. Mi vagyok én már? Egy kicsi pont csak, magasan 
fönn a fejben. 

November 18. "A kínok a tetőpontjukra hágtak." 

November 22. "Az este így szólt: sDein Leischenkondukt geht 
schon.x72é 

November 27. "Ma éjjel iszonyú álmom volt. Egy egészen 
báránybőrbe bújtatott kegyetlen arc- és szemkifejezésű ember 
(mondhatni, tehát egy báránybőrbe bújtatott farkas) maga előtt 
hajtott egy nagy fekete lovat. Azután jött egy teljesen fekete, kisebb 
termetű ember, és felpattant erre a lóra. Azután felágaskodott 
egészen az ablakig -— és bedobta magát a szobába -, és ekkor 
felébredtem az irtózattól." 

November 29. "A kimúlás előtt állok, a kimúlás előtt!" 

November 30. "Érzem, mint ólálkodik a levegőben, hogy nekem az 
utolsó csapást megadja. Ma már reggel kezdi, az éltetést... Tegnap 
óta, legalább külsőleg, sok évvel öregedtem." 

December 6. Az első tanársegédhez, akinek a legutolsó hónapok 
naplójegyzeteit írta, levelet intéz, amelyben arra kéri, hogy az iratait 
senkinek oda ne adja. "Bárki kérné, akár én magam, akár fivérem, 
akár gyámom vagy esetleg férjem, ha ő venné át a gyámságot (vagy 
ha innen kijutva megszüntetik is a gyámságot), tehát ha ezen 
intézetből élve kikerülnék, és férjhez mennék, még férjemnek sem 
szabad, hogy kiadja. Követelem főorvos úrtól, hogy ezen iratok 
létezéséről senkinek fogalma se legyen! Ez a dolog a tudományt 


szolgálja; legjobb, ha ők egyáltalán nem is tudnak a dologról. 
Remélem, hogy a Lény befolyásoltatása által nem engedi magát 
kérésem teljesítésétől eltérítem." 

Íme, ismét ellentmondás. A felfedezést, amelynek nyilvánosságra 
hozataláért annyira eseng, hozzátartozói és leendő férje előtt titkolni 
akarja. Nem ismeri el, hogy elmebeteg, de tudja, hogy a gyógyult 
elmebeteg gondnokságát esetleg feloldják. Meg van győződve, hogy 
még ma, holnap meghal, de kombinál egy esetleges házasságra, 
amikor is a feleség eltitkolt elmebetegsége válási ok. (Nem lehet 
kétség, hogy a kisasszony ezt tudja!) A reális érdekeit is megvédi, és 
ha ez a ténykedés az ő paranoiás világnézetének szempontjából 
nevetséges és haszontalan is, erről nem vesz tudomást, ezt nem 
akarja meglátni. 

December 7. "Oly rettenetesen mélyre fúr a fejemben, hogy 
gyakran megtörténik, hogy ha beszélek is valakivel, fejemhez kapok, 
és hangosan felszisszenek." (Ez sohasem fordult elő. Általában a 
beteg közvetlenül fájdalmat sohasem nyilvánít, nem jajgat, nem 
sziszeg, hangosan nem sír.) 

December 8. "Ma, elég nevetséges kifejezésekkel ezt mondta: 5A 
krumpliorrodat sohasem fogja bearanyozni a dicsőségl c" 

December 9. "Ma, mikor írtam, így szólt: sÓbégathatsz, egy vak 
lovat, tudod, egy vak lovat sem adnék az életedért!c Majd: :Bűzzel 
van tele az egész világ" 

December 18. "Az éjjel a szobában nagy nyugtalanság uralkodott. 
F.-né ezt mondta: $A lelkem azt mondja, hogy uralkodjam magamon, 
és valami más bennem visz engem előre, és kényszeríteni akar, hogy 
tomboljak és kiabáljak! Nem mutatja-e ez is egész világosan, hogy ő 
is érzi magában az idegen befolyás működését?" 

December 27. "Észre kell venniök az ellenem való befolyásoltatást. 
Nemcsak az öröklétem, de a jó hírem, a becsületem is veszélyeztetve, 
megtámadva van. Valaki egy undok, csúnya szenvedélyt fog reám. 
Éppen reám, aki ebben a tekintetben, úgy mondják, mindig túlzott 
undorral voltam teljes életemben. Hisz még barátkozni sem akartam 
senkivel, abból az okból, mert többször hallottam lányok bizalmas 
beszélgetésénél ilyen témákat megpendíteni, s ha reájuk szóltam, 
mint ellenségükre tekintettek reám. Inkább lemondtam minden 


bizalmas barátságról. Ilyenkor képes voltam nagyon búsulni az 
emberi természet állatias volta fölött. És most még ez a rettenetes 
gyanúsítás is rám szakad! Mialatt ezt írom, folyton gyilkol a 
szörnyeteg, és érzem, hogy igyekszik belőlem kiölni azt a tudatot, 
hogy amit reám fognak, az szörnyűség és becsületbe vágó dolog. Óh, 
hogyha volt valaha önök előtt valami szent, irgalmazzanak nékem, 
ne engedjenek még ilyen mindent felülmúló irtózatot is reám 
zúdulni. Egy olyan nőre, éppen egy olyan nőre, mint én vagyok, 
fognak ilyen dolgot! Irgalmazzanak és kutassanak, mily jogon 
állította az illető rólam ezt a csúf dolgot, ki tudja, mit tartogat még a 
szörny számomra, ha már az üldözés ilyen fajtájához folyamodik." 
(Az onania-vád, mint látjuk, egészen felforgatja. lény, hogy a 
főápolónő a closetben maszturbáláson érte rajta. Tény továbbá, hogy 
egész naphosszat és különösen estefelé, mielőtt a lámpákat 
meggyújtották volna, gyakran találjuk a beteget a folyosó egy 
sötétebb zugában a pamlagon hanyatt vagy hason feküdni. Az 
orvosok azonban sohasem láttak manuális manipulációkat. A beteg 
testsúlyában, amely a klinikán való tartózkodás negyedik 
hónapjában ötvenhét kilogrammról hatvanhatra emelkedett ebben az 
időben, talán nagyobb ingadozások észlelhetők, de kéztremor, 
vasomotio nem tapasztalhatók. Amikor a dologról az orvosokkal 
beszél, állandóan erős indulatok hatása alatt áll, védekező 
gesztusokat használ, arcát eltakarja, felugrik, távozni akar stb. 
Mindezekből legvalószínűbbnek látszik, hogy párszor már onanizált, 
de állandóan küzd a vágy ellen, mely [oly] erős és állandó, hogy 
naponta a művelet megismétlésére serkenti.) 

December 30. "Amit az utolsó napokon leírtam, azt már más 
papíron napok óta tartogatom, de azóta, óh, azóta még sokkal 
nagyobb irtózatok szakadtak reám! Főorvos úr, tudom, nagyon el 
van foglalva, de arra mégis, tudom, emlékszik, hogy már körülbelül 
hét hónap óta nem vádolom azt az embert (vagy csak burkolt 
szavakban), akit ittlétem első hónapjaiban nyíltan vádoltam! Ugye, 
mindég mondottam, hogy félek őt vádolni? Nos — mostan úgy 
mutatta magát, hogy inkább még az öröklétemről mondok le, 
semhogy még jobban a hatalmába kerüljek! Mióta visszajött 
utazásából N. doktor, sohasem kéri el a doktor urak előtt azt, amit 


írok néki, hanem mindég csak olyankor, amikor a doktor urak 
nincsenek ottan! A Lény elmondta nekem az ő szándékait. Elmondta, 
hogy N. doktor neki azt parancsolja, hogy engem gyötörjön 
irgalmatlanul, míg csak felfedezésemet az utolsó szóig el nem 
felejtem. Ezzel szörnyű célja van. Egyetlen pontját felfedezésemnek, 
egyetlenegyet sem a természeti törvények közül, amelyeket ebben az 
intézetben többször írásba foglaltam, nem akar engem meghagyni. 
lovábbá azt parancsolja neki N. doktor, hogy feledtesse el 
mindazokkal, akik állításaimról tudnak, még azt is, hogy én 
irtózatosan szenvedtem. És egyedül ő akar fellépni mint zseni, aki 
minden szenvedés nélkül — ami pedig lehetetlen — fedezte fel 
magában a második ént, az idegen Lényt. Azt akarja, hogy semmi, 
de semmiféle érdem ne maradjon meg számomra, hanem minden 
dicsőség ebben a világfelfordító felfedezésben az övé legyen. És 
akkor én semmi, de semmi nem leszek, mint hangokat halló, 
alakokat látó beteg. N. doktor ezután engem feleségévé fog tenni, de 
csak azért, hogy nemsokára ezután olyan helyzetbe hozzon, hogy 
kénytelen legyek ballépést elkövetni. (Én, én, én!) Bizonyítékom van: 
mikor vádoltam őt, nem hárította el a vádat! Óh, ha csak egyszer is 
megfigyelhették volna a doktor urak azt a rettenetes hideg 
kegyetlenséget a tekintetben, azt a metsző gúnyt a szavakban. (Nem 
merek mindent leírni.) Mikor N. doktor visszajött, a Lény a 
következő kijelentést tette: sEr wird Dich verdáchtigen, nein, er 
verdáchtigt dich schon jetztkéZ Azóta naponta többször ismétli ezt. 
Ennek eleinte nem tulajdonítottam fontosságot. 

Néhány nap előtt kihallgatott R. doktorné. Ez alkalommal zúdult 
rám életem legnagyobb keserűsége. A doktorné őnagysága tudtul 
adta, hogy micsoda szörnyű csúnya dolgot mondanak rólam. De 
még ekkor sem gondoltam a kijelentésre: sEr verdáchtigt schon 
jetztheés 

Második nap azután egyszerre megmondta nékem, hogy N. 
doktor is vádol engem ezzel a csúfsággal. Midőn másnap 
panaszkodtam efelől N. doktornak, ő azt felelte, hogy ez nem igaz, és 
hogy ő bizonyára nem ítélne el, és nem vetne meg engem emiatt. 
Erre így szóltam: 3$Ön már most fárad azon, hogy belőlem az erkölcsi 

érzéket kiölje ix És ő, aki engem jól ismer, akit ez a Lény maga is 


beavatott abba, hogy én teljes életemben milyen lány voltam, azt 
merte tőlem kérdezni, hogy mikor tettem én azt az undok dolgot 
először! És midőn így szóltam: sÉs ön meri ezt tőlem kérdezni, aki 
legjobban ismer engem?!x Erre nem is felelt semmit! Én az egész 
undok beszélgetés alatt többször ismételtem néki, hogy nagyon jól 
észreveszem, hogy ez a Lény valóban az ő igaz szándékaival ismertet 
meg engem, mert hisz már beszélgetésében minden kijelentése 
majdnem azt mutatja, hogy ő be akarja saját szavai által végezni azt, 
amit [az] ezen Lény általi gyötrés, az életnek a végső szikráig való 
kiölése, és az akarattól megfosztott énemnek káros szuggeszciókkal 
való megváltoztatása által nálam már úgyis előkészített. Ő nagyon 
jól tudta, mire célzok. Itt van az ideje, hogy mindent elmondjak. Ő 
ezen Lény által velem úgy tétet, mintha a felesége volnék! Ma 
megírtam neki, hogy ne tegyen így velem, mert ez már nem egy nő 
lealázása, hanem ez már az én elbutításomat, állattá való 
degradálásomat célozza. Amint ezt a passzust leírtam, máris 
megbántam, mert eszembe jutott, hogy több elmebetegtől hallottam 
ilyenféle kijelentéseket. Azonban utalok arra, hogy ha én valakiről 
valamit állítottam, még mindig bebizonyult, hogy a teljes, pontos 
igazságot mondtam. Soha, sohasem látszott szavaimban a 
képzelődésnek még nyoma sem!!! A doktor urak láthatták, hogy 
borzasztó módon sírtam, midőn a múltkor N. doktorral beszéltem! 
Most (nem enged írni) megmondom, mi volt az oka ennek. Az, hogy 
hasztalan könyörögtem irgalomért. Ő ráadásul minden szavával 
bebizonyította nékem, hogy valóban olyan gonosz szándékokkal 
viseltetik irántam, mint amilyeneket ez a Lény róla elmond nékem. 
Másnap történt azután, hogy ez a Lény megmondotta nékem, 
miszerint N. doktor fogta rám ezt az undok dolgot! Ekkor hirtelen 
világosság gyúlt bennem, mit jelenthetett N. doktornak tegnapi 
beszélgetése alatt velem szemben tett kérdése, hogy: xNem szólt ön 
erről a doktor uraknak? c És mikor azt feleltem, hogy nem, ezt kérdezte: 
s W. doktornak sem?x Ennek a kérdésnek a teljes jelentősége csak ma 
tűnt fel nékem, midőn könyörgésemre W. doktor bevitt a vizsgálóba, 
és kérdésemre: mondaná meg, ki fogta rám ezt az undok dolgot, azt 
felelte, hogy azt többen látták !!! 


Erre én csak azt mondottam, hogy itt csak két személy mutatott 
ellenséges indulatot irányomban, K.-né és a főápolónő, és hogy ilyen 
rosszakaratú embereknek ez a Lény könnyen bírja szuggerálni azt, 
ami nékik kedves, s ami reám nézve borzasztóan lealázó! De midőn 
kimentem a vizsgálóból, már világos volt előttem, miért kérdezte N. 
doktor a múlt napi kikérdezése alatt, nem-e szóltam a doktor 
uraknak erről a dologról, s hogy W. doktor úrnak sem beszéltem-e 
róla! Valószínűleg ő éppen W. doktor úr előtt gyanúsított engem, s 
azért kérdezte tőlem, vajon W. doktornak szóltam-e ezekről? Mert 


Zf 


hogy ő vádolt engem, ebbe a Lény beavatott. Elmondta azt az 
irtózatos szándékát is, hogy ő ezen Lény által annyira fog engem 
juttatni , hogy nem bírom majd a jót semmiben sem 
megkülönböztetni a rossztól, úgyhogy még a házasság előtt rosszá 
fog tenni! Ez az ő kész terve. Azután pedig röviddel a házasság után 
direkte bűnös szerelmet fog belém oltani egy idegen férfi iránt, hogy 
elkövessem azt, amiért legjobban megvetik a nőt. Ily módon, ha még 
hozzávesszük azt az undok gyanúsítást is, ami a Lény által itt reám 
háríttatott: könnyű lesz neki engem úgy tüntetni fel a világ előtt, 
mint egy teljesen elvetemedett rossz nőt, és így örökre 


Zf 


megbélyegezve lerázhat magáról. De miért akar ő engem örökre 
tönkretenni? Hogy előálljon e felfedezéssel, hogy a levegőben lévő 
alakok megfigyelése által ő magában minden szenvedés nélkül 
felfedezte a második ént, mint idegen Lényt, és ezen a semmi alapon 
megtalálta azokat a természeti törvényeket, amelyeket én fedeztem 
fel. Engem folytonos gyötrések által meg fog fosztani 
emlékezetemtől. A Lényt azonban nem. Hogy tehát a Lény se soha el 
ne árulhassa őt, reám hivatkozva, szégyenbe és gyalázatba akar 
engem dobni. Olyan nővé tenni, akinek bújnia kell az emberek elől, 
akinek hallgatnia kell, akire nem lehet hivatkozni. N. doktor 
felismerte a dolog világfelfordító horderejét, és azt mindenáron a 
maga számára akarja megkeríteni! Ha a Lény engem ki fog végezni, 
rövid idő alatt úgyis felelősségre vonják. Akkor hiába fog ő 
hivatkozni arra, hogy egy kiválóan rossz ember szintén rosszat 
cselekedett rajtam. Hisz ő adott át ennek a rossz embernek. Be 
kellene látnia, hogy leghelyesebb volna kinyilatkoztatnia magát! 


Persze fél az emberiség bosszújától. De én minden eszközzel meg 


fogom védeni! Megígértem neki, hogy védeni fogom az újságokban 
és minden nép hírlapjaiban. Úgy látszik azonban, hogy ez a 
szörnyeteg mégis a meggyilkolásomra határozta el magát, mert így 
szól: 3... az egész emberiségrele Remélem, nem lesz irgalom 
irányában! Egyébként azt veszem észre, hogy habozik, hogy 
meggyilkoljon-e, vagy emlékezetemtől megfosztva és énemből 
kiforgatva - amikor már a jót a rossztól nem tudom 
megkülönböztetni - átadjon N. doktornak engem, engem, aki egész 
életemben a legkifogástalanabb lelkületű nő voltam. Irtózatos 
világosság nyílik meg előttem. Amikor ez az ember a világ elé fog 
lépni az én felfedezésemmel mint sajátjával, addig az emberek 
véleménye rólam teljesen ki lesz forgatva (hiszen ő mindenkinek a 
második énje!) annál is inkább, óh jaj, óh jaj, mert én akkor már, 
rettenetes, valóban süllyedt nő leszek!" A kisasszony ezek után 
szövetségre hívja fel a Lényt az orvos ellen. "Iegye jóvá, amit rajtam 
vétkezett, rázza le ezt a gonosz embert magáról és rólam. Ne merjen 
arra hivatkozni, hogy félt N. orvostól, mert én gondoskodtam arról, 
hogy sokan legyünk, akik megvédelmezzük őt. Ha pedig ez a rossz 
ember ellene törne, lesz nekem elég hatalmam azt ártalmatlanná 
tenni!" (A pszichózis eme újabb fordulatát hírül adó december 30-i 
naplójegyzet negyven oldalra terjed.) 

1911. január 1. "Figyeljék meg, mit fog velem tenni ez az ember, ha 
elhagyom az intézetet. Meglátják, óh, meglátják, hogy minden úgy 
fog beteljesülni, amint előre megjósoltam!" 

Január 2. "Bámulva látom, hogy ez a Lény egy teljesen megölt 
lelkű testet is tudna járatni, sőt beszéltetni is!" 

Január 3. "Ma délután vettem észre először, hogy a doktor urak 
gyanakodva néznek reám. A villamozóban F. kisasszony kezet 
nyújtott nekem. Eközben bejött W. doktor úr, és olyan tekintetet 
vetett reám, mintha azt akarná mondari, hogy én nem vagyok méltó 
erre a kézszorításra. Ezalatt a Lény merevségben tartott, úgyhogy 
még búsulni sem tudtam ezen!" 

Január 26. Az orvosnőnek elbeszéli, hogy N. doktorral először 
akkor volt összeköttetésben mint feleség, amikor az orvos nyári 
szabadságán vidéken volt. Azóta igen gyakran megismétlődik a 


dolog, de bűnnek csak akkor számítana ez önmaga és az emberek 
előtt is, ha ő beleegyeznék, ha a saját akaratából tenné. 

Január 28. A Lény kényszeríti, hogy utánamondja a trágár 
szavakat, és eszmevilágába befogadja ezeket a gondolatokat. 
Ezenkívül hosszasan gyötri, és mikor már egészen elgyengítette, 
mutat neki valamit. Az orvosnő kérdésére, hogy mit mutat, így felel: 
"Nahát, nem fogok ilyeneket mondani. Mit gondol, hogy én képes 
vagyok effélét kimondani. Hiszen én mindig elutasítottam magamtól 
az ilyen dolgokat, és messze mérföldekre dobtam őket magamtól." 
Újabb kérdésre kiderül, hogy hatalmas erigált penist? lát maga előtt. 

Január 29. Kijelenti, hogy a Lény leleplezése N. doktor által 
rövidesen meg fog történni, éspedig a radium révén. Amint ebből 
megszületik az első élőlény, akkor nyilvánvaló lesz, hogy nincs 
teremtés. Arra a kérdésre, hogy ez a lény milyen lesz, beteg kijelenti, 
hogy éppen olyan, mint mi vagyunk, csak nem lesz teste. Beszélni 
azonban fog tudni. 

Január 31. Megállítja N. doktort a folyosón, és élesen, de 
mosolyogva így beszél: "Ön már mindent megismert, csak azt nem, 
hogy mi az, ha másnak is jót kívánunk. Ez kívül esik az ön 
természetén! " 

Február 4. "Ma reggel így szólt: xAujourd"hui..§ Ez azt jelenti, 
hogy ma lesz a kivégzés." 

Február 8. Elállja N. útját, és kérőleg, patetikusan, de igen halkan 
így szól: "Hát nem kár egy ilyen nemes anyagért, mint én, és engem 
akar a sárba taposni, éppen engem, hogy leendő trónját a végtelen 
időkig megerősítse, hogy én százszor jobban meg legyek halva, 
mintha meg lennék halva!" Azután felszólítja, hogy térjen a jó útra, 
nyilatkoztassa ki, hogy az ő állításai kivétel nélkül igazságok. 
Jutalmul megígéri, hogy nem fogja engedni őt megbüntetni. "Sem őt 
nem engedem kivégezni, sem önt megbüntetni!" 

Február 9. Az orvosnőnek elmondja, hogy a Lény minden éjjel 
onaniára akarja kényszeríteni már hónapok óta. Újabb időben 
azonban nappal is? Tagadja, hogy egyszer is megtette volna! "De ha 
megtörténnék is, megmondanám, hogy ki kényszerít, és addig nem 
volnék elveszve. Én azonban meg fogok halni, de nem teszem, mert 
ez a teljes állatiassághoz vezetne, amit N. doktor szeretne." 


Február 22. A reggeli vizitnél ünnepélyesen felszólítja az 
osztályvezető tanársegédet, hogy őt a "fektetőre" (a nyugtalan 
osztályra, ahol a tisztátalan és lármás betegek vannak) helyezze át. 
Mikor megkérdezik, hogy miért kívánja ezt, azt feleli, hogy érzi, nem 
ura többé az akaratának, és a Lény olyan dolgokra fogja 
kényszeríteni, amelyeken az itteni nyugodt betegek meg fognak 
botránkozni. Kívánsága teljesült, külön szobát kapott, és 
ágynyugalom mellett egyelőre naponta három kanál Hypnobromid 
rendeltetett csillapító gyanánt. A "cellában" nyugodtan fekszik, csak 
az orvosi látogatások alkalmával beszél a rendesnél hangosabban és 
izgatottabban. Aznap véletlenül éppen N. tartotta az esti vizitet. A 
beteg, mikor meglátta, felült az ágyában, és hangosan kiabálva így 
szólt: "Mit keres itt? Eljött, hogy teljesen tönkretegyen, hogy az aljas 
céljait a legaljasabb eszközökkel és módon végrehajtsa!? Ne merjen 
belépni ide. Csak gyilkoltasson és gyötörtessen egész éjjel, és meg 
fogja látni, hogy nem fogja elérni, hogy rossz legyek." Az orvos 
önkénytelenül is a szokásos szuggeszciókkal felel: "No, nyugodjék 
meg, kisasszony! Előbb-utóbb be kell látni, hogy semmi ilyen célom 
nincs. Miért akarnék éppen én lenni a világ ura ?" ... A beteg 
félbeszakítja: "Ne  alakoskodjék.  Iakarodjon!"  — Rendkívüli 
izgatottsága miatt éjjelre az orvos fokozott adag gyógyszert rendelt, a 
beteg azonban visszautasította. "Nem fog ezzel is elkábítani, hogy az 
a másik szörnyeteg annál jobban pusztíthassa a lelkemet!" 

Február 23. Reggeli vizitnél egészen csendes hangon kéri, hogy 
helyezzék vissza a G emeletre, a nyugodt betegek közé. Megtörténik. 
Odafenn jól viseli magát, nyugodt, illedelmes, N.-nel szemben is, 
éppen úgy, mint azelőtt. 

Február 28. Az orvosnőnek elmondja, hogy a fektetőre azért 
kéredzkedett, mert úgy érezte, hogy önfertőzni fog. 

Április 14. Felszólítja az első tanársegédet, hogy tegye el összes 
átadott iratait, még az apró kis cédulákat és újságszélre írt 
mondásokat is, és leggondosabban őrizze. 

Április 15. "Életem végveszélyben forog. Ma volt alkalma W. 
doktornak engem eléggé feltűnő helyzetben látni. A kertben a végső 
életszikrát támadó gyilkolás hatása alatt, kiesett a kezemből a 
napernyő, én pedig teljesen összezsugorodva, lehanyatlott fejjel 


ültem. W. doktor bizonyára azt hiszi, hogy ő maga akarta azt, hogy 
majd minden beteggel beszélt, és nékem, akit így látott néhány 
lépésről, csak ennyit kiáltott oda: 3A. kisasszony, még egészen el fog 
aludnilx Itt egy öröklét vagy nemlétről van szó. (Közbekiált: :le 
vipera, te vérkígyó, te áztatott maszlag!x Ki hallott ilyen szitkokat?) 
Rettegek az éjszakától. Már feküdni indultam, mikor így szólt: s:le 
barom, te juhászkutya, mit fogsz tenni, szép ruhákban fogsz 
díszelegni és drága kövektől ragyogni!x Később: 5Óh, te kotyvalék, te 
egyveleg, te kimondhatatlan utálat, mit szereztél nekem!x Én 
haldoklom." 

Április 16. "Én nem vagyok elmebeteg... Annak a másik embernek 
is éppúgy fel van véve az életrendjébe a Nap folytonos megfigyelése 
és a vele való beszélgetés, mint az enyémbe. lIessék őt észrevétlenül 
megfigyelni. (Közbekiált: sle utálatos fekély a testemen!c)" Hosszan 
magyarázza, hogy N. orvos a szobájába zárkózva állandóan, 
beszélget a Nappal, és az ő kínoztatását irányítja. 

Április 17. "Ma reggel négy órakor a mosdóba mentem. A 
tükörből egy majom arca nézett felém, az én szegény arcom. Az áll 
leesve, a fej hátrahúzva, a szemek élettelenek, a száj teljesen nyitva és 
főleg a fej teljesen a vállak közé esve... El vagyok veszve, nem 
törődnek velem." 

Április 18. "Így szól: sEddig keresztény világ volt, ezentúl zsidó 
világ lesz. — Akár aktot is állhatsz te... olyan híres leszel, az én vérem 
árán!...xc" 

Április 24. "Ma éjjel így szólt gyötrés közben: sTe utálatos zsidó 
kripta, mit csináljak veled?x E percben kínjaim közt is nevetnem kell, 
mert így szól: 5Soll ich leben, Du bist eine gewaltige Jüdinké Ezt 
bizonyára arra mondja, hogy minden gyötrés dacára sem feledek. 
Ismét nevetnem kell. Ezt mondja: PJa Du bist nichts anderes, als eine 
stylvolle Mörderinlx"£ 

Április 25. "Van már egy teljesen megállapítható jele annak, hogy 
velem valóban valami rendkívüli történik. Óh, térden állva kérem, 
nézzék meg a szemeimet, ezekben a pupilla halott, mozdulatlan. Ma 
a doktor nagysága észrevette, megnézte és megkérdezte, hogy sokat 
sírok-e? Feltűnt neki szemeim halott tekintete. Nézzék meg, vizsgálja 
meg B. doktor úr is. Ez nem sírástól van. Ezen szem mögött ki van 


ölve az élet." (B. doktor, az intézet új gyakornoka, hosszabb ideig 
szemészeti klinikán dolgozott. Az elmebetegek egy részét persze 
szemészetileg is vizsgálja; ezt észrevette a kisasszony is, és ki akarja 
vinni, hogy az új orvos is foglalkozzék vele.) "Így szól: vSoll ich A.- 
sche Dynastie begründen?-ő Ezzel értésemre adja, hogy ha kiereszt 
a testből, nagy hatalom leszek. Ezt mondja: sMaródit jelentek, és 
lecsapom az egész mindenséget. Hálátlan feladat volt, teremt 
uccselx Majd így szólt: sSzívdobogásom van!lx Mi ez? Szünetel a 
gyötréssel, felfrissít, sőt az arcomba visz minden csepp vért. 
Bizonyos, hogy jön a vizit." 

Április 28. "Mindenre, ami szent: ébredjenek! Ennyi segélykiáltás 
után, ha egy ellenszenves, piszkos, elvetemedett, utolsó nő volnék, 
akkor is több figyelmet kellene tanúsítaniuk irányomban. A doktor 
urak nagyon jól ismernek, és tudják rólam, hogy nem akarok 
sohasem érdekes, sem feltűnő lenni. Tudják, hogy egy csepp 
nagyzási hóbort nincs bennem. Ha azt mondom, hogy 
végveszélyben vagyok, akkor ezt bizonyára a valódi veszély tudata 
és nem holmi feltűnési vágy mondatja velem. Áldom a sorsot, hogy 
ma, mielőtt örökre késő, végre mutatkozik külsőmön is egy jel. (A 
fogait vicsorgatja, és így szól: Megőrülök, ő tudjalx Járásom és 
tekintetem valóban különös! Látniok kell, hogy engem a járásban 
egy idegen erő továbbít. Láttam már sok beteget, de egyik sem ment 
olyan - már veszendő eszemmel nem részletezhető módon - mint 
én. Ha csak még egy keveset fog gyötörni, a rágás is teljesen 
lehetetlenné fog válni. Még egyszer esedezem a doktor urakhoz, 
járjanak közbe a Méltóságos Tanár úrnál, hogy rendelné el a 
szaklapokban való közzétételét annak, hogy a tudósok minden 
erejükkel és minden idejüket felhasználva törekedjenek tökéletesíteni 
a láthatatlan sugarak  fényképezhetőségét, és hogy minden 
laboratóriumban egy ilyen gépet felállítsanak. Akkor nyomán 
lesznek, és nem mer majd kivégezni!" 

Május 2. "Nem írhatom le, hogy miket mond." Az orvosnő hosszas 
faggatására beteg elmondja, hogy a Lény így szól: "penis et vagina 
uniti coitant"§ és vágyat olt beléje, úgyhogy ezt a rettenetes 
trágárságot hangosan kiáltva mondani szeretné. 

Május 8. Beszélgetés N. doktorral. 


— Foglaljon, kérem, helyet. 

- Köszönöm szépen. 

— Beszél valamit a Lény? 

— Most ezt mondja: "Grosser Gott, és geht mit Ihr zur Neige!"£ 

- Milyen hangon mondja, férfihang? 

- Nem mondhatnám, hogy férfihang. Most ezt mondja: "Entlehr 
dich."£ 

— Miért? 

- Önre mondja, hogy beszéljen, mert ő nem mer engem 
kiereszteni, míg ön nem beszél... Nem értem, ő fél, hogy kivégez, és 
mégis nyiszál... Én egy szamár vagyok, ma már nincs eszem!... Még 
akkor se, mert ő tudja... én kuku (nevet) én már egész buta vagyok... 
A nap az Isten! 

Feláll és távozik. 

Május 9. Az orvosnőnek elmondja, hogy a Lény nagyon 
forszírozza, hogy mások előtt onanizáljon, úgyhogy már alig van 
ereje a kényszerítésnek ellentállni. A Lény így szól: "Ez semmi, ez 
semmi, hiába, nyilvánosan kell ezt megtenned, addig nem lesz 
nyugtod." 

Május 10. Az orvosnótőól kihallgatást kér, azután elmondja, hogy 
N. orvossal már egy éve mint felesége együtt él. 

Május 11. "A szörnyeteg legújabban arra bírja W. doktor urat, hogy 
a reggeli vizitnél meg se szólítson engem. Szívet tépő reám látni, 
hogy egészen közönséges betegségi esetek aggódó gonddal 
tekintetnek, engem pedig már nagyon unnak. Most jövünk a 
mérésről. Ott ismét egy sértés esett rajtam. Csodálatos, hogy mivel 
rajtam, szegény férgen — aki annyira meghúzom magamat - nincsen 
gáncsolni való, a kövérségemre vonatkozólag bántanak. Pedig 
hónapok óta sokkal többször fogyok, mint hízom. Ma véletlenül húsz 
deka hízás mutatkozott. Erre F.-né így szólt: Folyton hízik, megfog 
pukkadnilx Aki ebben sem lát feltűnőt, nem látja a második én 
munkáját, azt nagyon megcsodálom!" 

Május 12. "Eszembe jut valami, mit már többször akartam 
tudomásukra hozni. lessék megfigyelni, midőn a Nap a falra süt, de 
halvány a sugara, a sugár számtalan kerek fénygömbre van oszolva. 
Csupa kerek fénygömb rajzolódik ilyenkor a falra. Nem-e hihető az 


én állításom, hogy minden ilyen fénygömb a Nap egy láthatatlan 
karjának felel meg, illetve abban folytatódik?" 

Május 13. "Azt vetik szememre, hogy másfél év óta, mióta itt 
vagyok, mindig azt mondom, hogy meg fogok halni. De miért van 
ez? Mert midőn bejöttem ide, már igen régen haldokoltam. 
Csakhogy ami nálam öletik, az a halhatatlan lélek. Ezt nem könnyű 
megölni, és ő emellett fél, habozik napról napra. Azaz eddig 
habozott, mert bizonyos, hogy most már a végperceimet élem. Ez a 
szörnyeteg, úgy látszik, nem átallja odadobni a kesztyűt az egész 
emberiségnek, midőn engem, az emberiség felszabadítóját megfoszt 
az öröklétemtől. De Önök nem törődnek velem. Pedig most már 
valóban feltűnő jelenségek észlelhetők. Járás közben már nincs 
direktívám. Egészen körben forgok, és nem bírok megindulni. Ezt 
meg kellene figyelni, óh, ezt meg kellene figyelni!" 

( lermészetesen az orvosok ama kijelentése, hogy mindennek 
nyoma sincs, hogy ő egészen jól jár stb, abszolúte nem érinti. Ha azt 
az ellenvetést tesszük, hogy felesleges őt megfigyelni, s mert hiszen ő 
maga megmondta, hogy úgyse lehet segíteni, akkor elölről kezdi a 
magyarázatot: hogy talán mégis meg lehetne akadályozni a 
gyilkosságot, csak résen kellene lenni, őt éjjel-nappal figyelni, 
vizsgálni és láthatlan sugarak fotografálásával foglalkozni.) 

Május 23. Egy új füzeten dolgozik. Ebben mintegy dióhéjban 
szándékozik összefoglalni az egész felfedezését tudományos 
használatra. A bevezetés így kezdődik: "Térden állva esedezem azon 
tudós úrnak, aki ezen soraimat elolvasásra fogja méltatni, tekintsen 
el attól, hogy azokat egy az Ideg— és Elme-kórtani klinikán tartózkodó 
leány írta... Egy embertársuk mondja Önöknek: az emberiség sorsa a 
levegőből  intéztetik." Azután elbeszéli az egész felfedezést 
változatlanul úgy, ahogyan a kórlefolyás elején lévő "középiratá"- 
ban olvastuk. 

Május 31. A munka majdnem teljesen készen van. A 
százharmincnyolc oldalas füzetet a következőképpen osztja fel: "T. 
Az első legfontosabb felfedezés és még kételkedés... 7-25. lap — II. 
Meggyőzetésem és meggyőződésem saját pontos  észleleteim 
alapján... 25-61. lap — III. Természeti törvények... 61-79. lap -— IV. 
Idézetek... 80-94. — V. Annak bevallása, hogy hat év óta kinek tudom 


magamat... 94-106. lap - Végszó... 106-110. és 114-118. lap - 
Jegyzetek... 101-104. és 110-114. lap." Érdekesek a végszó utolsó 
sorai. "Ha kivégez — végeztessék ki kínok között, ha életben hagy - 
kíméljék életét. Nem akarom, hogy a levegő, ég és föld között a 
gyilkosság kiáltásaitól visszhangozzék. Azt akarom, hogy békésen 
álljon be az új, boldogító világrend!" 

Június 5. Lázasan egész nap ír. Ianainak új összefoglalását állítja 
össze. E füzet címe: "Természeti törvények javított kiadásban." Ez a 
munka így kezdődik: "Felfedezésemet a következő természeti 
törvényekben prácisáltam."£ Mindig rövidebben és világosabban ír. 
A bőbeszédűségekről, kitérésekről is kezd leszokni. Például 317. 
pont így hangzik. "A Napnak alsó kihűlt részéből indulnak ki a Nap 
láthatatlan karjai (sugarai). Az ő millió és millió karjai, a végükön 
fejjel, nem egyebek, mint láthatlan sugarak összetételei. A mi énünk 
tehát nem egyéb, mint láthatlan sugarak összege!" A 35. pont a 
holdkórosokkal foglalkozik: "a holdkórosokat is ez a Lény tartja 
veszélyes útjaikon a falakon, álmuk közben teljes biztonsággal a 
magasban villamos karjaival!" A 36. pont: "Az egész mindenség 
mozgató ereje tehát kétségkívül a villamosság !" A 37., utolsó 
szakasz így szól: "A leggyönyörteljesebb ige: a mi énünknek 
szállóképessége van! Jelenleg el sem képzelhető gyorsasággal fogjuk 
átszelni a jövőben az egész világűrt!" 


A PSZICHÓZIS ANALÍZISE 


A paranoiásnál — mint a tapasztalat mutatja — therapeutikus 
analízisről szó sem lehet. Az analizáló tehát csak a következő 
kérdéseket tűzi maga elé: 

1, Hogyan fejlődött a pszichózis? 

2. Miért fejlődött az úgy, ahogyan fejlődött? 

3. Mennyiben volt ez az egész fejlődés célszerű és gépszerű,; 
mennyiben kísérhetjük benne figyelemmel az életnek ezt az 
alaptörvényét? 


Az első, ami a beteg anamnesisében feltűnik: a sexuális komplex 
hyperaesthesiája. 

Már igen korán "nagyon érdekelte", hogy hogyan születik az 
ember, és kezdettől fogva "rettenetesen undorodott" minden efféle 
dologtól: "Mint egész kisleány tudtam meg... nem kell az egészet 
hallani... akinek van éles esze, kitalálhatja... fel tudja fogni. Ha 
akármit hallottam, szerettem volna mérföldekre futni. Sajnos (búsan 
bólint) tudomásul kellett venni előbb-utóbb." Egy Lilla nevű 
kislánytól tudta meg. Nyolcéves lehetett. Barna, szeplős leány volt. 
Mit mondott, nem tudja. A szüleit éjjel sohasem leste meg. Véletlenül 
sem hallott semmit, két szobában laktak. 

A beteg hyperaesthesiája e ponton azóta csak fokozódott. 
Elbeszélés közben többször felugrik, eltakarja az arcát, az ajtónak 
indul, a jelenlevő ápolónőre néz, azután így szól: 

"Soha ily dologról nem fogok beszélni. Nem tudom, nem tudom, 
nem akarom tudni." 

Nem akarta tudni! Íme, itt van az abnormis reflexképződésnek 
első feltétele. Nem akar róla tudni. A normális gyerek ezen napokig 
töpreng, nagyon is akar róla tudni, megrágja magában a dolgot, 
lexikonban kutat, kérdezősködik; ez ennek a rendes útja, ha tényleg 
érdekli a dolog. A. G. kisasszonynál az ösztönös érdeklődés 
nagymértékben megvan, de ő az érdeklődést elnyomja: "mérföldekre 
akar futni". 


Később is mindig bújt a férfiak elől. Egy nyáron - tizenhat vagy 
tizenhét éves lehetett — Szepes megyében volt penzióban, ott egy 
keresztény mérnök nagyon érdeklődött iránta, de ő nem hederített 
rá, már akkor lefoglalta egész napját az elevenen eltemettetéstől való 
félelem. 

Nem lehet kétség felőle, hogy a beteg első phobiáját, az elevenen 
eltemettetéstől való félelmet, egy sexuális trauma hozta létre. Ha 
összegyűjtjük az újabb tapasztalatokat az aggodalmi neurózisokról, 
helyesebben pszichoneurózisokról, azt látjuk, hogy a Freud-féle 
pszichoanalízises . irány követői majdnem kivétel nélkül 
megegyeznek, hogy ezek a betegségek - a mi nyelvünkön szólva — a 
sexuális komplex sérelmétől erednek. Nőnél, leánynál a sexuális 
komplex sérelme sérti az erkölcsi és a pénz komplexet is. (A mai 
nevelés mellett a lányok már igen korán tudják, hogy a szüzességtől 
függ a boldogulásuk, jövőjük, egzisztenciájuk, éppen ezért a sexuális 
trauma traumát jelent az egész Én-komplex számára is.) Az Én- 
komplex menekül az elviselhetetlen tudat elől, és az izgalom egy 
maradó félelmi neurózisban éli ki magát. Ismételjük: a traumát, 
amely ezt az aggodalmi neurózist létrehozta, nem ismerjük, de fel 
kell vennünk, hogy végbement. Ha valakinek nem tetszik ez a 
föltevés, mellőzheti, de miután az efféle aggodalmi neurózisok 
majdnem kivétel nélkül sexuális traumának (mint látjuk, semmilyen 
trauma sem lehet tisztán sexuális trauma!) köszönhetik a 
keletkezésüket, és miután másrészról a betegnél tizenhárom éves 
korban egy kifejlett aggodalmi neurózist találunk, azt hisszük, egész 
jogosan felvehetjük ennek az analízissel ki nem mutatható traumának a 
tényleges végbemenetelét. 

A betegnél meg kell különböztetnünk először paraesthesiákat — 
szorongásos érzés -, másodsorban a kényszergondolatokat (hogy 
elevenen eltemetik, patkány eszi meg a testét, ropogtatja a szemeit), 
és végre olyan érzéseket, amelyek egyenesen ezekhez a 
kényszergondolatokhoz kapcsolódtak (mint a koporsóban fekvés, 
patkány általi rágatás érzése az arcán, a torkán, a szemein). 
Legcélszerűbben  kényszerérzéseknek lehetne nevezni őket, 
megkülönböztetésül azoktól a  paraesthesiáktól, amelyek a 
kényszergondolatokkal esetleg együtt járnak ugyan, de nincsenek 


azokkal ilyen logikai viszonyban. E három tényező közül a 
paraesthesiák, a primer aggodalmi praecordialis érzések azok, 
amelyek a betegség lényeges alkatrészeit képviselik, míg például a 
kényszergondolatok hiányozhatnak is. 

Valószínű, hogy a betegnél először csak az első volt meg, tehát, 
hogy a betegsége egy egyszerű aggodalmi neurózis (Angstneurose) 
volt. Ettől függetlenül fejlődtek azután ki a kényszergondolatok, 
például egy újságcikk hatása alatt az elevenen való eltemettetéstől 
való félelem. (Elmondja, hogy akarva, nem akarva, újra reá kellett 
gondolni a leírt esetre, beleképzelte magát az elevenen eltemetett 
ember szerepébe, akit kikezd a patkány.) Tizenhárom éves korától 
kezdve orvosokhoz jár. A neurózis hol javul, hol rosszabbodik, de 
sohasem javul annyira, hogy a beteget el lehetne bocsátani. Jól 
tudjuk, hogy  hysteriás nőknél, akik általában szeretik a 
férfitársaságot, amely hiányozván, az orvos személye pótolja azt, 
vagy akik egyenesen beleszeretnek az orvosba - a gyógyulásnak 
nagy akadálya az az öntudatlan vágy, hogy a beteg minél tovább 
kezeltetni szeretné magát. — Ez tudniillik az egyetlen mód, hogy az 
orvossal vagy az orvosokkal gyakran találkozhassék. A bevallott 
vagy be nem vallott kívánságnak megfelelően újabb és újabb 
incidensek akadályozzák meg a gyógykezelés befejezését, amelyek 
vagy öntudatos hazugságon, vagy a tünetek tényleges makacs és 
célszerű  visszatérésén alapulnak. A mi betegünk számára 
nélkülözhetetlenné válik az orvos. Nagyon meg tudja becsülni azt a 
jótéteményt, amelyet számára a klinika nyújt, ahol módjában van 
"országosan elismert" tudóssal vizsgáltatni magát. "Mindig súlyt 
helyeztem reá - írja valahol —, hogy csakis elsőrangú szaktekintéllyel 
kezeltessem magam!" Összefügg ez az ő általános vágyával a 
műveltség, előkelőség és jómód iránt. (A nagysági téves eszme 
csírái!) Látjuk, hogy atyja halála után sehogy sem tud belenyugodni 
a szegényesebb körülményekbe. Elmondja, hogy mindig szeretett 
csinosan öltözködni, és most sem sajnálja a kérést és követelőzést, ha 
arról van szó, hogy igen szerény viszonyok közt élő nővérétől egy új 
pongyolát, egy új cipőt kell kieszközölni. Gyakran dicsekszik 
előkelőbb rokonaival. Hangoztatjaa hogy jobb családból való. 
Hosszan bizonyítgatja — anélkül, hogy valaki ezt kétségbe vonná -—, 


hogy igenis joga van a klinikai "különszobásokkal" érintkezni. (Ezek 
egyébként is szívesen látják, mert modora igen jó, és lényét egészben 
a tapintatosság és öntudatos szerénység jellemzi.) Az Én-komplex 
rajza ebben az időben, tehát tizennégy-tizenöt éves korában, a mi 
felfogásunk szerint nála a következőképpen fest. 

Sexuális komplex. Igen érzékeny és állandó izgalomban van 
(praecordialis érzések). 

Egészség komplex. Igen érzékeny. Állandó kellemetlen izgalom: az 
elevenen való eltemettetés kényszergondolata. 

Pénz komplex. Kellemetlen izgalom: a szegénység gondolata, 
elégedetlenség. Aktivitás iránya: jobb anyagi körülmények. (Csak 
házasság árán elérhető. 

Erkölcsi komplex. Igen érzékeny. Aktivitás iránya: kitüntetés. 
(Iényleg nagy szorgalommal tanul, és bizonyítványa mindenkor 
csupa kitűnő. 

Faji komplex. Érzékeny, de csak sérelmek iránt. Ha szemére vetik 
zsidó voltát, nagyon fáj neki. Hogy ezt elkerülje: foglalkozik a 
kikeresztelkedés gondolatával. 

Vallási komplex. Anaesthesiás, atrophizált. Már nem hisz istenben. 
Nagy érdeklődéssel olvassa az újságokban a természettudományos 

dolgokat. Meg van győződve, hogy a halál után nincsen más élet. 

Az orvosoknál való vizitelés sokat jelent az ő életében. Jelenti 
elsősorban a pénz komplex kielégítését. Ha nem is gazdag, de 
módjában van a legdrágább orvosokkal kezeltetni magát, 
ugyanazokkal, akikhez a gazdagok fordulnak. Ezen hysteriás 
öntetszelgés és mások figyelmének felhívására való törekvés öröm a 
komplexnek. Közönséges nyelven szólva: a kisasszony csalja vele 
magát, "játssza az előkelőt": de mégis öröm, mert csal vele másokat 
is, távolabbi rokonait, barátnőit stb, akiknek azt meséli, hogy fizet a 
tanároknak. Másodsorban jelenti a dolog a sexuális komplex 
kellemes izgalmát. Ez két okból fontos. Először nem kell bevallania 
magának, hogy az orvosokhoz mint férfiakhoz is megy, és 
társaságukat, udvariasságukat, érdeklődésüket mint nő is élvezi. 
Másodszor pedig tényleg nincsen más férfi a láthatáron. Ha volna is, 
visszautasítaná ugyan, mint nyaraláskor a mérnököt, de sérelme 


volna a komplexnek már az is, ha nem volna alkalom erre a 
visszautasításra. Ezt a sérelmet is elhárítja az állandó 
gyógykezeltetés. A neurózis ilyenformán automatikusan tartja fenn 
magát többszörös komplexérdekek miatt is. Így történik meg, hogy 
tizenhárom éves kora óta úgyszólván nem volt hét, amikor orvossal 
többször nem beszélt, vagy azokhoz hosszú levelet ne intézett volna. 
Aki nem ismeri a klinikák tájékán tenyésző makacs hysterikák 
természetét, talán túlzottnak fogja találni ezt az egész fejtegetést, de 
aki előtt nem ismeretlen e típus, azt hiszem, magától értetődőnek 
fogja találni az elmondottakat. 

( lermészetesen a hysteriások gyakori orvosváltoztatásánál nem 
vehető fel, de nem is szerepel mindig főok gyanánt a sexuális 
komplex érdeke. A kóros érzetekből eredő testi fogyatkozás feletti 
aggodalom a betegség hosszú időtartama mellett kimeríti úgy a 
beteg, mint az orvos türelmét. Amaz nem győzi kivárni a betegség 
végét, emez meg beleun a sok panasz meghallgatásába és sokszor a 
hysteriás egoista hajlamából eredő túlságos pretenzióba.§ Ezt a 
különben érzékeny beteg könnyen fel is ismeri. TIovábbáll, mert a 
gyógyulás sikerének akadályát az orvosban és az alkalmazott 
eljárásban látja.) 

A. G. 1891-ben, azaz tizennégy éves korában végzi be a polgári 
iskolát. A következő esztendőben felsőbb leányiskolába jár, de csak 
egy osztályt. Nem járatják tovább, házileány lesz ambícióinak 
ellenére, amelyek szerint tanulni szeretne. 

Életének további esztendeiben úgyszólván kizárólag betegségének 
él. Jó barátnője nincs, a testvéreivel nem áll benső lelki viszonyban. 
Egyedül anyját - aki szívbajban szenved - szereti az imádásig. A 
betegség minden kis rosszabbodása kétségbe ejti, önfeláldozóan 
ápolja. Íme, a hysteria egyik legfontosabb aetiológiai momentuma, 
amelyet már Breuer is kiemelt — a betegápolás. A betegápoló állandó 
paradox reflexéletet él. Vagy bevallja magának, hogy nehezére esik a 
dolog, hogy nem szívesen áldozza fel az egészségét, türelmét, idejét 
az ápoltért, vagy nem. Ha nem, akkor el kell nyomnia az 
automatikus  bosszankodást és  méltatlankodást, amelyet az 
önfenntartási komplex ilyetén való folytonos sérelme kiváltott vagy 
kiváltana. Elnyomja, nem akar tudomást venni róla, mert hiszen az 


erkölcsi komplexének sokkal jobban fájna beismerni azt, hogy ő nem 
szívesen ápolja a beteget, akinek élete, egészsége olyan fontos 
számára. A betegápoló hysterikában tehát az önfenntartási komplex 
feltolakodó ellenvetéseinek elnyomása révén már kifejlődik egy 
egész sorozat abnormis endopszichikus reflexpályaív és abnormis 
reflexműködés. (Mint Freud mondja: bekövetkezik az öntudat 
hasadása.) 

Az önfenntartási komplex ellenvetése el van hallgattatva, a 
komplex érdekei háttérbe vannak szorítva, de jő a retorzió: a 
komplex állandó és kellemetlen izgalma - megérkeznek a 
hipochondriás kényszergondolatok. A leány félni kezd, hogy 
édesanyjától el fogja kapni a "tüdőbetegséget". A félelme nem 
alaptalan: az újságokból tudja, hogy a tüdővészes ember fertőzi a 
környezetét, és a betegség a bacilusok révén milyen észrevétlenül 
terjed. Többször látja, hogy az anyja vért köp, lázas, izzad, szenved. 
Teljes lelkéből átérzi ezeket a szenvedéseket, és a félelem annál 
jobban beléje impregnálódik, minél inkább rosszabbodik a beteg 
állapota, minél inkább nőnek annak a szenvedései. Menekülni 
szeretne. Igyekszik minden testi érintkezést kerülni. Íme, ismét egy 
konfliktus. Mint szerető, hálás leány, akinek egyetlen barátnője az 
anyja, el szeretné titkolni az óvatosságát és a fertőzéstől való félelmét 
(még saját maga előtt is!) — mint művelt, minden iránt érdeklődő 
ember pedig tudja, hogy a vele való együttlét állandó nagy veszélyt 
jelent számára. Az anya nem tartja tisztán a köpetét, leányának 
gondoskodása, aki a köpőcsészét utánahordja, nem ér célt, a sputum 
gyakran a földre esik stb, a leány felmossa, kezet mos, meg akarja 
mindenáron akadályozni a veszélyt. Az anyja mindezt észreveszi, 
észreveszi az óvakodást is. Szemére veti, hogy nem mer inni a 
poharából, enni az evőeszközeivel. Mindez nagyon fáj. Nem tudja 
titkolni a félelmét anyjától. A konfliktusból csakugyan nincsen 
menekülés: vagy az anyját kell kímélnie, vagy magát. Ha az elsőt 
teszi, megkapja a betegséget és önszemrehányásokat az egészség 
komplex részéről, ha a másodikat teszi, állandó szemrehányásokat 
kell hallgatnia attól, akit a legjobban szeret, és a saját sexuális (anya) 
és erkölcsi komplexeinek vádja elől sem menekülhet: hogy nem jó 
leány, nincs jó szíve, önző. Ez a konfliktus nagyon megviseli, kapkod 


ide-oda. Majd az első, majd a második irányt követi, nincsen 
nyugalma. Hozzájárul mindehhez, hogy apja szintén köhögős 
ember. Ő pedig szeretne tanulni, sokat tudni, egészséges, gazdag és 
nagyon-nagyon boldog lenni. Hogy: "egy méltó férfi oldalán", ezt 
nem meri hozzá se tenni. Annyira szegény, hogy távoli feénje 
sincsen, hogy ilyen férfit kaphasson férjül. Elnyomja tehát már eleve a 
férjhez menés gondolatát. 

De tudja, hogy egy kincse van, a szüzessége; ennek a révén mégis 
lehetséges, hogy jó férjet kap. Nagyon tetszik neki Borgia Lucretia 
története, aki inkább megölte magát, semhogy szüzességét prédául 
engedte volna. 

Hosszú esztendők telnek el. A félelmi neurózis háttérbe szorult, és 
hipochondriás kényszergondolatok dominálnak. Otthon ül, ápolja az 
anyját, s ha az ágynak esik, segít a házi munkában, és vár. Sivár 
milió! Az apa csak este kerül haza a boltból. Mindig mogorva, 
szótalan, mert az üzlet évről évre rosszabbul megy, és betegsége, az 
arteriosclerosis is mind több kellemetlenséget okoz. 

A leány kilátásai egy jó férjhez mmenést illetőleg mind 
kétségesebbekké válnak. Egyetlen üdítő pont az életében, ha a 
klinikára megy. Itt szívesen fogadják, méltányolják a szerénységét és 
a jó modorát, érdeklődnek az állapota iránt, kikérdezik nemcsak a 
betegségéről, hanem egyéb életviszonyairól is. Már azóta a 
poliklinikára jár. Ott villamos kezelést és hipnózist kap. Ezzel 
kapcsolatban ismerkedik meg a befolyásolás gondolatával. Sokat töri a 
fejét mindezen. Ha valami idevágó dolgot fölfedez az újságok vegyes 
rovatában, sietve elolvassa. Ekkorra esik (1897-1900) az a fölfedezése, 
hogy a napfényben van valami, ami előidézi a gondolatait és 
érzéseit. 

1905-ben az apa agyszélhűdésben meghal. Egy újabb traumát 
jelent ez a pénz és ambíció komplexeknek, de a sexuális (apa) 
komplexnek is. Hirtelen sokkal rosszabb anyagi viszonyok közé 
kerül a család. Eddig sohasem nélkülöztek, és ha fölösleges pénz 
nem is volt, de mindig telt csinos ruhákra, jó cipőkre. Ezután 
mindenkinek dolgozni kell. Az anya tehetetlen, gyenge, beteg. Az 
idősebb nővér otthon varr a rokonoknak. (Egyelőre ő a család 
legfőbb támasza.) Gizella gépírást és gyorsírást tanul. A halál közeli 


látása nyomán feltámadnak a régi halálfélelmi kényszergondolatok, 
egyébként is szenved: nem tud belenyugodni a változott 
viszonyokba. 

1907-ben újabb csapás. Meghal a hőn szeretett anya. Gizella van 
mellette éjjel-nappal, de folytonos aggodalmak között: hogy a 
betegség át fog ragadni reá. A temetés után a végtelen magány és 
kietlen jövő érzése uralkodik rajta. Nincsen senkije. Harmincéves lett. 
A serdülés esztendőit a folytonos kényszergondolatokkal való 
küszködések keserítették el. A perspektívák mindig szomorúbbak, a 
baj mindig több. A tizennyolctól huszonnyolcig terjedő esztendőket a 
hipochondriás aggodalmak dominálták. Úgy érzi, hogy az élet 
nagyon igazságtalanul bánt vele. 

Csak egy momentum kell mindezek után, hogy kipattantsa a 
szikrát. Egy izgalom, amelyben nagymértékben érdekelve lesznek 
betegünk összes komplexei. Jön kettő is. 

A kisasszonynak megkérik a kezét. Egy jómódú özvegyember 
üzen, hogy szeretne járni a házhoz G. miatt. Szándékai felől nem 
lehet kétség. Utólag nem tudjuk megállapítani, hogy a férfi terve 
mennyire volt csakugyan komoly. Özvegyember lévén, előkelő 
pozícióban, túl a harmincötön, két gyermekkel, nem valószínű, hogy 
meggondolás, azaz komoly szándék nélkül közeledett volna. A 
lényeges azonban nem ez. A lényeges az, hogy a beteg meg van 
győződve a szándék komolyságáról. 

Előtte áll tehát a jövő. Hirtelen úgy tetszik, hogy a sors korrigálni 
fogja eddigi mostohaságát. Egészen szegény árva leány létére gazdag 
kérője akad, aki miatt irigyelni fogják, aki mint férj megszerez 
számára minden kényelmet, megszerzi azt a jómódot, amely után 
annyira vágyott, s amelyről sokat ábrándozott. Az erkölcsi, 
önfenntartási és pénz komplexek egyszerre teljes kielégüléshez 
juthatnának. Csak a sexuális komplex az, amely beleszól a dologba. Ismét 
konfliktusba kerül ez a szerencsétlen psziché. Tudniillik G. szeret 
valakit, egy fiatalembert, akinek személyéhez viszont a sexuális 
komplex érdekei kapcsolódnak. A baj csak az, hogy még nem 
nyilatkozott. Lehet, hogy talán már holnap szólni fog, talán 
holnapután. Megkérdezni őt azonban teljes lehetetlenség. Erre 
igazán képtelen a szemérmes Gizella, hiszen jól tudja, hogy arról az 


elviselhetetlenül utálatos dologról van szó. Éjjel-nappal töpreng, 
hogy mitévő legyen. Otthon, az utcán, a hivatalban folyton ez a 
probléma foglalkoztatja: mit tegyen? Ha nem volna számára olyan 
nagy kérdés a szerelmi boldogság, ha nem vágynék reá olyan 
kétségbeesett vágyakozással, akkor könnyű volna a dolog, férjhez 
menne az idősebb úrhoz. De ez a leány egészében szeretné ismerni 
és végigélni az életet, nem akar lemondani erről sem. Érzi, hogy 
képtelen lenne a férjét megcsalni. Iehát csak olyan valakihez szabad 
mennie, akit szeret, hacsak nem akar egész életre lemondani annak a 
megismeréséről, amire annyira vágyott. Annyira, hogy a róla való 
beszélgetés hallgatása is már elviselhetetlen izgalmat okozott. 
( Mérföldekre szeretett volna menekülni.") Mindezek miatt vissza 
szeretné utasítani a kérőt. Igen ám, de hátha a másik férfinak meg ő 
nem fog kelleni? Mit csinál akkor? Akkor azután újra a szegénység, 
magány, a szerelmi nélkülözés várnak reá. Láthatjuk a konfliktust a 
maga egészében. Nem csekély dolog, amiről határoznia kell. 

Ezekben a napokban történik meg, hogy délben az irodából jövet — 
ahol munka közben is, egész délelőtt a házasság felől gondolkodott 
-, a körúton valami szellő legyinti meg az arcát. Úgy érzi, hogy ez egy 
erő, amely mindenáron arra akarja kényszeríteni, befolyásolni, hogy 
menjen férjhez az özvegy kérőhöz. Ekkor elhatározza, hogy minden 
erejével küzdeni fog az idegen befolyás ellen, s az eredmény az, hogy 
a gazdag kérőt visszautasítja. Inkább kitart a bizonytalan fiatalember 
mellett. 

E befolyásolási illúzió célszerűsége nyilvánvaló. A beteg már 


alapjában döntött -— a szerelem mellett. Azonban nem akarja 
bevallani magának, hogy ő ennyire "érzéki", ennyire "buja, 
erkölcstelen"  - hiszen — ennek a belátása számára a 


legelviselhetetlenebb. Egy nő, aki ezt a "látszatot" csak mások előtt 
akarja elkerülni, hazudik valamit. A mi betegünk azonban saját 
maga előtt akarja eltitkolni. Ha saját magunknak hazudunk - annak 
már jó ára van. (Apró kis neurózisok, phobiák, ellenszenvek, 
depressziók, meghasonlások)." 

Egy ennyire diszponált betegnél pedig különösen nagy az ár. Az 
ára az, hogy csakugyan teljesen sikerülni fog az eltitkolás — de csak 
pszichózis árán. A pszichotikusnak csak kívánni kell valamit — mint 


Goethe bűvészinasának -, és az mindjárt külső valósággá lesz. 
Hallucinációk révén tudja meg, hogy minden csakugyan úgy van, 
amint kívánja és elgondolta. Így történik itt is. Az a határozatlan, 
öntudatlan vágy él benne, hogy: ne kelljen bevallani magának, hogy 
a bűnös, szégyellni való szerelem mellett döntött, és erre rögtön egy 
illúziója támad: mintha egy szél legyintette volna, egy idegen 
akaratot érez, amely a nem szerelembőli férjnez menésre akarja 
rábírni. Mi a felelet? Ez: nem engedelmeskedem az idegen akaratnak. 


Íme, teljesült egy kívánsága. Nem kell többé magának bevallani, 
hogy az ösztönei szerint ő maga választott. Látjuk, milyen célszerű ez 
az első paranoid illúzió. 


A pszichének ez a nagy erőfeszítése azonban kárba vész. A 
fiatalember, aki miatt visszautasította az özvegyember házassági ajánlatát, 
nem nyilatkozott, hanem eltűnt a látóhatárról. Megtörtént az, amitől a 
legjobban rettegett. A sexuális komplex érdekében mellőzte a többi 
komplex érdekeit, amelyek pedig oly közel állottak a teljesüléshez, és 
most ott áll, hogy egyetlen vágya sem fog teljesülni! Az összes 
komplexek hatalmas traumát szenvednek el, amelyhez hasonló még 
sohasem érte ezt a sokat szenvedett lelket. Ez a trauma fokozza fel a 
befolyásoltatás illúzióktól támogatott kényszergondolatát — üldöztetési téves 
eszmévé, amelyet most már hallucinációk támogatnak. 


Mindaz, amit a beteg életének erról a korszakáról az ő 
"középiratá"-ban olvastunk, már ki van szépítve, és az utólag 
fellépett nagysági téveseszmék által meg van változtatva. (Iudniillik 
később — mint láttuk — az egész dolgot tudományos felfedezésnek 
játssza ki. Ez egyrészt védekezés a nála sokszor feltolakodó gondolat 
ellen, hogy ő tulajdonképpen elmebeteg, és másrészt a kielégítetlen 
ambíció komplex kielégítését célozza. Minderről később.) Éppen 
ezért ez a simplex adat, hogy ebben az időben G. csak arról 
panaszkodott, hogy az ördög üldözi, igen becses. A befolyásoltatás 
gondolata az üldöztetés gondolatává alakult át. 


Az ördög általi üldöztetés téves eszméje a hozzá tartozó 
hallucinációkkal kompenzatorikus jellegű. A sexuális komplex 
végzetes traumát szenvedett. A trauma a következő tudat: íme, nem 


kellek senkinek. Az üldöztetés gondolata egyszerűen kompenzálja. 
Valószínűnek látszik már itt, hogy az ördög az üldöző férfi 
szimbóluma. A téves eszme tehát cáfol: igenis kellesz, de nagyon is. 


A hiába várt férfi, aki sehogy se akart megérkezni, hogy szép 
szavakkal, szerelmi vallomásokkal üldözze, íme, megjelent. A 
pszichikus védelem eltorzítja, ördöggé maszkírozza át, de az ördög 
is férfi, aki törődik vele. Jusson eszünkbe a vénülő leányok ismert 
fogadkozása: "Ha az ördög jönne, ahhoz is hozzámennék!" 


A mi betegünknél a szüntelen működő lelki védelem miatt szó 
sem lehet róla, hogy a pszichózis egy valódi férfit jelentessen meg. 
Képzeljünk el egy hasonlóan megkínzott, diszponált, ideggyenge 
leányt, akinek az élete mindenben hasonló betegünk múltjához, 
karakterében azonban hiányzik ez a páratlan szemérmesség. Ez a nő, 
ha nála paranoia fejlődik: egy szép fiatal emberről, királyfiról vagy 
hercegről fog fantáziálni, menyasszonynak mondja magát, esküvőre 
készül stb. A mi esetünkben a pszichózis teljesíti ugyan a komplex 
követelését, hiszen ez a célja (ezért célszerű a pszichózis), de a 
rendkívül erős lelki védelem még itt sem szerel le, még itt is működik, 
folytatja az öncsalást, az önmagának való hazudást, és az ördög 
alakját hozza be a férfi helyett. Magában ebben a tényben a 
következő motívumok rejlenek. A kisasszony minden sexuális dolgot 
gyerekkorától fogva utálatosnak, "iszonyatosnak" tart. A férfiak 
számára ördögök, akik meg akarják "rontani" és a "bűnbe" vezetni. 
Éppen ezért eleve visszautasít mindenkit, aki közeledik hozzá, mert 
bizonyos, hogy meg akarja "kísérteni". 

Hogy az ördög itt csak szimbólum, ezt bizonyítja az a tény is, hogy 
a beteg életének ebben a korszakában nem hitt istenben, ördögben és 
öröklétben. De bizonyítja az az álom is, amelyet a naplóban 1911. 
november 27-én találunk leírva. 

Mindezek világosan demonstrálják, hogy a hallucinált üldözés 
ténye és az ördög alakja szimbólumok: a szerelmi üldözés és a meg 
nem érkezett férfi megvalósulásai. A hallucinációk az önfenntartási 
komplexnek ugyan kellemetlenek, a sexuális komplex számára 
azonban egy immár teljesen nélkülözhetetlen szükségletet pótolnak, 
azaz nagymértékben kellemesek. A beteg, bár állandóan üldözöttnek 


érzi magát - csak egyszer kísérel meg öngyilkosságot. Ez az 
öngyilkosság is  markírozott öngyilkosság. Nővére és fivére 
jelenlétében ki akar ugrani az ablakon.  TIermészetesen 
megakadályozzák. Ezzel az öngyilkossággal újra azt bizonyítja 
magának ez a minden képzeletet fölülmúló módon szemérmes lány, 
hogy ő, íme, mindent megtesz, hogy a csábítás, a kárhozat, a bűn elől 
meneküljön. Inkább a halált! — ez a gondolat végigvonul az egész 
naplóján, de különösen pregnánssá válik az N. orvos korszakában. 

Ez az öngyilkossági kísérlet, és később ez a mondás megmentik az 
erkölcsi komplexet attól, hogy be kelljen ismernie, hogy ő igenis 
gyönyörködik ebben a szerelmi üldözésben. Így az erkölcsi komplex 
is kellemes izgalomban részesül; egy öntudatlan gondolat, egy érzés 
ez: "íme, én mégis egy páratlan, tisztességes leány vagyok!" Aminthogy 
később a beteg ezt ezerszer hangoztatja, ezerszer leírja. Jól értjük 
tehát már, hogy miért volt az öngyilkosság csak markírozott. Ez a nő 
nem akarhat öngyilkos lenni. Hiszen számára most kezdődött meg a 
nemi élet a pszichózisban. Senki se vetheti szemére, szabadon 
fantáziálhat, senki sem vádolhatja, még saját maga sem. (Mert 
jegyezzük meg: ez a lány soha azelőtt azt se engedte meg magának, 
hogy más fiatal lányok rendes szokása szerint csók-— és coitus- 
fantáziákat rendezzen. Ő ezt is tisztátalan, gyalázatos dolognak 
tartotta, ami miatt pirulnia kellene mások előtt.) 

A pszichózis további menetében két momentum jő figyelembe. 
Először a sexuális komplex állandó kellemes izgalma, amelyet a 
hallucinációk fenntartanak. Másodszor az erkölcsi, komplex állandó 
védekezése, ami folytonosan megmásítja, eltorzítja, elváltoztatja a pszichózis 
produkcióit. Ezért van szükség reá, hogy a beteg az egész üldözésből 
tudományos rendszert kovácsoljon, és azt felfedezésnek nevezze. 
Ezzel egyszersmind delectálja? az ambíció komplexet is. Hiszen 
mindig vágya volt tanulni, tudni, kiválni minden tekintetben a 
többiek közül. Mennyit hangoztatja később naplóiban és leveleiben, 
hogy őneki micsoda "éles megfigyelőképessége" van, hogyan 
folytatta ő a "vizsgálódásait" stb. Az egész nagy apparátus tehát, 
amellyel ő ezt a világismereti rendszert, ezt a vallást (mert ugyebár a 
halál utáni életről van benne szó) felépíti, csak arra való, hogy 
elleplezze a lényeget. Azt, hogy itt nem üldözésről, hanem szerelmi 


üldözésről van szó, hogy az üldöző nem ördög, hanem férfi, és hogy 
nem az életért folyik a küzdelem, hanem a szüzességért. 

1910. január 8-án olvassuk a naplójában: "Az ágyban szokott 
legjobban gyötörni." Ugyanezen a napon, amikor sehogy sem akar 
sikerülni a "kivégzés", a Lény felkiált: "megöl az izgalom!" 1910. 
január 23-án az ördög éjjel báli ruhába öltözött fiatalember alakjában 
táncba hívja: "Menjünk, kicsikém, az utolsó táncra! " Később nagyokat 
harap rajta, és így szól: "Fáintos falat volt." 1910. február 2-án a Lény 
ezt mondja: "Te vagy az én eljegyzett menyasszonyom." 1910. október 
24-én vetkőzése közben ezt mondja: "Ordítok a gyönyörtől, mert még 
ma éjjel megteszem!" Azt hisszük, hogy ezek az idézetek teljesen 
bizonyítanak. 

A folytonos huzavona: ahogy ő minden éjjel várja a kivégzést, és 
mindig megmozgat mindent, hogy ezt megakadályozza vagy 
megakadályoztassa, ez a szerelmi játék szimbóluma. (A szemérmes 
leány estéről estére halogatja az átengedést, a defloratiót.) 

Aki bár figyelemmel végigolvasta a beteg naplóját, de nem 
gyakorlott a  pszichoanalízisben, és nem ismeri praxisból a 
szimbólumok nagy szerepét a lelki életben, annak mindaz talán csak 
egy többé-kevésbé sikerült ötletnek látszhatik. A továbbiakban a mi 
dolgunk az, hogy nyomon követve a pszichózis fejlődését, 
beigazoljuk, hogy nézetünk szerint más magyarázat egyáltalán nem 
lehetséges, éppen úgy, mint ahogy magunk is nem a betegnek a 
klinikára való felvételekor, hanem lassan, a fejlemények napról napra 
való tanulmányozásával és összehasonlításával jutottunk erre a 
magyarázatra és erre a meggyőződésre. 

A tan, hogy mindannyian idegen befolyás alatt állunk, a felelősség 
elhárítására való: tehát szintén védelmi célzatú. "Ha nem vagyok ura 
az akaratomnak, akkor nem lehetek felelős azokért a 
gyalázatosságokért, amiket esetleg tenni fogok vagy tenni 
szeretnék." Ez a gondolatsor az öntudattalanban reflektorikusan 
folyik le, de a befolyásoltatás célszerű, hasznos tana megszületik. 
Első alapja: az idegen hatás érzése a napfényben, amely eleinte 
kényszergondolat jellegű. Mint ilyen, az egészség komplex 
kellemetlen izgalmát jelenti. A pszichózisban is megmarad ez a 


jellege, de egyúttal az erkölcsi komplex számára egy kellemes 
védelmi eszközzé válik. 

A sexuális komplex nagymérvű kellemes izgalma, amelyet az 
ördög által való üldöztetés képvisel, váltja ki az atrophizált és 
anaesthesiás vallási komplex aktivitását. A kisasszony nem hitt a 
túlvilági életben, most felfedezi, hogy a földi élet után igenis örök 
élet következik. Ahogyan ő a túlvilági életet elképzeli, ez a 
keresztény és zsidó vallások összeházasítása a materialista 
világszemlélettel és Gustav le Bon matéria- és energiaelméletével.£ 

A vallások tulajdonképpen kivétel nélkül az önfenntartási 
komplex kellemetlen izgalmainak kompenzálásául keletkeztek. Az 
ember nem tud belenyugodni az egyéniségének a pusztulásába. 
Fölállítja tehát a tételt, hogy a halál nem jelent megsemmisülést. Igen 
ám, de hiszen a holt ember a földben fekszik és szétrohad. Már 
megvan a dualizmus: az, ami örökké él benne, a lélek, az láthatatlan! 
Az ősi népfantázia éppen olyan gyorsan és szuverénül működik, 
mint az őrült pszichéje. Rögtön megvalósítja, igaznak mondja ki azt, 
amit tulajdonképpen csak nagyon óhajt, hogy igaz legyen. Például a 
világban nincs igazság, a rosszak boldogulnak, a jók szenvednek. 
Helyes, már kész is van a tétel, hogy az isten majd megjutalmazza a 
jót, és megbünteti a gonoszt. Íme, ez a vallások keletkezésének 
pszichológiája. A fantázia teljes gőzzel dolgozik, hogy a komplexek 
szolgálatára siessen. A vallás tehát főképp az önfenntartási komplex 
terméke, legfőbb feladata elhitetni az egyénnel, hogy örök élete van, 
hogy az egyéniség nem semmisül meg. Az öregek, a betegek, a 
gyengék, a bajban lévők vallásosak, nekik sokszorosan érdekükben 
áll, hogy elhiggyék ezt az elképzelt kellemes tételt. 

A mi betegünk egy különös vallást komponál magának a saját 
szükségleteihez képest, amelyben szintén megtaláljuk a lélek 
halhatatlanságát. Ez a vallás azonban magában foglalja az összes 
többi komplexek gyönyörködtetését, vigasztalását és kielégítését is. 
Mielőtt azt vizsgálnánk, hogy hogyan éri el a célt, tartsunk szemlét 
annak egyes motívumai felett, amint ezt a "középirat"-ban, az 
intézetbe való belépéskor találjuk. 

1. Az ördög eleinte álcázni igyekszik magát. A pszichikus átvitel 
tipikus példája. Ellenkezőleg: a beteg álcázza az ördögöt, azzal, hogy 


ördögnek nevezi. 

2. Azzal vádolja, hogy a vágyakat akarta belőle kiirtani — midőn a 
lemondásra és felebaráti szeretetre (keresztény motívum) beszélte rá. 
"Ez persze irtózatosan fájt, akárcsak az élet legmélyebb gyökereit 
tépte volna ki belőlem", írja a beteg csodálatosan finom 
fogalmazással. A vád ismét reá magára alkalmazható, és helyettesíti az 
önvádat, amelyet annyiszor elnyomott: hogy "hátha mégsem helyes 
ez a túlságos elvonulás, menekülés a férfiak elől stb." 

3. "Lassan-lassan kezdett engem az egész titokba beavatni." Így 
szokták a lányokat megrontani fortéllyal, lassan. (Bizonyára hallotta 
és olvasta is már.) Vele sohase próbálta ezt senki, de, íme, a 
pszichózis ezt az eltitkolt óhajt is napvilágra hozza és teljesíti. 

4. A Lény szó használata az isten megjelölésére világosan a római 
katolikus katekizmusból való -— amelyet, mint tudjuk, a beteg 
többször olvasott. Itt az egyik kérdés: "mi az isten?" A felelet: 
"legtökéletesebb szellemi lény, lelki valóság, mindennek legfőbb 
ura." 

5. "Én vagyok a te istenednek a karja." Ez a frázis a tízparancsolat 
első parancsát juttatja eszünkbe: "Én vagyok a te urad, istened!" 

6. Maga az egész csodálatos kép: a Nap, amelynek sugarai 
számtalan, az emberek sorsát irányító karban végződnek, pontosan 
megfelel Nagy Sándor egy tollrajzának, amely Komjáthy Jenő versét, 
"Óda a Naphoz" -t illusztrálja. (Beteg tagadja, hogy látta.) 

7. A Lény keletkezése a kozmikus ősanyagból hasonlít a Kant- 
Laplace-féle elmélethez. 

8. A csillagok tükrözése egyike a legérdekesebb momentumoknak 
ebben a csodálatos pszichózisban. A Lény csal. Tükrözés által 
megsokszorozza a csillagok látszólagos számát. Hogyan csinálja, ezt 
nem árulta el a betegnek. Valószínűnek látszik, hogy a kisasszony 
olvasta valahol (például [al gimnáziumi fizikában) a fény terjedési 
sebességének meghatározását, amelyre Foncault egy gyorsan forgó 
tükröt és egy más kutató pedig egy csillag fényét használta fel. 

9. A. G. vallásának a mennyországa a Napban van, ahol a lelkek a 
tüzes sugarakban összezsúfolva élnek, és boldognak hiszik magukat. 
Ez a mennyország tehát a pokolhoz is hasonlít. 


10. "A Nap alsó része a gonosz. Ide rejti ő a rossz indulatait." Az 
elmélet e motívuma megfelel a kisasszony egész szemérmesen buja 
lényének. A nemi szervek az alsó testben vannak. Az alsó testbe 
tehát nem helyez lelket. Itt nem is lélek útján érezünk (amely csak a 
derékig terjed), hanem az idegek elágazásai révén. Ez az aggodalmas 
pontosság is, mellyel az egész pszichózisban minden sexuális 
motívum már eleve élére van állítva — a leplezés és maszkírozás 
kiáltó gondossága által — s bizonyítja, hogy a beteg nemi iszonya 
igenis fokozott nemi érdekeltséget jelent. 

11. Az a beállítás, ahogyan az ördög a leánynak mindent 
megmagyaráz, megmutat, külsőségeiben föltétlenül emlékeztet Jézus 
megkísérlésére a sátán által, amint azt Máté evangéliumának IV. 
részében olvassuk. 

12. A láthatatlan befolyások közvetítője a villamosság. Hogyan is 
jutottunk ide? a) Van idegen befolyás, ez a tétel az erkölcsi komplex 
védekezésének szüleménye. "Van idegen befolyás, tehát a felelősség 
nemcsak rajtam van!" b) Az idegen befolyás láthatatlan. Most jön az 
egészség komplex védekezése: a befolyás villamos (a villamosság 
láthatatlan), tehát semmi abszurd nincs benne, hogy láthatatlan 
legyen. Én nem vagyok beteg, amikor láthatatlan befolyásokat érzek, 
mert hiszen a villamosság láthatatlan, és az egész dolog jól érthető. 
Két komplex munkájának a nyomát figyeltük meg, hogyan csiszolták 
azok a téves eszmét. Milyen csodás célszerűség! Milyen pompásan 
védi magát a psziché, mialatt pszichózist épít! 

13. A Radium és Helium bevonása a teóriába nyilván azokkal a 
cikkekkel van összefüggésben, amelyek különösen az 1900-1905. 
esztendőkben oly sűrűn jelentek meg a napilapok vegyes rovatában. 
Szó volt ezekben a Radium és Helium egymásba való átalakulásáról, 
az emanáció rokonságáról az elektromossággal, a spontán generatio 
bizonyításának új kísérletéről Ramsay által. Ő állította elő, ha jól 
emlékszünk, a  crystalloidokat, amelyeket egy ideig elemi 
élőlényeknek tekintett. A kisasszony fenntartja azonban a reményt, 
hogy a Radium segélyével sikerülni fog az emberhez hasonló 

élőlényeket előállítani. 


14. A villamosság felfogását illetőleg mindig logikus marad. 
Gustav le Bon energia-matéria elméletét annak idején több lap 
népszerű alakban közölte. Ezek egyikét olvashatta a beteg. A 
villamosságot olyan energiának tekinti, amely materializálódásra képes. 
A Lény megindítja az akaratát a Napban, és a villamosenergiák 
tömörítésével, csoportosításával, ha kell, anyagokat varázsol a földre. 
(Iagadja, hogy az elméletet ismeri.) Az anyagnak és energiának 
egyenértékűségét és egymásba való átváltozhatóságát, amely le 
Bonnál igen finom filozófiai spekuláció, a beteg teljesen megérti, és 
mint kész igazsággal operál vele. 

15. Nem kerülte el figyelmét a láthatatlan "n7 sugarak 
fotografálásának problémája sem, amely szintén 1904-1906 táján járta 
be a világsajtót. Ennek a belekomponálása az elméletbe szintén 
bámulatoslan] intelligens, sőt egyenesen zseniális. Egy egész 
mitológia. A régi hamis isten uralmát az emberek megdöntik, 
kiderül a gazság, a kicsinyesség, az önzés, és következik a büntetés 
(Götterdámmerung).? Sok vallásban megtaláljuk ezt a motívumot is. 
Jézus megdönti a sátán uralmát - Jupiter Saturnusét, Saturnus 
Kronoszét.£ A régi mongol vallásokban a jó és rossz (Ariman) 
küzdenek. 


16. Maga a felfedezés, hogy a világ trónján egy ördög ül, óriási 
horderejű. Ez megfelel az ambíció komplex vágyainak. Ennél 
nagyszerűbb, jelentősebb tudományos és emberi felfedezés valóban 
nem képzelhető. 


A beteg, miután módjában van: íme, a legmesszebbmenő elégtételt 
veszi magának a szomorú magányban eltöltött reménytelen esztendőkért. 
Most, íme, ő a világ legfontosabb embere, akin az évezredes 
világrend gyökeres megváltozása egyedül nyugszik, ő lett a 
legnagyobb tudós, a legnagyobb mártír, a világ igazi megváltója. 


17. Megvalósult a sexuális komplexnek a vágya is. A férfi, aki 
foglalkozik vele — ha gonosz is —, a leghatalmasabb, a legeszesebb 
mindenek között. Erről a megvalósulásról azonban csak sokkal 
később vesz tudomást. Amikor elbeszéli, hogy a Lény hatalmas 
penist mutat neki, ondószaggal kábítja el, és kezével a 


szeméremtestén babrál. Ezek szólnak amellett, hogy nem tévedtünk, 
amikor az ördögben az üldöző férfi szimbólumát láttuk. 

18. A Lény azt követeli, hogy feledje az egész felfedezést; a beteg, 
bár maga is szeretné, nem képes erre. Ez a motívum szintén sexuális 
jellegű. A beteg elbeszélte, hogy mikor egy kis barátnője nemileg 
felvilágosította, szintén szerette volna feledni az "elviselhetetlen, 
undorító dolgot" — de nem lehetett, sőt annál inkább kénytelen volt 
rágondolni, és folyton azzal foglalkozni. 

19. Maga az egész elképzelt mennyei forradalom, ha valaki a 
rabszolgalelkeknek fenn elmondaná az igazságot, és erre a Lényt 
letaszítanák trónjáról, Zeusz harcát a titánokkal juttatja eszünkbe. 
A Lény módszere, aki az elégedetlenkedő lelkeket a pokolba való 
taszítással fenyegeti, a bibliából vett reminiszcencia, ahol a rossz, 
elégedetlen angyalok letaszíttatásáról olvasunk. (Az elemi iskolai 
bibliai kivonatokban is benn van.) 

20. A Lény a beteg lelkét gyötri, harapja és kínozza; íme, ismét a 
védelem munkája. Direkt leszögezi, hogy nem a testről, nem az alsó 
testről van szó. Tudniillik éppen arról van szó. Az erkölcsi komplex 
azonban már eleve gondoskodik róla, hogy őt semmi sérelem ne érje. 
Ezért van szükség a szűnni nem akaró, sok panaszra is. Nem szokás 
panaszkodni olyasvalamiért, ami jólesik. Hogy ezt se kelljen 
bevallania magának - tehát szüntelenül panaszkodik. De panaszai 
éppen olyan markírozottak, mint öngyilkossága. A fájdalom, a 
rettegés kifejezését az arcon (ami például egy epilepsziás 
szorongásos állapotnál vagy egy könnyebbfajta hysteriás aggodalmi 
neurózisnál annyira kifejezett, és bizonyítja a tényleges szenvedést) 
sohase figyelhettük meg nála. Jajszót tőle senki sem hallott, hangosan 
sírni nem látták. 

21. A gyötrés mindig éjjel történik. A Lény újra és újra 
próbálkozik. Mindig reméli, hogy sikerülni fog elvenni a beteg életét. 
(Szüzességét.) "Ma éjjel, ma fogom megtenni!" - így fogadkozik már 
este. A beteg is kifejezi naponta a félelmét (óhaját), hogy a 
legközelebbi éjjel most már végképp kivégzi (tönkreteszi) őt a Lény. 
A sok gúnyos szó, káromkodás, átkozódás, amelyek mindenre 
alkalmasak, csak a sexuális tetszés kifejezésére nem ( Vén szipirtyó, 
zsidó trampli" stb.), mind célszerűek arra, hogy az erkölcsi komplex 


számára bizonyítgassák, hogy csakugyan ölés, kivégzés történik. 
Bámulatos a psziché erőfeszítése ebben az irányban. A 
legkülönösebb szidalmakat alkalmazza, állandóan féregnek nevezi 
magát, csak hogy a védelem tökéletes legyen. Olykor azonban mégis 
hallunk a Lénytől speciálisan sexuális ízű kijelentéseket is. "Sajnálom 
a fehér kis életedet. Mindenesetre szokatlan jelző, és ha elfogadtuk, 
hogy az "örök élet" a szüzességet szimbolizálja, akkor nem kell 
félnünk az erőszakos belemagyarázás vádjától, ha az élet szó helyett 
itt a női nemi szerv nevét helyettesítjük be. 

22. "A Nap az utolsó években veszít az erejéből, és sugaraiban 
nincs többé aranyfény, ezenkívül napközben is sokszor vérvörössé 
válik." Ezek a hallucinációk csodálatos szépséggel és költőiséggel 
egészítik ki az egész mitológiát. Meg kell jegyeznünk, hogy a 
betegnek a látszat sokszor kedvezett. Nemegyszer megtörtént, hogy 
amikor az ablaknál vagy az udvaron állva panaszkodni kezdett 
kínzójára, a nap előtt hirtelen felhő vonult el. Ilyenkor diadalmasan 
föl szokott kiáltani, "Íme, most is, nem tagadhatják! a Nap 
elsötétedett, fél." Ha erre kijelentjük neki, hogy hiszen csak felhő 
vonult el a nap előtt, a felelet a következő: "Hát azt nem ő irányítja!? 
ő fél, és az arca elé vonja őket, remeg, izgatott és szelet csinál. Nézze, 
doktor úr, hogy mozognak a fák. Fél, fél!" 

23. Kegyelmet kér a Lény számára. "Ne legyenek túl szigorú 
bírák." Ismét egy kis kellemes sensatio az erkölcsi komplex számára: 
a nagylelkűség póza. A póz modoros, illő egy mártírhoz, egy szent 
nőhöz, aki Jézussal óhajtja felvenni a versenyt. 

24. Maga a tény, hogy sokat ír - az ambíció komplex számára jelent 
örömet. Látni napról napra, hogy munkájának eredménye van, hogy 
felfedezéseiről szóló iratait az orvosok "lázas érdeklődéssel" veszik 
át és olvassák - közvetlenül kellemes neki. Betegtársai pedig 
megcsodálják (erre is szükség van). Az  emeletiek (az 
intelligensebbek) jobban, mint a földszintiek. Egyik ok ez, amiért 
később mindenáron az emeleten óhajt maradni. 

25. A klinikán való élet ismét egész csomó komplexörömet jelent 
számára. A sexuális komplexnek kellemes az orvosokkal, férfiakkal 
való állandó szóbeli érintkezés is, amiben eddig csak hetenként 1-3- 
szor volt része. Az ambíció komplex kéjeleg abban a gondolatban, 


hogy, íme, bejött a "M. Kir. Tud. Egyetem Elme- és Idegklinikájára" , 
hogy az "intézetből" hirdesse a tanait, és itt "dolgozzék" a 
"bizonyítás" munkáján. Az önfenntartási, azaz a vallási komplex 
kellemetlen izgalma is (pseudo-izgalom), hogy az örök élete el fog 
veszni, lecsillapul. Reméli, hogy itt a Lény nem fogja merni bántani, 
mivel a kivégzés az ő leleplezéséhez vezetne. Még a pénz komplexet 
is érinti a dolog. Bár eddig sem okozott nála lelkiismeret- 
furdalásokat, hogy nővérének nehezen megszerzett pénzén 
élősködik, ezután még kevésbé fogja zavarni a gond, hogy miből él 
meg. Tudja, hogy a klinika mindennel el fogja látni. 

Mindezekből láthatjuk, hogy valóban mennyire célszerű ez az 
egész pszichózis, mennyire jó, mennyire megoldja ennek a 
konfliktusba jutott léleknek a dolgát, milyen elviselhetővé, 
nagyszabásúvá, sőt kellemessé teszi ezt az elrontott, elviselhetetlen, 
kilátástalan, kis stílű életet. 

Vizsgáljuk ezek után a pszichózis további fejlődését, amint 
szemünk láttára alakul, formálódik, változik és tovább épül. Ennek 
az embernek az élete most már csak lelki élet. Minden sensatiót, 
változatosságot, érdekességet neki a saját pszichéje szolgáltat. A 
pszichózis további fejlődésében tehát akkor tekinthető célszerűnek, 
ha valóban pótolja mindazt, amitől a beteget megfosztotta: midőn 
elmegyógyintézetben való állandó tartózkodásra kényszerítette. 
Eddig, ugyebár, keresztülsegítette őt az életének legnehezebb 
konfliktusán. Kikorrigálta a komplexek folytonos traumáit. Az összes 
komplexeket egy állandó kellemes izgalomba hozta. Most már ezt az 
izgalmat fenn kell tartani. (Megtörténik: a paranoiák sohasem 
gyógyulnak.) Változatossá is kell tenni — nehogy elunja magát. (Ez is 
megtörténik — a téves eszmék, hallucinációk változnak, nőnek.) 

A paranoia kimenetele, az elbutulás, már nem célszerű, csak 
szükségszerű. A folytonos nagy komplexizgalmak után beáll a 
psziché funkcionális astheniája, a dementia; éppen úgy, mint ahogy a 
nervus pubicus gyakori és hasztalan izgatásai után (onanistáknál) 
bekövetkezik a neurasthenia sexuális. A matéria regeneráló 
képessége korlátolt. Ezért jár a paranoia mindig szekunder 
dementiával. 


1909 novemberében a beteg panaszkodik, hogy az orvosok 
befolyásolva vannak, nem törődnek eleget vele. Felszólítja őket, hogy 
ismerjék el a befolyást, és küzdjék azt le minden erejükből. Lássuk 
mindenekelőtt a célt: ha a befolyást az orvosok elismerik, ezzel 
konstatálják, hogy nem elmebetegséggel van dolgunk, s ez kellemes 
az egészség komplexnek, de ezzel egyszersmind be kell látniok a 
nagy felfedezés igazságát és horderejét, amit az ambíció komplex 
óhajt. Igen fontos neki, hogy ne tartsák elmebetegnek, mert ezzel az 
egész nagy erőfeszítés, amellyel megkomponálta az ő világelméletét, 
haszontalannak volna deklarálva, holott az neki nagymértékben 
hasznos volt. Hiszen azért készítette magának, hogy ne kelljen soha 
megtudnia: mennyire kívánta és kívánja ő azt, hogy egy férfi 
mindennap gyötörje, és szüzességéért a halálig harcoljon vele. A 
kisasszony felszólítása, hogy küzdjenek a befolyás ellen, szintén 
célszerű: azt akarja elérni, hogy az orvosok még többet 
foglalkozzanak vele. Neki kevés az a pár perc, amit a vizitnél az 
orvos vele tölt, kevés az az óra is, amelyet N. doktor — akinek az 
esetet tanulmányozás céljából kiosztották — majd egy hónapig 
minden másnap neki szentel, azt óhajtja, hogy az összes orvosok 
hosszan és részletesen vizsgálják. Ezzel beteljesülne a sexuális 
komplex másik eltitkolt, régi vágya is: sok férfit meghódítani, az 
érdeklődésüket elfoglalni stb. Hogy ez csakugyan mindig vágya volt 
a betegnek, azt a Lény egy mondása is bizonyítja, aki őt többször 
"férfiak elbolondítójá"-nak nevezi. 

1909. december. A Röntgen-vizsgálat folytonos kérelmezése 
szintén kettős célzatú. Az állításainak "tudományos" bizonyítása az 
egyik cél; újabb orvosokkal való érintkezés a másik. (Tudja tudniillik, 
hogy az intézetben nincs Röntgen-készülék.) 

A Röntgen-vizsgálat alatt úgy érzi, hogy a Lény éltető levegővel 
élteti, hogy semmit se találhassanak. A beteg az öntudattalanban 
tudniillik tudja, hogy nem is fognak semmit sem találni. Megcsinálja 
tehát előre a tudományos logikus magyarázatot, hogy miért nem. 
(Mert a Lény élteti.) Kikerüli tehát azt, hogy a várható kijelentést: 
hogy ott nincs semmi, bizonyítónak kelljen elismernie. Hiszen ő ezt 
megmondta. A pszichózis védi magát! nem engedi rákenni magára 


azt, hogy elmebetegség, hogy képzelődés, mert a beteg érdeke, hogy 
mindezt valóságnak tarthassa. 

A kérelem, hogy többször váratlanul ismételjék meg a vizsgálatot, 
hogy így a Lénynek ne legyen ideje a restaurálásra, szintén célszerű. 
Cél: hogy még többet foglalkozzanak vele. 

A kérelem N. doktorhoz, hogy jelentse ki az intézet 
professzorának, hogy a beteg szavainak igazságáról meggyőződött, 
nemkülönben praktikus. 

Ha N. megtagadja a kérést, ezzel szerinte aláírta a halálos ítéletét. 
G. kisasszony sorsa tehát már N.-től függ. A helyzet - a teljes függés 
egy férfi kényétől-kedvétől -— nagymértékben kellemes ennek a 
páratlanul mazochisztikus természetű sexuális komplexnek, viszont 
megnyitja a bosszú útját is. Ha N. nem nyilatkozik — megvan a vád 
ellene. Íme, milyen elmésség és célszerűség egy kívánság 
megkonstruálásában! 

Az éjjeli scenák célja világos: a szánalom felébresztése. (Egy 
mazochisztikus sexusnak mindig kellemes, ha szánjak.) 

Az előadáson való szereplésének mód nélkül örül. Elmondhatja a 
felfedezését egy tudományos intézet "katedrájáról" — ez a fordulat az 
ambíció komplex öröme. Sok férfi érdeklődését fogja lekötni talán 
órákra, napokra, talán egész életre — ez a gondolat a sexuális 
komplex gyönyörűsége. 

N.-t felszólítja, hogy ne hagyja a dolgot a régi kerékvágásban, 
lépjen föl a Lény ellen. Cél: az örök élet (azaz a szüzesség) 
megmentése; ez tetszik szimbolikus értelmezésben az erkölcsi 
komplexnek, és a reális jelentésben a vallási komplexnek. A helyzet 
pedig: két férfi küzdelme egy nőért, ahol az orvos mint hősi védő 
szerepel — nagymértékben kellemes a sexuális komplexnek. Később 
látjuk, hogy a kívánságot a pszichózis teljesen megvalósítja: N. doktor 
pár hó múlva élethalálharcba kezd a Lénnyel. 

1910. január. A beteg G. doktort látja lelki szemei előtt, amint 
vizsgálja a Napot. Ez a hallucináció megvalósítja azt az óhajt, hogy 
felfedezését komolyan vegyék, és annak  bizonyításán az 
"intézetben" dolgozzanak. 

Az orvos apja aznap meghal, el kell utaznia a temetésre. Íme, egy 
rögtön felhasználható bizonyíték: a Lény ölte meg, hogy az orvost a 


bizonyítékszerzésben megakadályozza. — A pszichózis (az 
önfenntartási komplex érdekében) bámulatos találékonysággal 
megragadja a kínálkozó alkalmat, hogy a Lény machinációjának 
tulajdonítsa a halálesetet. A kombináció logikus és helyes, mert ha 
volna egy ilyen láthatatlan mindenható Lény, az hasonló helyzetben 
bizonyára így cselekednék. 

A kisasszony a reggeli vizitnél az egész életre magára vállalt 
"szerep" természetéhez híven "játssza" a támolygó haldoklót. "Éjjel 
rettenetes gyilkolás volt" — panaszkodik. Eközben azonban titkon és 
öntudatlanul gyönyörködik a helyzetben, amit állapota szimbolizál. 
Az egész éjjel tartó szerelmi küszködés törte le, amelyből azonban, 
bár félholtan került ki, de a szüzességét sikerült megmenteni. Ezt 
jelenti a vontatott, rogyadozó, merev járás! Amint ezt az orvosoknak 
bemutatja, ez új örömet jelent számára. A szemérmetlen nő perverz 
örömét, aki dicsekszik a nemi életével, aki beszámol mindenről, 
hogy a hallgatók izgalmában és megvetésében gyönyörködjék. Neki a 
megvetés is gyönyörűség. (Később látni fogjuk, mennyire tetszeleg 
abban a gondolatban, hogy az onania miatt mindenki megveti.) A 

csodálatos mese az istenről, a küzdelemről az ő lelkének (!) 
elpusztításáért, olyan biztosan elfátyolozza a szimbólumokat (hiszen 
éppen azért készült), hogy az erkölcsi komplex teljesen biztonságban 
van. Nem kénytelen tudomást venni a sexuális komplex rémítő 
bűneiről. Mert ez a komplex állandó kellemes izgalomban van. 
Kárpótlást vesz magának, hogy idáig (harmincnégy esztendő alatt) 
semmi örömben sem lehetett része. 

A január 3-án történt incidens, amikor a támolygó beteget az orvos 
futásra bírja a toalett-skatulyájának indiszkrét kikutatásával, két 
szempontból érdekes. A félelem, hogy N. orvos meg fogja látni az ő 
hajbetéteit, szegényes szalagjait, csorba fésűit stb, olyan kellemetlen 
izgalma a sexuális komplexnek, hogy az egész pszichózis logikáját 
képes megbontani. A beteg futni kezd. Ezzel megkockáztatta, hogy 
elmebetegnek fogják tartani, aki csak szimulált, képzelődött, mikor 
félhalottnak mondta magát. Pedig ettől nagyon fél, igen kellemetlen 
izgalom volna az egészség komplex számára. A sexuális komplex 
érdeke azonban fontosabb, mert ennek a legaktuálisabb ügy most: N. 
orvos meghódítása. Ezért történik, hogy inkább kilép a szerepből, de 


a skatulyát nem engedi megnézni. Amikor eléje tálalják az 
ellenvetést, hogy, íme, mégis tudott szaladni — nem képes védekezni. 
Ez a büntetése, hogy a pszichózis logikáját megszegte. Hallgatnia 
kell, nem tehet mást. 

Folytonosan arra kéri az orvosokat, hogy éjjel a gyötrés alatt nézzék 
meg és figyeljék őt. Ez a kívánság megfelel annak a perverzitásnak, 
amikor az egyén izgalmát nagyban fokozza az, ha az aktust vagy 
szerelmeskedését tanúk előtt végezheti. A néző orvos [egyik] szerepe 
tehát, hogy tanú legyen a képzelt és szimbolikus szerelmi harcnál; a 
másik, hogy mint tudós megfigyelje a felfedezőt, a mártírt. 

A Lény rettenetes szidalmai, amelyekben a beteg pszichéje 
bámulatos erőfeszítéssel csodálatos változatosságot produkál 
(vérvipera, vérkígyó, krajcáros féreg, dög, a sok antiszemita 
kijelentés), mind arra valók, hogy a szimbólum természetét eltakarják. 
Ebben a tekintetben azt kell mondanunk, hogy a pszichózis ismét 
igen praktikusan működik, mert semmi sem alkalmasabb reá, hogy a 
Lényt megfossza az ostromló hím jellegétől, mint ezek a szidalmak, 
amelyeket a kisasszony az ő szájába ad. 

Január 14-én naplójában hírül adja, hogy a Lény az orvosok felett 
gúnyolódik, arcvonásaikat torzítja, és gúnyosan az egyetem 
támaszainak nevezi őket. A célja ennek a motívumnak ismét 
kézenfekvő: rábírni őket, hogy forduljanak szembe a Lénnyel, 
dühösödjenek meg reá, ne hagyják magukat, álljanak ki a porondra. 
Íme, egész csapat férfi küzd egy leány "örök életéért", ennél 
kellemesebb gondolat csak nem kell a szexuális komplexnek! 

Ezért mondatja a Lénnyel azt is, hogy "sz ... az egész fakultásra! " 

A Lény gyakori kiáltása: "Nyeríteni fogok" szintén sexuális jellegű. 
A csődör nyeríteni szokott ejaculatió közben. Hysterikák álmaiban és 
phobiáiban a pszichoanalízis gyakran kideríti, hogy a paripa, a ló 
mint a férfi szimbóluma szerepel. Miért? Közmondásosan nagy 
penise miatt. A beteg egy másik hallucinációjában a Lény óriási 
falloszt mutat. Az összefüggés tehát hiánytalan. A "Nyeríteni fogok!" 
kiáltás arra a pillanatra vonatkozik, amikor a "gyilkosság" sikerülni 
fog. 

Január 25-én azt kérdi a naplójában a kisasszony, hogy nem érti, 
miért beszél a Lény túlnyomóan németül. Mi értjük. A beteg 


anyanyelve a német. Ezt tanulta meg először, otthon is mindig 
németül beszéltek. Másodszor: a csúfolódó káromkodások az ő 
fülének németül sokkal ordinárébban hangzanak. (Hogy miért kell 
így hangzaniok, jól tudjuk.) Valószínű, hogy magyarul belőlük nincs 
is a betegnek elég nagy készlete, bár előszedi minden tudományát. 
Például az irodalmi hangzású "beste kölyké"-t is alkalmazza. 

1910. február. A vádak N. doktor ellen fokozódnak. "Ön fogja 
tudni, miért kellett eltűnnöm örökre. Mert ön nem tartotta 
érdemesnek idején segítségemre jönni." Fordítsuk át a szimbolikus 
panaszt a valódi jelentésére, és az így fog szólni: Nem tartotta 
érdemesnek foglalkozni velem, küzdeni az én "örök életemért". 
Magában a vádban is, bár ez a sexuális komplex sérelmét panaszolja, 
benne rejlik egyúttal a komplex kellemes izgalma is. Gyönyörködik 
abban a gondolatban, hogy a férfi, akit ő szeret, reá se hederít. 
Páratlanul mazochisztikus természet! — minden szenvedésből kéjt 
facsar ki! Még jobban kínozza magát: "Éljen csak nyugodtan tovább, és 
élvezze az életet!" Ez a gondolat még fájdalmasabb, tehát még 
gyönyörteljesebb. 

Február 5-én a Lény által egy kicsit megdicsérteti magát: "Úgy 
beszéltél (tudniillik az előadáson), mint egy hós!" Ezzel az erkölcsi 
komplexét elégíti ki. 

Ugyanezen a napon konstatálja, hogy a Lény újra roppantul retteg 
- ezzel visszahozza a pszichózisba N. doktort. Bizonyára ő csinált 
valamit! "Hát mit csinált ön, hatalmas sárkányölő - így üdvözli az 
orvost —, hogy egy ördögöt ennyire meg tud félemlíteni!" Íme, újra 
egy kellemes izgalom, most már: a sexuális (párbaj), a vallási, az 
önfenntartási komplexeknek is. 

A Lény újabb mondása: "Lerúglak benneteket a hegytetőről, amelyre 
törekedtek!" Szintén a sexuális komplex kívánságát jelzi. Eszerint 
tehát az orvossal együtt mennek a hegytetőre, a világ kormányzója 
ellen, mint élettársak, bajtársak, felfedezők. 

Február 12-én olvassuk az új sexuális kívánság első 
megnyilvánulását; a Lény mondja ki ezt is: "Jobb lenne néked meghalni, 
mint általa megmentetni!" A napló további részeiből már tudjuk, hogy 
mit fog ez később jelenteni. (Egyelőre egy N.-hez írott levél sejteti: 
"Rettenetes, hogy miket mond, hogy ön miért akar megmentem 

engem!") Szóval, hogy az orvos megmenti ugyan az örök 
pusztulástól, de cserébe a tisztességét fogja elrabolni. A sexuális 
komplex új óhaja tehát ez: "Inkább N. vegye el az örök életemet, mint a 
Lény!" A pszichózis, bár lassan, az általánosból a különös felé 
lopakodik. A vágy a férfi szimbólumától egy férfihoz fordul. Hogy 
csakugyan megtörténhessék ez a megmentés - amelynek olyan 
rettenetes ára lesz -, a beteg további naplójegyzetei N. doktor 
hadakozásáról, munkálkodásáról és a Lény félelméről, szűköléséről 
adnak hírt. 

Február 19-én a Lény megalázó szavakat mond neki, mintha N. 
mondaná azokat. Itt a sexuális komplex perverz vágya: leszidatni, 
megaláztatni N. által. Miután erre nincs mód, mert N. mindig 
udvarias vele szemben, a Lény megteszi ezt N. hangjával. Milyen 
célszerű volt ennek a Lénynek a bevezetése, milyen tökéletes és 
kellemes komplexizgalmakra ad módot napról napra! 

Február 23-án. "Attól rettegek, hogy ágynak esem, és sem a 
járásomat, sem a testtartásomat nem lehet majd látni, és így még 
kevésbé fog feltűnni, mikor kivégez!" Átfordítva a valódi jelentésére: 
"Rettegek, hogy ágyba kell feküdnöm, és akkor sem a 
testtartásomban, sem a járásomban nem fogják tudni konstatálni a 
szégyenemet, azt, hogy mi történt az éjjel, mit csinálok az éjjel, holott 
nekem ez kellemes és izgalmas." 

1910. március 7-én a beteg azt írja, hogy N. egy üzenetet küldött 
neki a levegőn keresztül, azt, hogy az éjjel megöli magát, és érte jön. 
Utána kijelenti, hogy kételkedik, hogy az orvos ezt meg merje tenni. 
Ez utóbbi kijelentés célja kettős: előre megóvja a sexuális komplexet a 
kellemetlen csalódástól, ami érni fogja (és ezt előre tudja), ha az 
orvost - akit ez az ábránd mint a halálból mátkájáért visszatérő (!) 
lovagot mutat be — másnap a klinikán élve látja, másrészt pedig a 
vágyat magát (amely ebben az öngyilkosságban tetszeleg), amely e 
védő kijelentés nélkül nagyon is meztelenül mutatkoznék, eltorzítja. 

Március 16-án. A naplóban olvassuk, hogy N. hatalmat nyert a 
Lény felett. Hogyan nyerte, miféle módon és eszközökkel, erről nem 
akar beszélni a beteg; a hatalom megvan, azaz N. az erősebb. (Ez volt 
a kívánság is: "legyen N. az erősebb, hogy elvehessen a Lénytől".) 


A további fejlemény az lesz, hogy N. el fogja venni tőle a 
felfedezést, rosszul fog véle bánni, és mint rabszolganót tartja 
magánál: mindezek világos perverz sexuális kívánságok! 

G. doktort felszólítja, hogy mentse meg őt N.-tőól. Tehát: mégse 
menjen a dolog olyan simán. "Ha már N.-é leszek, hadd kelljen neki 
értem minél többet küzdeni!" G. doktor szerepeltetésének másik 
célja, hogy az erkölcsi komplexet, amelynek bizonyára nem tetszene 
a fennebb említett nyílt sexuális kívánság, elnémítsa. Nem kell tehát 
vádolnia magát, hogy minden további nélkül beleegyezett, hogy N. 
rabszolganője legyen, hiszen G. doktort hívta segítségül. Mennyire 
célszerű, szükséges minden motívum! 

1910. április. Ismétli a vádat N. doktor ellen: feleségül veszi, titkát 
magáévá teszi, rabszolganőkérnt tartja stb. Ez alkalommal az erkölcsi 
komplex védelmének szempontjából egy új vád hangzik el N, ellen. 
"Vonzalomra akar engem bírni maga iránt!" A vád két okból 
célszerű. Először ezt jelenti: "Nem igaz, hogy én rabszolganóje és 
felesége szeretnék lenni N.-nek, hiszen vádolom!" A másik jelentése: 
"Nem igaz, hogy én vonzalomra akarom őt bírni magam iránt, 
hiszen épp ezt mondom én róla: ő akar vonzalomra bírni engem 
maga iránt!" Mindez nem elég védelem. A beteg tehát kérelmet intéz 
az intézet igazgatójához is: "Porban csúszva kérem a Méltóságos 
urat, hogy N. doktort tartsák távol tőlem!" Ez a kérés ismét kettős 
jelentésű: "N. doktor közeledik hozzám, nem igaz, hogy én ennek 
örülök, mert hiszen a távol tartását kérem", a másik: "Nem igaz az, 
hogy N. nem közeledik hozzám - mert, íme, szükség van a távol 
tartására!" Mind a kettő: N. doktor közeledésénél érzett öröm 
bevallása magának, vagy annak a konstatálása, hogy az orvos 
tulajdonképp egyáltalán nem is közeledik hozzá, kellemetlen volna; 
az első az erkölcsi komplexnek, a második a sexuális komplexnek. 
Mind a két kellemetlenséget elhárítja a felszólítás, hogy N.-t tartsák 
tőle távol. 

Április 18-án. Úgy rendelkezik, hogy iratait ki kell adni V. H. 
úrnak, de csak akkor, ha már tanainak igazsága kiderült. (Ez a V. H. 
úr nem más, mint a beteg visszautasított kérője.) Ettől a férfitól is 
félti a dicsőségét! 


Április 22-én. Gyönyörködik az írásművészetében, "Önök nem 
fogják tudni, hogy  holttestemmel együtt a szegény beléje 
gyömöszölt, számtalanszor gombolyagba gyúrt, összeharapott 
lelkemet, az egyetlen valóban élőt, a villanydelejes érző és 
gondolkozó valamit is örökre eltemették!" Pompás mondat! 

Április 23-án. Gyönyörködik a gondolatban, hogy leendő férje, N. 
doktor sokkal fiatalabb nála; íme: "Igenis, N. doktor engem, a 
nálánál idősebb leányt nőül fog venni!" Ismét egy új izgalom a 
sexuális komplex számára. 

A hó 27-ik napján a nővérhez intézett levél megvilágítja azt a 
fontos kérdést, hogy mennyiben tekinthető a mi paranoiásunk 
normális gondolkodásúnak. Annyiban, hogy minden gondolkozási 
műveletet helyesen old meg, kivéve azokat, amelyek pszichéjének 
nélkülözhetetlen berendezését, a tébolyt érintik. Megvannak benne a 
normális vágyak jó étel, ital, tiszta ruha iránt, szereti a csinos cipőt, 
ínyenc, és ha a Lény bele is szól a levélírásba: "Minek már neked 
mindez!" , ezzel el van intézve a dolog. Mert mindaz éppúgy kell neki 
tovább is, mintha egészséges maradt volna. Mindezek szinte örömet 
okoznak neki, és miután pszichéje megalkotta magának a tébolyt, 
élete harmonikus és teljes. Nemi élete gazdag és mindennap új 
sensatiókat hoz. Nagy dicsőség várományosa. Férfiak vetélkedésének 
a tárgya stb. Az intézetben, bár folytonosan panaszkodik - állandóan 
jól érzi magát. (Iudjuk, hogy a panaszok tulajdonképpen sexuális 
örömet jelentenek neki; amennyiben amellett, hogy védekezések a 
"gyilkolás"-ban való gyönyörködés önvádja ellen, egyszersmind 
burkolt dicsekedések. Dicsekszik bennök azzal, hogy az éjjel ismét 
támadták, és ő ismét ellenállt.) Egész nap fürgén, sokat ír. Elolvassa, 
amit írt, és örül neki, mert kifejező képessége olyan teljes, hogy 
valóban örömet okoz neki látni, hogy pontosan el tudta mondani, 
amit akart. Ezzel folytonosan megszerzi magának azt a kellemes 
gondolatot, hogy sikerült vagy sikerülni fog az egész mesét 
másokkal is elhitetni. Ez a gondolat kellemes az egészség 
komplexnek, mert ezzel eléri vagy elérné, hogy nem tartják 
elmebetegnek, és kellemes az erkölcsi komplexnek, amelynek 
védelmezésére tulajdonképp az egész pszichózis épült. Egész élete 
külső egyhangúsága mellett is igen változatos. Hiszen mindennap 


újabb fordulatokról olvasunk naplójában, amelyek kivétel nélkül a 
komplexek mulattatására, gyönyörködtetésére, kielégülésére valók. 
Reggel hatkor kel. Nagy gonddal mosdik, fésülködik és öltözködik. 
Még reggeli előtt ír egy keveset az éjszaka történtekről, vagy arról, 
hogy miket mondott neki a Lény. Azután kitűnő étvággyal megissza 
a kávéját. Lassan reggelizik, hogy soká tartson. Utána nyári napon a 
többiekkel együtt kimegy a kertbe, hol egy terebélyes fa alatt rendezi 
be íróasztalát. Itt ír egészen délig, közben karonfogva sétál egy kicsit 
betegtársnőivel. (Rendesen csak néhánnyal van különösebben 
barátságos viszonyban.) Az írás menetét csak a reggeli vizit fél 
kilenckor, a vezető tanár vizitje tizenegy órakor és a tízórai ozsonna 
szakítják meg. Mindez változatossá teszi a délelőttöt. A reggeli 
vizitnél már előáll valami panasszal vagy állítással, amelyek neki, 
mint láttuk, kivétel nélkül kellemes komplexizgalmakat képviselnek. 
A professzor vizitjénél ugyanezt hangoztatja, a járását demonstrálja, 
vagy addigra már valami újat produkál, esetleg Röntgen- vagy 
pszichogalvános vizsgálatért könyörög. A tízórai vajas kenyeret 
ismét ínyenc módjára, szeletenként, lassan fogyasztja el. Ha a 
professzor vizitje véletlenül már tíz órára esik, akkor felhasználja ezt 
az alkalmat arra, hogy a még egészben lévő vajas kenyérre hivatkozzon, 
mint annak a bizonyítékára, hogy a Lény nem engedi enni, 
lehetetlenné teszi a rágást stb. A vizit után — mivel a vajas kenyér már 
befejezte az egyik hivatását, hogy tudniillik egy kellemes 
komplexizgalomra (panasz) alkalmat adjon - áldozatául esik a 
másik, eredeti céljának is, hogy táplálékul szolgáljon. A beteg némi 
szünet után elfogyasztja. Ebéd után szundikál egy keveset. Majd újra 
folytatja az írást. Betegekkel a téves eszméiről sohasem beszél. 
Rendesen már a panaszkodásnál is félrehívja az orvosokat. Ez is a 
pszichózis védelme: nem akarja végighallgatni betegtársai részéről 
az ellenvetéseket, amelyek, ezt jól érzi, nem maradnának el. Azt 
elviseli, hogy olykor szimulánsnak nevezzék, de hogy elmebetegnek, 
képzelődőnek tartsák, ezt nem akarja. Ozsonna után ismét sétál, újra 
ír, sétálgat, ír, újra sétálgat. Az alkonyat beálltával előszeretettel 
tartózkodik a folyosó sötét részén. Ebben az időben azután átengedi 
magát a Lény támadásainak, és a kanapén mozdulatlanul hanyatt — 
később az onania-korszakban pedig hason heverészik. 1910 


májusában (mert itt tartunk az analízisben) ez még sokkal ritkább 
volt, mint később. Lámpagyújtás után már nemsokára következik a 
vacsora. Utána még mindig akad írnivalója, és ő az utolsó a 
lefekvésnél. Ennek egyébként ismét célja van: így akadálytalanul 
egyedül fésülködhetik a mosdóban, és nézegetheti magát a tükörben, 
amit a naplójában le is ír, de az ápolónők és a betegtársai előtt 
szégyellene. Jól tudja ő, hogy ez másoknak komikusan tűnhetik fel; 
egy harmincöt éves, kövér, nem szép lány, aki mártír és a világ 
megváltója, és aggódva próbálgatja, hogyan takarhatná el a 
frizurával a kopaszságait. Tudja ő ezt, és bár nem veszi tudomásul, 
azaz nem akarja végiggondolni, de a cselekedeteit mégis már úgy 
irányítja, hogy meg ne láthassák, és ki ne nevethessék. Íme, itt is egy 
célszerű reflektorikus pszichikai folyamat, amely az öntudat 
kíméletes kikerülésével védi a komplexeket. Az esti vizitet már a 
többi betegekkel együtt az ágyban fekve fogadja. Olykor halkan 
odamondja még a fölébe hajoló orvosnak: "Ma éjjel biztosan 
kivégez!", aztán csakhamar elalszik. Később, éjfél után szokott 
felébredni, és ekkor kezdi meg a Lény csak az igazi "gyilkolást". 
Ilyenkor rendezi a kitámolygást a mosdóba vagy künn a társalgóban 
a földre rogyást. Gondoskodik azonban róla, hogy valakit 
felébresszen, mert enélkül nem kapná meg a tanúkat, kikre, mint 
tudjuk, a kisasszonynak sexuális mulatságainál lehetőleg szüksége 
van. Ez azonban nem szabály, hanem mint az intézet alváskönyvéből 
kitűnik: kivétel. Rendesen átalussza ő az egész éjszakát, hogy azután 
másnap reggel kipihenten folytathassa az életet, ott, ahol a 
felébredéskor? abbahagyta. 

1910. június. A beteg óhajtja, hogy N. doktor már jöjjön vissza a 
szabadságáról, erre a Lénytől hallja a kívánság teljesülésének 
jelzését: "N. jön!" 

Június 22-én a Lény így szól: "Nyissátok ki az ajtót a zsidó 
Kleopátrának!" A csúfolás magva komoly. Az elnyomott vágy: 
Kleopátrának lenni, minden férfit meghódítani, királynőnek lenni. A 
Kleopátrának neveztetés szóval rövidesen egy szóban megvalósítja 
mindazokat a komplexvágyakat, amelyek betöltésére a pszichózis 
épült. De miért kellett ehhez okvetlenül pszichózis; a felelet egy 
mondatban összefoglalható. Mert a komponens komplexek vágyai 


konfliktusba jutottak. Emlékezzünk: a kisasszony egyik ideálja 
Borgia Lucretia volt. Nos — a másik Kleopátra. A kettőt együtt 
teljesen elérni csak éppen ebben a pszichózisban lehetett; de itt 
azután sikerült. Itt ő Kleopátra is, akiért egész sereg férfi harcol, és 
aki mindennap válogatott kéjelgéseket élvez, akiért trónt döntenek, 
és Lucretia is, aki hősiesen a halálig küzd a tisztességéért, aki 
"inkább meghal", mint hogy folt essék rajta. 

1910. július. A Lény szidalmairól: "Bestia, agyafúrt bestia", ugyanazt 
kell mondanunk, mint a "Kleopatrá"-ról. 

Ez is egyike a beteg titkolt vágyainak: rossz, aljas, férfipusztító 
nőnek lenni, akiről sokat beszélnek, és azt mondják róla, hogy 
"bestia". 

1910. szeptember. "A járásom tántorgás és vánszorgás együttvéve!" 
A psziché erőfeszítése, hogy az állapot leírására minél pontosabb, 
találóbb kifejezéseket keressen -— igen nagyfokú. A beteg naplója e 
szempontból minden héten hoz valami meglepetést. 

Nem szólottunk eddig a boncolásról, amelyet a beteg annyit 
emleget. Ez az, amitől a Lény fél, hogy a boncolásnál "valami 
feltűnőt" fognak találni az orvosok, és ez az ok, ami miatt szeretné 
kivinni az intézetből, hogy ott végezze ki. A kisasszony jól tudja, 
hogy a lélek láthatatlan, az agyonmarcangolásának tehát a 
boncolásnál nyoma se lehetne. Éppen ez bizonyítja, hogy a gyilkolás 
mégis a testre kell hogy vonatkozzék, tehát nem a lélekre, hanem 
arra, amit az következetesen szimbolizál. Ahol feltűnőt várni lehet, 
az tehát nem a lélek, hanem igenis az alsótest, ahol a kisasszony 
kijelentése szerint abszolúte nincs lélek. A szimbólumoknak 
tudniillik nem szabad félreérthetőknek lenniök. Ezért szükséges 
külön felvenni az elméletbe, hogy az alsótest az, ahol egyáltalán 
nincs lélek. Így azután a védelem már tökéletes azáltal, hogy a 
kisasszony folyton csak a lélek gyilkolásáról beszél. Később 
zavarodik a dolog csak össze - és ezt már a dementia jelének tartjuk 
(dementia - pszichikus  asthenia. Ennek egyik tünete a 
következetességre való képtelenség, holott a pszichózis érdeke ez 
volna), amikor arról beszél, hogy a Lény a kezeivel a nemi szerveket 
fogdossa és csiklandja. 


Szeptember 9-én. "Énemnek egyik kérgét a másik után fejti le." 
Egy férfi által levetkőztettetni! Süldő lányok fantáziálásaiban egy 
folyton megismétlődő, megszokott motívum ez; oka és célja világos — 
a sexuális komplex kellemes izgalmát idézni elő. A mi betegünk 
sohase engedett meg magának efféle pszichikus onaniákat, csak 
most, a pszichózisban, amikor egyebet sem tesz. De micsoda óvatos 
elburkoltságban: a vetkőztetés helyett lefejtés és nyúzás szerepel. 
Miért? — az erkölcsi komplex kíméléséért. 

Szeptember 27-én a Lény így szidalmazza: "te krajcáros féreg." 
Ismerjük a kifejezés igazi alakját, amelyet ez csak helyettesít: te 
krajcáros k... Hogy miért gyönyörködik ebben a beteg, tudjuk; 
sexuális komplexének speciális örömet okoz, ha a megvetett, olcsó, 
rossz nő szerepébe képzeli magát. 

1910. október 2-án a Lény így szól: "vedd fel az úrvacsorát, te 
Jézusnak báránya, te!" Ennek a mondásnak a megalkotásában szintén 
a beteg egyik régi vágyát találjuk meg, mint spiritus rectort:? a 
kikeresztelkedés, kereszténnyé levés vágyát. 

"Nyeríteni fogok!" -— ezt a kifejezést a Lény hol örömének, hol 
rettegésének kifejezésére használja. Az első jelentés a valódi — mint 
láttuk. A második célja, hogy ennek a nagyon is világos értelmét 
zavarja, azaz elfödje. 

Október 2-án a valódi értelmében olvassuk; a Lény így szól: 
"Nyeríteni fogok, mert mindjárt véged lesz!" Azaz: mindjárt sikerül a 
cél, a defloratio. A kívánság az, hogy sikerüljön. Ezt a jelentést 
leplezi a hosszas könyörgés, hogy siessenek segítségére, mentsék 
meg! 

"Hiszen csupán kocsonyatömeg vagy!" — szól a Lény október 3-án. 
Miért éppen kocsonyatömeg? A beteg bizonyára olvasta, hogy az 
ondó  kocsonyaszerű folyadék, hogy az embrió szövetei 
kocsonyaszerűek, ami minden lexikonban benne van. Kellemes neki 
a gondolat, hogy ő maga is csak egy kocsonyatömeg. 

Október 4-én hírül adja a beteg, hogy a Lény undort olt beléje az 
ételek iránt, minek folytán csak azt tudja megenni, amit szeret. 
Értjük: azt szeretné, ha állandóan a kedvenc ételeit kapná. De 
célszerű ez az undor (amely nem hazugság, hanem tényleg megvan), 

a következő okból is. A beteg újabban sok mindenféle ennivalót ír fel 


magának. Mielőtt meghozatnák a városból a betegeknek a kívánt 
élelmiszereket, süteményeket és apró tárgyakat, az inspekciós 
tanársegéd a listát revideálja. Így történt, hogy G. kisasszony listáiból 
egyet-mást törölt. Másnap már a Lény undort oltott beléje az intézeti 
ételek iránt, ami mindjárt jogossá tette a kívánságot, hogy a listáiból 
ne töröljék a csemegéket és a drágább sajtokat. 

Október 11-én a Lény így szól: "Jönnek ellenem mind, mind, harc 
mindenfelől, vért látok mindenfelől!" Tehát már talpon vannak az összes 
férfiak, hogy G. kisasszony "örök életét" megvédjék. Nem szükséges 
magyarázni, hogy ez a gondolat a sexuális komplexnek mennyire 
kellemes. 

A beteg irataiban leggyakrabban megismétlődő motívumok egyike 
a bosszúkövetelés. Végezzék ki a Lényt is rettenetes kínok között. Ez 
a kívánság kellemes a sexuális komplexnek, amely, mint láttuk, 
páratlanul mazochisztikus berendezésű ugyan, de nem hiányoznak 
belőle a szadista vonások sem. A bosszúkövetelés is ilyen. Ha a Lény 
elvette az ő "örök életét", ne hagyják életben. Meglehetősen perverz 
gyönyörűség: a coitus után a hímet ki végeztetni, megölni, de nem áll 
egyedül. Hasonló vágyat nem is túlságosan intelligens hysterikák is 
bevallanak. A másik célja a bosszúkívánságnak, s ez talán a 
fontosabb, annak a bizonyítása, hogy a "gyilkolás" valóban 
szenvedést jelent számára - tehát az erkölcsi komplex védelme. 

Gyakran megismétlődő motívum továbbá a Lényhez intézett 
felszólítás, hogy kegyelmezzen neki, cserébe majd mindent el fog 
követni, hogy ne büntessék meg. Ez az ígéret háromszorosan is 
célszerű. Először saját nagylelkűségében gyönyörködteti az erkölcsi 
komplexet. Másodszor ugyanezt a komplexet megvédi a kellemetlen 
tudattól, hogy a Lény kivégzésének gondolatában (az ő "örök 
életének" elvétele után) a sexuális komplexe igenis kéjeleg. 
Harmadszor pedig ugyancsak az erkölcsi komplexnek bizonyítgatja 
ezzel: hogy íme, én mindent megteszek, hogy a "dolog" meg ne 
történjék. 

Október 24-én olvassuk először, hogy a Lény fölemeli és sebesen 
viszi. Ez már nem egyszerű hallucináció. Ezt a hamis érzést már 
dementiás tünetnek kell tekintenünk. Az izomérző és helyzetérző 
agyközpontok végleges kifáradottsága, astheniája, azaz dementiája 


ez. De miért ne lehetne ez is olyan hallucináció, mint a többi? — 
kérdezhetné valaki. Erre azt feleljük, hogy először: ilyen vagy ehhez 
hasonló érzéseket leginkább erősen demens  praecoxosoknál 
találunk. Másodszor: nem látjuk speciális célját ezeknek a 
hallucinációknak, tehát jogunk van kimondani — miután tudjuk, 
hogy a psziché hiába, szükség nélkül nem tesz semmiféle erőfeszítést 
- hogy azokat nem is a pszichózis termelte. A beteg természetesen 
tudomásul veszi őket, és másodlagosan beilleszti a hallucinációk 
közé, azaz ezt is a Lényre fogja. Hogy ez miért szükséges, fölösleges 
analizálnunk; az egészség komplexet kell védeni. Az öntudatlan 
kombináció itt a következő: hamis, érthetetlen érzéseim vannak, de 
azért nem vagyok elmebeteg, mert hiszen a Lény okozza ezt is. 
(Szabadjon idéznünk egy más jól ismert példát. A tabetikusok 
rendesen azzal vigasztalják magukat, hogy a lábukban lévő 
fájdalmak reumatikus természetűek. Az egészség komplex 
védekezik a tabes gondolata ellen, amely elviselhetetlen, mert hiszen 
ez gyógyíthatlan betegség, de akceptálja a reumát, amelyről 
köztudomású, hogy bár lassan, de mégis gyógyul.) 

Október 30-án a Lény így szitkozódik: "A Jézus Krisztusát ennek a 
zsidó községnek!" Szidja tehát a beteget, N. orvost és az egész klinikát. 
(A kisasszony csaknem az összes orvosokat zsidónak tartja.) Mi 
ennek a célja? Az orvosokat felbiztatni a Lény ellen, akiknek 
bizonyára fájni fog a fajuk ellen irányuló csúfolódás. Iehát annál 
jobban "meg fogják figyelni" a beteget, annál jobban szembe fognak 
szállani a Lénnyel. A sexuális komplexnek kettős haszna van ebből: 
1. az orvosok gyakran felkeresik, 2. s miután a Lény ellen fognak 
küzdeni, szükségképpen vetélytársakká lesznek. Szóval — harc, harc, 
háború érte, az ő kegyeiért. A másik hasznot az egészség komplex 
meríti: a csúfolódás által kihívott fokozott vizsgálódás már 
elismerése annak, hogy a beteg állításait csakugyan valódiaknak 
tartják, és nem elmebetegségnek. Ha betegnek tartanák, ez 
kellemetlen volna az egészség komplexnek, de egyszersmind az 
erkölcsi komplexnek is, amelynek legfőbb érdeke, hogy mindenki 
elhiggye az egész mesét, amely az erkölcsi komplex védelmére készült. 
A betegnek minden cselekedete, gondolata, szava, azaz a pszichózisnak 
minden újabb fejleménye -— mint látjuk — sokszorosan determinálva van! 


1910. november. A Lény öklével belecsap a vaginájába. Ez a 
hallucináció demonstrálja, hogy az erkölcsi komplex érzékenysége 
csökkent. Már nem kíván annyi burkolást és védelmet. A sexuális 
óhaj előttünk áll a maga mezítelenségében. 

Kesernyés enyészet-ízt érez egész testében és fejében; a szervérző 
centrumok dementiája ez?! 

1910. december 23-án. Szemrehányásokat tesz az első 
tanársegédnek. "Nem veszi-e észre, hogy van valami a lelkében, ami 
minden mozdulatomat, minden szavamat ellenszenvesnek tünteti 
felei" A cél tiszta: azt óhajtja elérni, hogy a tanársegéd az 
ellenkezőről biztosítsa, hogy tudniillik a kisasszony rokonszenves 
neki, ami a sexuális komplexnek volna kellemes. 

27-én panaszkodik, hogy onaniával gyanúsítják. Ez tény, mert a 
főápolónő rajtaérte. Értesít továbbá a naplójában, hogy a Lény 
igyekszik belőle kiölni azt a tudatot, hogy ez szörnyűség és 
becsületbe vágó dolog. Ennek a célja világos: megismétlődés esetén a 
Lényre hárítani a dolgot. (Az erkölcsi komplex előre való 
védekezése.) Követeli, hogy kutassanak, milyen jogon állította róla a 
Lény ezt a csúnyaságot. Ezzel ismét védi az erkölcsi komplexét, mert 
ezek után az orvosok bizonyára nem fogják elhinni róla a vádat, úgy 
kombinálván, "ha ez a lány csakugyan megtette volna, nem merne 
vizsgálatot és szembesítést követelni." (Szembesítés esetére tudniillik 
egy biztos fegyvere van már: a tagadás.) A nagy izgalom, mellyel a 
dologról beszél, bizonyítja, hogy a sexuális komplexet újabban 
nemcsak hogy nagyon foglalkoztatja az onanizálás gondolata, 
hanem az eddig ismeretlen onanizálás maga is intenzív örömöket 
jelent annak számára. Később, hetek múlva az orvosnőnek sikerült a 
következőket megtudni. A Lény hónapok óta mind erősebben 
biztatja önfertőzésre. A pamlagon fekve sokszor szinte elvesztette az 
eszméletét, annyira vágyott reá. De mindig azt mondta magában: 
"Nem teszem meg, inkább meghalok!" Ilyenkor az egész testét 
csipkedéshez, szúráshoz hasonló érzések borítják el. Ezeknek 
hatására felemeli a kezét, és azt a combjai közé akarja venni. A Lény 
fenyegette, hogyha nem teszi meg, sokkal rosszabb sors fogja érni, 
mert a vágy miatt rossz nővé lesz. "Du wirst in Matrosenkneipen 
herumstreichen."$ Arról, hogy a beteg lupanarba? fog kerülni, nem 


beszélt a Lény. A beteget elérte tehát az elmegyógyintézeti betegek 
sorsa, akik onanizálással kénytelenek a nemi vágyaikat kielégíteni. 
Miután látja, hogy mások is, a gondos felügyelet dacára is mulatnak 
ezzel, mindjobban feltámad benne a vágy, hogy megpróbálja magán 
ő is. Hogy védve legyen saját maga és az orvosok előtt, egyszerűen a 
Lényre ruházza át a kényszerítést. Miután a Lény mindenható, a 
mentség csakugyan jól védi az erkölcsi komplexet, a sexuális 
komplex sokféle örömei pedig egy újjal gyarapodtak. 

December 30-án ismét újabb fordulat. Azt állítja, hogy N. doktor 
hatalmába került, s hogy az orvos volt az, aki a Lénynek 
megparancsolta, hogy a beteget bírja rá az onaniára. Ez az első lépés 
ahhoz, hogy N. őt végleg megrontsa, és erkölcsi érzékétől teljesen 
megfossza. A másik lépés is megtörtént már. Az orvos a Lény által 
"úgy tétet betegnek", mintha az neki felesége volna. Ezzel még 
jobban lealjasítja. Ő volt az is (a Lény megtudta ezt, és a kisasszonyt 
értesítette), aki először fogta reá az onaniát. Ezzel már elrontotta a 
beteg jó hírét. N. további terve: bűnös szerelmet oltani beléje egy 
idegen férfi iránt. Miután mindez megtörtént, és N. őt nőül vette, 
könnyű lesz a felfedezést elcsenni. Miért? Mert a beteg nem vonhatja 
őt többé kérdőre, nem követelheti vissza a felfedezés dicsőségét; 
hiszen senki sem fog hinni egy becstelen nőnek: aki mindenkivel 
coitál és onanizál. Nincs reá szükség, hogy lépésről lépésre 
analizáljunk itt minden motívumot. A lényeg a következő: a 
folytonosan perverzebbé váló sexuális komplex nagyfokú kellemes 
izgalmát jelenti az új gondolat: hogy az onania miatt az egész 
felfedezés dicsőségét el fogja veszteni. Hasonlóképp kéjes neki annak 
az elképzelése is, hogy (a szimbólumokat helyettesítve) két férfinak 
egyesült erővel sikerülni fog reábírni őt, hogy előttük onanizáljon! A 
fő védelmi momentum ezekkel a nyílt komplexóhajokkal szemben: I. 
N. előre való megvádolása, amivel a terv kivitelét talán még meg 
lehet akadályozni; 2. a Lény felszólítása, hogy rázza le magáról ezt a 
gonosz embert, ő meg fogja védeni az emberiséggel együtt annak 
dühe ellen. 

1911. január. Azt veszi észre, hogy az orvosok rossz szemmel 
nézik, hogy ő még mindig tisztességes lányok társaságában van, és 
azokkal például kezet fog. Megjegyzi: "még búsulni sem tudtam 


ezen!" Persze hogy nem - hiszen jelenleg éppen gyönyörködik a 
gondolatban, hogy ő aljas, rossz, megvetésre méltó nő. Ezért kell N. 
doktornak a szobájában így nyilatkozni (amit a Lény hírül ad): "most 
az enyém vagy, de leszel még a másé is." 

A Lény trágár szavak kimondására akarja kényszeríteni. (Eddig 
csak mondta neki.) Nem csodálkozunk, hogy a beteg ezzel is 
mulattatni . óhajtja sexuális komplexét, hiszen ismerjük azt a 
perverzitást (fiziológikus enyhe formája igen gyakori), amelynél az 
egyénnek trágár szavak kimondása okoz heves erekciót. 

1911. február. A beteg elmondja, hogy a Lény újabban nemcsak 
hogy folyton nappal és egyedül, de mások előtt is onaniára 
kényszeríti. Értjük; a sexuális komplex újabb dolgot talált ki: 
nyilvánosan onanizálni. Most már meg ezt szeretné. Hogy a 
betegnek komoly szándéka megtenni, ezt bizonyítja, hogy a 
"fektetőre" való áttételét kéri. Miután ezt a helyzetet a cellában egy 
nap alatt eléggé kiélvezte és megunta, újra felkéredzkedik a nyugodt 
osztályra, ahol folytathatja a régi életét, és főleg írhat, ami itt nem 
volt lehetséges. (A "fektetőn" a betegek nem kapnak írószereket.) 

1911. március. Panaszkodik az orvosnőnek, hogy nem tudja 
elviselni, hogy ilyen "undok bűn" gyanúja alatt áll. A panasz 
célszerű, konstatálja, hogy csakugyan gyanúsítják, megvetik stb. — ez 
tetszik a perverz sexuális komplexnek. A panaszkodás tényével 
pedig védekezik a tudat ellen, hogy ő örül a gyanúnak, és sexuális 
izgalmakat merít belőle. Tehát védi az erkölcsi komplexet is. 

1911. április. A Lény mondását: "A szurok fénylik már!" a beteg 
maga analizálja. Tudniillik a lélek már valamennyire kibújt a testből, 
és minthogy az Radiumból van - ezért fénylik. Minthogy pedig a 
Radiumot szurokföldből főzik — ezt már mi mondjuk -, a szurok szó 
helyettesítheti, jelentheti a Radiumot. A mondás hírül adja, hogy a 
léleknek sikerült kibújnia. Ez tetszik az erkölcsi, a vallási és 
önfenntartási komplexnek. A következő várható új motívum az, 
hogy a Lény újra vissza fogja nyomni a lelket, és nem kegyelmez, 
végrehajtja a "kivégzést" — ez viszont a sexuális komplexnek lesz 
kedves. 

Április 2-án a Lény így szól: "Odadoblak pucéron a boncolókések elé." 
A kisasszony tehát legújabban abban a gondolatban talál izgalmat és 


örömet, hogy mezítelenül fog feküdni férfiak előtt. Ezt a nyílt 
szemérmetlenséget — mert hisz a kívánságot csak az leplezi, hogy a 
Lény által mondatik — helyreüti és észrevétlenné teszi a következő 
mondás alkalmazása: "Engedjem-e, hogy krumpliorrodat bearanyozza a 
dicsőség?" Ezért kell következnie éppen most ennek a komikus 
csúfolódásnak. 

Április 15-én ismét alkalmunk van csodálkozni azon a nagy 
erőfeszítésen, amelyet a psziché végez, hogy elfedje a Lény és a 
kisasszony közötti küzdelmek, gyilkolások igazi jellegét. A Lény e 
napon így beszél: "Oh, te kotyvalék, te egyveleg, te kimondhatlan utálat!" 
Ugyanezt célozza annak az elbeszélése is, hogy a beteg a tükörben 
majomarcnak látta a saját "szegény" arcát. (Április 17.) 

A meztelenen való mutatkozás férfiak előtt — ez az újonnan 
kieszelt mulatság — még mindig foglalkoztatja. Íme, a Lény április 
17-én ezt mondja: "Akár aktot is állhatsz! " 

Április 24-én újabb dicséretek a Lénytől: "Du bist eine gewaltige 
Jüdin."2 A dicséret jólesik a faji komplexnek és az erkölcsi 
komplexnek. (Hatalmas, mert ellen tudott állani annyi "gyilkolási" 
kísérletnek.) 

Április 28-án így kiált az orvosokhoz: "Ha egy ellenszenves, 
piszkos, elvetemedett nő volnék, akkor is több figyelmet kellene 
tanúsítaniuk irányomban!" Ami ezt jelenti: "Nézzétek, itt vagyok én, 
egy rokonszenves, tiszta, szűzi leány, és mégse akartok észrevenni, ti 
ostoba férfiak: nem látjátok, hogy szívesen venném a közeledést, hát 
már magamnak kelljen szólnom, mamlaszok!" 

Ugyanitt bizonyítgatja: "Jól tudják rólam, hogy nem akarok 
sohasem érdekes, sem feltűnő lenni! - és hogy egy cseppnyi nagyzási 
hóbort nincs bennem!" Ennek a kijelentésnek a célja tiszta sor. 
Megnyugtatni az erkölcsi komplexet, amely nyugtalankodik arra a 
gondolatra, hogy az orvosok őt talán érdekesség és feltűnés 
hajhászásával vádolják. Miután ezt meglehetős valószínűnek tartja, 
elhiteti magával, hogy hiszen az orvosok jól tudják mindezeknek az 
ellenkezőjét. 

"Ma 5. doktor és a doktornő nagysága láttak engem buta 
arckifejezéssel és nyitott szájjal a széken csüngeni, és nem is vettek 
figyelembe!" A beteg gyakran insceníroz hasonló jeleneteket, hogy a 


figyelmet magára vonja. Láthatjuk, milyen intenzív nála a vágy, hogy 
az orvosok figyelmét lekösse, hogy azok rajta "valami feltűnőt" 
konstatáljanak, hogy képes még a hiúságát is leküzdeni és buta arcot 
vágni. 

1911. május. A betegnek 8-án N. orvossal folytatott beszélgetése 
igen különös. Valósággal praecoxos jellegű. Megmagyarázza ezt a 
sexuális komplex nagy izgalma, amelynek zavaró hatása az egész 
pszichére annál nagyobb, mert a beteg nem akarja magának 
bevallani. Bár az erkölcsi komplex érzékenysége folyton csökken. 
(Látjuk, hogy az újabb komplexkívánságok majdnem leplezetlenül, 
torzítatlanul, sót a szimbolikus kifejeződési mód mellőzésével 
jelentkeznek a hallucinációkban.) Így például a beteg egyik 
betegtársának elmondta a következő napon, hogy ha N. doktor 
szemébe néz, azt sem tudja, hogy él-e vagy hal, annyira izgatott. 
Hasonló kijelentésekre, hasonló őszinteségre a beteg még pár hó 
előtt teljesen képtelen lett volna, az erkölcsi komplex lehetetlenné 
tette volna őket. A beszélgetés utolsó hosszú mondata... "én egy 
szamár vagyok... ma már nincsen eszem... én kuka, én már egészen 
buta vagyok!" stb. mégis a védelem munkája. Az öntudatlan célja 
viselkedésének az, hogy elmondhassa: "Íme, úgy viselkedem előtte, 
mintha már buta volnék, tehát nyilvánvaló, hogy nem vagyok olyan 
aljas, hogy tetszésére vadásznék." Ez a magyarázat azért jogos, mert 
a beteg ez időbeli egyéb beszélgetéseiben és írásaiban minden efféle 
súlyos demens vonás teljesen hiányzik. 

Május 10-én elbeszéli az orvosnőnek, hogy N.-el már egy éve mint 
feleség együtt él. Két hó előtt azt beszélte, hogy csak múlt év 
augusztus óta. Ez a hazugság céltalan, a pszichózis számára 
tudniillik nem jelent semmi hasznot, nem okozhat semmi 
komplexörömet; legalább így látszik. Tehát demens momentum. 

13-án magyarázatot ad a kellemetlen szemrehányásokra, amiket 
betegtársaitól hall: hogy tudniillik másfél éve mindennap állítja, 
hogy még ma meghal, és ezzel szemben még mindig életben van. A 
magyarázat kitűnő, a fennálló körülmények között igazán a 
képzelhető legjobb. Két érve van: 1. A halhatatlan lelket megölni 
nem könnyű, ezt még sohase próbálta senki. 2. A Lény állandóan 
habozik, fél. Ezzel a beteg az erkölcsi komplexét újra megnyugtatta: 


1. csakugyan nem hazugság, nem komédia a haláljáték, hanem 
komoly dolog. 2. "A betegeket és az orvosokat meggyőztem, azok 
sem fogják hinni, még magokban sem." 

1911. június. A tanok új összeállításán, rövidebb megfogalmazásán 
dolgozik. Ez neki mint vérbeli írónak igazi örömet okoz. Nála az írás 
a — pszichózis — adekvát  életjelensége. Ahogy a  histeriás 
komplexizgalma - célszerűen és  gépszerűen - motoros 
jelenségekben, — görcsökben nyilatkozik, a mi betegünk 
komplexizgalmai is -— szintén célszerűen és gépszerűen - írásban élik 
ki magukat. Az új, kivonatos ismertetést jellemzi az eddiginél 
teljesebb tetszetős rendszeresség, és az olvasó tudós folytonos 
aposztrofálása. Biztosra föltételezi itt, hogy a munkát késő száz évek 
múlva is olvasni fogják. Ebben a hónapban új sexuális motívumok 
nem is jelentkeznek. A kertben, a jó levegőn, ahol reggeltől estig 
tartózkodik, nincs alkalom pszichikus onaniát űzni. 


ÖSSZEFOGLALÁS 


A pszichózis, amelynek analízisét célul tűztük ki, immár érthetővé 
lett előttünk. Követtük minden momentumát, minden szavát, és 
kimutattuk azokban az életjelenségek lefolyásának legfőbb 
törvényét, a célszerűséget és a gépszerűséget. 

Előttünk állt egy már érzékeny Én-komplexszel született 
gyereklány. Láttuk, mint organizálódott benne a hyperaesthesiás 
sexuális komplex mellett egy igen érzékeny erkölcsi komplex. Láttuk 
azt a kárt, amelyet ennek az erkölcsi komplexnek hyperaesthesiája és 
különállósága a sexuális komplexnek okozott. (Holott, ugyebár, az 
erkölcsi komplex organizálódásának éppen az a célja, hogy az egész 
Én-komplex érdekei felett őrködjék, és — nőről lévén szó — annak 
sexuális boldogulását biztosítsa.) Okozta elsősorban a sexuális 
képzetek erőszakos elnyomását, az öntudatból való kiszorítását. Ez 
volt az első abnormis endopszichikai reflexműködés. A talaj már elő 
van készítve. Egy ismeretlen trauma folytán kifejlődik az 
önfenntartási komplex kellemetlen izgalma, az elevenen való 
eltemettetés kényszergondolata. Később, az anya betegsége révén, 


egy lelki konfliktus — a betegségtől való félelem, és az anya iránti 
szeretet össze nem egyeztethetősége, azaz az önfenntartási és 
erkölcsi komplex ellentétes érdekeltsége — kiváltja az önfenntartási 
komplex újabb kellemetlen izgalmát, a tüdővésztől való félelem 
kényszergondolatát. Az apa és anya halála újabb traumák az anyagi 
komplex számára is. Ezt követi a házassági ajánlat, amely újabb 
konfliktust hoz létre egyrészről a sexuális, másrészről az anyagi, 
ambíció és egészség komplexek között. Ezt a konfliktust az erkölcsi 
komplex túlsúlya miatt már célszerűen csak egy újabb 
kényszergondolattal és  kényszerérzéssel tudja megoldani: a 
befolyásoltatás — gondolatával — és érzésével. Ily módon a 
befolyásoltatás elleni tiltakozás örve alatt jogaihoz jut a sexuális 
komplex. A konfliktus tehát elsimult, de hátramaradt a sexuális 
komplex kellemetlen izgalma: a félelem, hogy a férfi, aki miatt a 
psziché már kényszergondolatra és illúziók produkálására is 
vállalkozott, elveszi-e? Nem történik meg. Újabb hatalmas traumája a 
sexuális komplexnek és az összes komplexeknek, amelyet az összes 
komplexek állandó elviselhetetlen izgalma követ. Ezt kompenzálja az 
üldöző ördög hallucinációja, a paranoia kezdete. Ilyen módon a 
sexuális komplex kielégüléshez és állandó kellemes izgalomhoz jut, 
mialatt az erkölcsi komplex nyugalmát az elburkolás (ennek egyik 
eszköze, a szimbolizálás) óvja meg. A pszichózis egyenes irányban 
halad tovább, és a vallási komplex aktivitásához, és az összes 
komplexek kellemes izgalmához és teljes kielégítéséhez vezet. A 
pszichózis további fejlődése: újabb és újabb motívumok 
produkálásával biztosítani, sőt fokozni az összes komplexek állandó 
kellemes izgalmát, ami a régi motívumok mellett (a megunás miatt) 
nem volna lehetséges. A psziché erőfeszítése ez irányban, mint 
láttuk, bámulatos. Az egész pszichózis menetében - az üldöző ördög 
alakjának megjelenésétől, az egész vallás kiépüléséig — az összes 
komplexek munkába lépnek, hogy biztosítsák a sexuális komplex 
kielégülését, de megóvják a fenyegetett erkölcsi komplexet a 
kellemetlen izgalmaktól. A beteg ily módon sohasem juthat hozzá, 
hogy konstatálja azt, hogy ő tulajdonképp micsoda "tisztességtelen 
és elvetemült" nemi életet él. De hiszen éppen ez a pszichózis fő 

célja. Lehetővé tenni egy nőnek, aki Kleopátra is és Borgia Lucretia is 


szeretne lenni, hogy valóban mind a kettő lehessen. Ennek 
keresztülvitelében a psziché munkája a legszigorúbb célszerűséget és 
gépszerűséget mutatja. 

Minden pszichózis ilyen: célszerű és gépszerű. És ha nem is 
sikerül annak menetében ezt a fontos tendenciát kimutatni, nem 
lehet kétség, hogy az mindenkor igenis megvan. A természet 
sohasem csinál célszerűtlen, felesleges dolgot. Ha gyenge vagy 
túlfinomult pszichéket termel is, amelyeknek érzékeny Én-komplexe 
nem bírja el a körülmények által rázúduló szenvedéseket, traumákat 
- ki képes korrigálni a saját hibáját, és pszichózissal elviselhetővé 
tudja tenni az életet. A pszichotikus egyén főképp egyetlen dologgal 
fizet reá arra a jótéteményre, amelyet számára a pszichózis nyújt. A 
dementiával. A folytonos komplexizgalmak, a rendszerré vált 
abnormis endopszichikus reflexek korai funkcionális astheniára 
vezetnek. (A paralytikus dementiája szintén funkcionális asthenia, és 
csak annyiban különbözik például a paranoiás szekunder 
dementiájától, hogy nem túlműködés, hanem baktériumméreg, azaz 
kémiai hatás okozza. A commotio cerebri után fejlődő dementiák 
viszont fizikai hatás által okoztatnak.) 

Betegünknél a pszichózis lefolyása körülbelül előre látható. A 
dementia lassú progrediálása mellett remissiók fognak következni, 
amikor a psziché újabb és újabb erőfeszítésekkel egy-egy újabb 
járulékos téves eszmét, új hallucinációt, azaz új, nagyobb 
komplexizgalmat produkál. Egyébként a komplexeknek még mindig 
sok örömet jelent a már meglévő, jól megkonstruált téboly. Az 
éjszakai "gyilkolások"7 elszenvedése, a gyalázatos jövőről való 
ábrándozás, amikor N. a válóperben reámutat a feleség hűtlenségére, 
és ezzel megfosztja őt a felfedezés dicsőségétől stb. A dementia, 
amelytől erősen óvja hysteriás karaktere, az eddigiek után ítélve, 
valószínűleg igen lassan fog előrehaladni, úgyhogy a beteg sorsát 
nem szabad kétségbeejtőnek mondanunk. Sok testileg egészséges, 
épeszű ember meghal az életének delén anélkül, hogy elmondhatná 
magáról, hogy olyan nagyfokú, változatos és nagy mennyiségű 
élvezetben lett volna része, mint A. G. kisasszonynak. 


DIAGNÓZIS 


Sommer a paranoia diagnosztikájáról szólva azt mondja $ hogy a 
pszichózis legjellemzőbb tulajdonsága a téves képzetek előrehaladó 
kialakulása. Egyszersmind figyelmeztet azonban, hogy paranoiára 
csak akkor tegyük a diagnózist, ha minden más betegséget, 
amelyeknél szintén szerepel a téves eszme, ki tudtunk zárni. Ziechen 
pedig a paranoiának a dementia praecox paranoidestől való 
megkülönböztetéséül az incoherentiára mutat rá, mint biztos 
diagnosztikus jelre. Esetünkben ez a feladat, bár a Sommer-— és 
Ziechen-féle útmutatások in theoria valóban a biztos diagnózis útját 
jelölik meg, nem volt könnyű. A hysteriás vonások kezdettől fogva 
zavarták a paranoia kórképét, és bár kifejezett incoherentia a 
betegnél sohasem volt kimutatható, ismételve felszínre hozták azt a 
kérdést, vajon nem a dementia praecoxnak paranoid alakjával van-e 
dolgunk. 

Jung vizsgálatai óta egy paranoiásnál, akinél a hysteriás vonások 
ennyire előtérbe lépnek, mint betegünknél, a vizsgáló elsősorban 
dementia praecoxra gondol. A Jung-féle felfogás, amely a hysteria és 
a dementia praecox közeli rokonságát igyekszik igazolni, a két 
betegség pszichológiai mechanizmusa azonosságának bizonyításával 
nagyon szuggesztív erejű. A dementia praecox irodalma az utolsó 
esztendőben szédítően megnőtt. Divatos betegség lett, mint tíz évvel 
ezelőtt a Basedow-kór. Abban az időben az orvosok kétségtelenül 
sokkal gyakrabban állították e diagnózist Basedow-kórra. Ma a 
dementia  praecoxszal vagyunk hasonlóan. Mindenütt ezt 
szimatoljuk, nem tudatlanságból vagy fontoskodásból, hanem mert 
tényleg ez teszi lehetővé, hogy ezt az újabb kórformát alaposan 
megismerhessük. Mindenki öntudatlanul is úgy érzi, hogy hozzá fog 
járulni a nézetek végleges kialakulásához. Hogy ez megtörténhessék, 
a mai pszichiáter olyan esetekben is dementia praecoxra gondol, 
amikor talán nincs szükség reá, és nem volna helyes, ha nem tenné. 
Ha ma élünk, nem szabad kivonnunk magunkat az új orvosi 


áramlatok hatása alól, viszont azonban tudnunk kell, hogy bennök 
vagyunk, és hogy hol vagyunk. 

Esetünkben a praecox diagnózisa mellett szólott a bántalomnak a 
serdülőkorban való fellépése. Ekkor vette észre a beteg először, hogy 
van valami idegen hatás a napfényben. A pszichózist, amennyiben az 
ilyen elhatárolás egyáltalán jogosult, ettől a naptól kell számítanunk. 
Igazában a születés pillanatában kezdődött. Minden sensatio, amely 
az ő énjét a születéstől kezdve érte, többé-kevésbé hozzájárult ahhoz, 
hogy nála később az a lelki élet fejlődjék ki, amelyet a kórrajzban 
megismertünk. Ha így fogjuk fel a dolgot, akkor minden paranoia — 
így esetünk is — originair paranoiának tekinthető. (Az originair 
paranoiát csak egyes búvárok említik, az jellemzi, hogy már a 
gyermekkorban kezdődik.) 

A kóreset szimptómái között szerepelt továbbá bizonyos 
érzéketlenség közönséges testi fájdalmak iránt. A beteg a 
villamozásnál — hetenként háromszor általános franklinizálást kap — 
aránylag erős áramokkal szemben is igen toleránsnak bizonyult, 
jóval toleránsabbnak, mint betegtársai. Ez is hozzájárult, hogy a 
dementia praecoxra gondoljunk. 

Nem hiányzott a család és foglalkozás iránti közömbösség sem. 
Előfordultak nála továbbá, bár ritkán, szorongásos állapotok, 
amelyek határozottan különböztek a beteg állandó és tisztán 
intellektuális természetű aggodalmaskodásaitól. 

Az intelligentia vizsgálata£ a következő eredményeket adta: 

1. A retentio. Nem mutat defektust. A kisasszony elég jól emlékszik 
a tanulmányaira. Egyébként igen nehezen vizsgálható. Rendesen 
abbahagyja a feleletét. ("Én erre nem felelek, mit érdekel ez engem, 
én meghalok ma éjjel, nézze, segítsenek rajtam.") 

2. Az isolatio, complexio és generalisatio szintén kifogástalanul 
mennek végbe nála, mint ez naplójából világosan látható. Az erre 
vonatkozó speciális sematikus kérdésekre a vizsgálatok ismételt 
megkísérlései alkalmából sem adott feleletet. 

3. A reproductióban mutatkozó hiányok nála nem dementiás 
jellegűek. A klinikánkon a reproductiót a Stern-féle eljárással, a 
Ranschburg-Ziehen-féle szópárokkal, bizonyos hangzás szerint 
összerakott szóoszlopok (Moravcsik) felolvasásával vizsgáljuk. 


Használunk ezenkívül egy-egy sémát a számemlékezés, a nevek, 
események reprodukálására való képesség vizsgálatára. Esetleg 
felolvasunk a beteg előtt egy rövid verset, egy rövid költői leírást 
vagy riportszerű apró elbeszéléseket. 

Betegünknél csak kétfajta vizsgálat sikerült, éspedig a 
következőképpen. 

A szöveg: "Svájcban 1903. évi július 15-én a vonat éppen a hegy 
alatt lévő alagútból jött ki, midőn a gépvezető észrevette, hogy a 
síneken nagy sziklatömeg fekszik. Fékezni kezdett, de a gyorsan 
haladó vonatot már nem állíthatta meg, úgyhogy az nekiment a 
sziklának, és lezuhant a mélységbe." 

- No most tessék, kérem, elmondani az egészet, ahogy 
megjegyezte. 

(Nem felel.) 

— Hol történt a dolog? 

- Svájcban. Ő segített. 

— Melyik évben? 

Csak egy egyest mutat. 

- Milyen hónapban? 

- Azt mondja, hogy semmi! 

- Hányadikán? 

— Én egy szamár vagyok, ma már nincs eszem. (Nevet)... A nap az 
Isten! 

A többi kérdésre a sztereotípiáival felel. Ez a beszélgetés inkább 
egy  hebephreniás pszichét reprezentál, mint egy egyszerű 
paranoiásét. 

A szópárokkal való vizsgálat eredménye: ötven szópár közül csak 
tizenhétre emlékezett. Ez 34 százaléknak felel meg. 

Olyan eredmény, amelyet meglehetősen elbutult paralytikusoknál 
szoktunk kapni, különösen ha tekintetbe vesszük a reakciós időt, 
amely 146 és 16 másodperc között ingadozott, és átlagban 30 
másodperc volt. 

Érdekes a felelet módja, ezért ideiktatjuk az egész vizsgálatot. 
1911. április 18. délelőtt tíz [óra]. 

Mindaz, amit a szópáros módszerekkel végzett vizsgálat dementia 
praecoxos betegnél mutat, ellenkezik ezzel a típussal. A praecoxos 
beteg, ha egyáltalán felel, akkor sokkal jobb eredményeket ad. (Nem 
ritkaság például a 80 százalékra helyes felelet 1,5-2.0 másodperc 
reakcióidős átlaggal.) 

4. A kombináció a betegnél kifogástalan. Kivéve természetesen azt 
az állandó tévedést, amelyet minden szellemi kombinációs 
műveletében a téves eszmék hozzájárulása okozott. A praecoxos 
közömbösség a dátum és hely iránt sohasem volt nála tapasztalható. 
Naplójában pontosan jegyzi a napot, sőt a napszakot is. 


5. A figyelem általában éles. A figyelem koncentrációjának foka és 
tartóssága természetesen attól függ, hogy miről van szó. Ha a 
vizitelő orvos a társalgóban körüljár, G. kisasszony mozdulatlanul 
asztala mellett ülve és maga elé meredve várja a megszólíttatást. Ha 
a megszólítás véletlenül vagy szándékosan elmaradt, kiderül, hogy a 
beteg az orvos minden mozdulatáról tájékozva van. Tudja, hogy az 
kikkel beszélt, mennyi ideig stb. Ha betegtársai megszólják, vagy a 
háta megett apró intrikákat szőnek ellene, szintén résen van a 
figyelme. Nem hagyja magát, és panaszos irataiban szó szerint idézi 
az illetőnek elejtett szavait. 

A Bourdon-féle eljárással vizsgálva, az eléje adott francia 
szövegben a kívánság szerint az összes n betűket aláhúzza, egyet 
sem felejt ki. A mi vizsgálati szövegünk nyolc sor, négyszázkilencven 
betűből áll, és ezek között harminckét "n" betű van. A beteg a 
feladatot 77 4 másodperc alatt végezte el. Mindez dementia praecox 
ellen szól. 

Az asszociációs vizsgálat eredménye szintén érdemes reá, hogy 
részletesen taglaljuk  (N. doktor végezte) Az egyszerű 
szóasszociációs vizsgálatnak a beteg ellenszegült, de a hangulat- 
asszociációs ingerszavakra felelt. Kitűnő bizonyíték arra, hogy ez a 
módszer, amelyet Moravcsik 1909-ben dolgozott ki, nemcsak 
diagnosztikus értékű, hanem a hozzáférhetetlen, makacs beteget is 
feleletre bírja. Ezek az ingerlő mondatok közvetlenül a komplexeket 
izgatják. N. doktor, félve a visszautasítástól, a rendes szokásoktól 
eltérőleg először a mondatokat alkalmazta betegünknél, minthogy 
ezeknek a kényszerítő ereje sokkal erősebb. 

(5,6) Én élni akarok, de nem leszek rossz. 

(24) Az igaz, de hazudnak. 






(3,2) Hm. (Mosolyog). 
1,8) (Nevet). Jaj, istenem... nincs isten! 


(10,2) Nem tudok... nincs eszem... már kivette. 


(2,2) Sohase! Azt mondta, hogy ön nem hiszi, hogy én nem akarok 
rossz lenni. Bánt a karjával itt (a hasára mutat), nem leszek rossz, 


inkább meghalok 


19. Ezután már 
csupa mulatság (3,8) Én meghalok. 
következik 


út TZSGKÉRTSB 1ész (3,6) Nem kell nekem. Azt akarja ön is, amit ő! 
a vége 
21. f 
z Shast 984 (24) (Igent int.) Soha többé. 
táncolni 





22. Legjobb a (2,2) Legjobb az örök élet. Itt ő segített nekem, mert ha ő nem segít, 
hosszú élet csak egyet tudok: hogy rossz nem leszek, és nem leszek, és meg 


fogok halni. 


(3.2) Az jár nekem. Ezt úgyis tudom, ő mondja, Du bist entzückend,f€ 
most ezt mondja. 


24. Mindenki ki fog 1(4,6) Csak ha ön akarja. Weh, wenn er sich rücht! 7 ezt mondja; hogyan 
tüntetni 


(3,8) Ez engem nem érdekel. Most mondja: er geht.§ Mutatja, hogy ön 
megy, és a fejéhez kap. 


(4,2) Most azt mondja: (nevet) Wenn du zerbersst, wird die Gottheit 
erkrtechen.?2 (Tudniillik N. orvos.) 


(174) Weh geschrien. . A ezt mondja. 





A szóasszociációknál a beteg az orvos sejtelmének megfelelően 
már renitens volt. Harminchat ingerszó közül csak húszra felelt. 

35. Patak (14,0) Nem tudom. 
CGTTENNN EGEN 


Amint látjuk, ezek az asszociációk, különösen a mondatokra 
kapott válaszok a legtisztábban visszatükrözik a kórképet a később 
hozzájáruló sexuális téves eszmékkel együtt. 

A nyomott hangulatú első tizenkét ingermondatra erősen pozitív 
reakciót kaptunk. A második mondatra adott választ: "Ő tudja, édes 
fiam", a Lény sugallta. A betegnek ama téves eszméjére vonatkozik 
ez, hogy N. orvos az oka szenvedéseinek, tehát ő tudja legjobban, 
hogy a kisasszonynak fáj a szíve. 

A hetedik kérdésre határozott nemmel felel. Egy melankóliásnál 
hasonló erősen igenlő reakció esetében erre a feleletre a válasz: 
"Bizony, a legjobb volna!" - G. kisasszony tiltakozik: "Nem!" — 
megfelelően téves eszméinek, mely szerint a halál számára a végső 
pusztulást jelenti, míg más ember a halál után tovább fog élni. A 
nyolcadik kérdésre adott válasz még jobban megvilágítja ezt. "Az is 
meg az is ott lesz!" Tudniillik a sírban lesz nemcsak a test, hanem a 
lélek is. (Feleletét utólag maga a beteg magyarázta így.) A kilencedik 
felelet a téves eszmék újabb fordulatát képviseli, mely szerint ha 
akarna, élhetne, de ő nem lesz rossz, el kell tehát pusztulnia. A 
tizedik felelet: "Soha!" Sohase követte el a "nagy bűnt". A 
tizenegyedik kérdésre adott felelet az onaniavádra vonatkozik. Több 
betegtársa állította annak idején a kisasszony tagadásával szemben, 
hogy látta az onaniát. A beteg, megfelelően szigorú erkölcsi 
nézeteinek - valóban azt hiszi, hogy amint ő megvetette azokat a 
betegtársait, akikről tudta vagy sejtette, hogy onanizálnak — úgy őt is 
megvetik. Innen a felelet: "Igaz, de hazudnak!" 

A mondatasszociációk második derült hangulatú csoportjára (13- 
24. ingermondatok) a beteg általában tagadólag reagál. A 
tizennegyedik felelete — "Taj, istenem!" -— szintén tagadó jellegű. 
Rögtön utánateszi, "nincs isten", mint mindig, amikor elszólja 
magát, és isten nevét a primer gyermekkori istenfogalom értelmében 
használja. A tizenhatodik felelet mechanikája jól érthető. "De 
szerencsés vagyok!" -— hangzik az ingerlő mondat. A felelet: "Sohase. 


Azt mondta, hogy ön nem hiszi, hogy én nem akarok rossz lenni. 
Bánt a karjával. Nem 6 leszek rossz, inkább meghalok." A 
gondolatlánc a szerencsés szótól az elhatározásig, hogy inkább 
meghal, a következő. Szerencsés az a nő, aki jó partit csinál. Neki lett 
volna erre alkalma, de elszalasztotta. Arról szó sem lehet, hogy N. 
doktor őt tisztességgel feleségül vegye, mert az orvos rosszá akarja 
tenni. (Módjában állana arról fantáziálni, hogy N. őt feleségül fogja 
venni, de nem teszi; ez a másik gondolat az ő sexuális komplexét 
jobban izgatja.) A megaláztatás gondolata itt teljesen betetőződik a 
kombinációval, amelyet a kisasszony most hangoztat, hogy tudniillik 
az orvos meg van győződve róla, hogy a beteg csakugyan rossz 
szeretne lenni. Ő bensejében tudja, hogy csakugyan szeretne rossz 
lenni. Azután megvádolja magát ezzel. De a vád elviselhetetlen 
volna. Mielőtt tehát konstatálná és vádolná magát, az orvosra viszi át 
a vádat, és a Lény útján hamarosan meg is kapja a hírt, hogy az orvos 
tényleg ezzel gyanúsítja. "Nem leszek rossz, inkább meghalok!", siet 
hozzátenni, jeléül annak, hogy szükségét érzi a fogadalom 
hangoztatásának. Egész sora a komplexek bonyolult automatikus 
védekezésének! A tizennyolcadik felelet arra vonatkozik, hogy ha 
férjhez ment volna, most gazdag lenne. 

A huszonkettedik felelet csodálatos szépen demonstrálja a vallási 
komplex és sexuális komplex egymáshoz való speciális viszonyát 
betegünknél. "Legjobb az örök élet" — feleli az ingerlő mondatra. "Itt 
ő segített nekem - teszi hozzá azután —, mert ha ő nem segít, akkor 
csak egyet tudok, hogy rossz nem leszek, és nem leszek, és meg 
fogok halni." lehát inkább lemond az örök életről is. Most már 
tudniillik az egyetlen vágya, hogy rossz lehessen. Éppen a roppant 
erős védekezések ("és nem leszek, és meg fogok halni.") bizonyítják, 
hogy ez a vágy csakugyan egész énjét dominálja. A közömbös 
hangulatú csoport (25-36. mondatok) a beteget egyáltalán nem 
érdekli. E tekintetben a paranoiás fokozottan demonstrálja azt, amit 
hasonló vizsgálatok végzésekor hysteriásoknál tapasztaltunk, és 
bárki tapasztalhat. Ami nem izgatja a komplexeit, azt nem veszi 
észre, az számára levegő. Itt a reakciós idő hirtelen megnő. A 
feleletek kelletlenek. 


A szóasszociációknál még jobban unatkozik. De a komplexeknek 
izgalom kell! Az első szóasszociációs csoport tizedik ingerszavánál 
tehát egy új mulatságot eszel ki. A szavakat ragozás nélkül rakja 
egymás mellé, mint az idegen, aki mindenáron magyarul akar 
beszélni, vagy a Mark Twain-regények négerei: "Nem én bűn. -— Nem 
megvetni engem. — Nem kell kopogni. -— Nem bántani." Kérdés, miért 
mulattatja a beteget, hogy ilyen elmebeli defektusokat szimulál? 
Valószínűleg az orvosnak fejtörést akar okozni, reméli, hogy az új 
tünetre a többi orvosok is figyelni fognak, többször vizsgálják stb. 
Egyébként ezek a szóreakciók, ha csak magukban nézzük őket, 
szintén praecoxos jellegűek. 

Ha a pszichikus szimptómákat tovább vizsgáljuk, kétségtelenül 
simplex paranoia mellett szól, hogy az orvos szerepe a téveseszme- 
rendszerben állandóan ugyanaz marad. A praecoxos ugyanazt az 
orvost egyszer a király fiának, másszor apjának, harmadszor 
Messiásnak vagy Hunyadi Jánosnak tartja. Föltételezve, hogy egy 
praecoxosnál a téves eszmék hasonlóan sexuális jellegűek, bizonyos, 
hogy ez a kedvelt orvos személyét többször változtatná, majd ezt, 
majd pedig amazt vonná bele az életébe és érdeklődési körébe. 

A mi betegünknél hiányzik továbbá a praecoxosok cselekedeteinek 
monotonitása és a gondolkodás improduktivitása. Az ő írásaiban — 
mert, ugyebár, ezek is cselekedetek - sohase találunk szó szerinti 
ismétléseket. Minden levezetés, okadatolás újra és újra át van 
gondolva. Nem üresek, tartalmatlanok, mint a praecoxos iratok, 
hanem tartalmasak és célszerűek, amennyiben formailag úgy vannak 
szerkesztve, hogy csakugyan alkalmasak volnának reá, hogy az 
orvosokat például a láthatatlan sugarak  fotografálásának 
tanulmányozására, a Lény leleplezésére stb. rábírják. 

A gondolkodás produktivitását eléggé jellemzi a téves eszmék 
fejlődése és e fejlődésnek a fordulatai. 

Remissiókat a betegnél a klinikán való tartózkodása alatt nem 
észleltünk. Húsz hónap alatt egy praecoxos rendesen mutat 
változást, akár kedvező, akár kedvezőtlen irányban, itt nem volt. 

A motoros szimptómák közül katalepsiás állapotot sohasem 
észleltünk. A beteg gyakran, különösen ha orvos látja, hosszabb 

ideig görnyedten egy helyen áll. ("Nem tudok mozdulni, ő nem 


enged.") Ilyenkor, ha hosszasabb biztatás után elindul, csoszogva, 
mereven és görnyedten jár, mint egy fabáb. Sokszor úgy tetszett, 
gondolkodik rajta, hogy a praecoxos betegek módjára (akiknél ezt a 
katalepsiára való vizsgálatot sokszor láthatta) ne tartsa-e fenn a 
levegőben a fölemelt kezet? Lassan eresztette le, nem gondolva reá, 
hogy ha tényleg olyan élettelen és halott a teste, mint aminőnek 
állítja, akkor annak hirtelen le kellene esnie. 

Ezt a mozdulatlan "félhalott" állapotot nem tekinthetjük még 
sztereotípiának sem, hanem csak a tébolyban való logikus 
megmaradásnak (pszichikus perseveratio), szemben a praecoxos 
katalepsiájával, manieros sztereotípiáival és mondásaival, amelyek 
motoros perseveratiós tünetek. A praecoxost ezekben befolyásolni 
nem lehet. A betegünknél, bár nehezen, mégis sikerült. Hogy ez mi 
módon történt, a beteg skatulyáinak felkutatásával, azt elmondottuk 
a kórlefolyás leírásakor. 

Mindezek alapján a diagnózist paranoiára kell tennünk. Csakhogy 
ez a paranoia határozottan hysteriás színezetű, mégpedig olyan 
értelemben, hogy betegünknél a típusos paranoiás tünetek mellett 
olyan vonásokat találunk a kórképben, amelyek a klinikai 
tapasztalatok szerint speciálisan a hysteriás pszichét jellemzik. 
Esetünket egyenesen karakterizálja a hysteriás jelleg úgy, hogy ez a 
paranoia mintegy középutat foglal el a tiszta paranoia és a krónikus 
hysteriás pszichózis között. 

A hysteriás tünetek között elsősorban említendő a látótér 
nagyfokú szűkülete, amelyről a status praesens közlésekor 
részletesen szólottunk. A látótér a jobb szemen körülbelül 
egyhatoda, a balon pedig fele a normális látóterületnek. A fehér 
színre végzett vizsgálatnál mindkét szemen gyors csigavonalban 
halad a látótér határa, jelezve azt, hogy az elsőt rögtön követő 
második és harmadik vizsgálásnál a kifáradás nagymértékben 
progrediált. Például a jobb szemnél a vízszintes déllőben a laterális 
oldalon az első határ 60 fok, a második 25 fok és a harmadik csak 10 
fok. A bal szemnél ugyancsak a vízszintes déllőben és szintén a 
laterális oldalon 90 fok, 50 fok, 15 fok, 8 fok. (Már ezekből az 
adatokból is nyilvánvaló, hogy a bal szem vizsgálata megelőzte a 
jobbét.) A zöld színre vonatkozólag a látótér egyik déllőben sem 


haladta meg a 10 fokot, és leginkább 6-8 fok közt ingadozott. (A 
vizsgálathoz használt színes négyzet területe egy négyzetcentiméter 
volt.) Holott, mint tudjuk, a normális zöld látótér sokkal nagyobb. 
Szemfenéki lelet teljesen normális. Mindkét oldalon 1, D myopia. 

Betegünknél tehát megtaláljuk a nagy hysteria egyik klasszikus 
tünetét, a nagyfokú látótérszűkületet, amelyet a  paranoiára 
vonatkozólag soha senki sem tartott kórjelzőnek. Iovábbi hysteriás 
szimptóma a beteg egész magaviselete, amely sajátságos vegyüléke a 
bizalmatlan, szótlan paranoiások és a tetszelgő, fecsegő hysterikák 
viselkedésének. Ugyancsak ide sorolhatjuk a sexuális ügyek 
következetes élére állítását és hangsúlyozását úgy, amint ez sexuális 
jellegű paranoiánál nem szokott előfordulni. A beteg ilyen esetekben 
csökönyösen megmarad a gondolat mellett, hogy például a 
trónörökös menyasszonya, de inkább a gondolat maga foglalja le, 
mint az érzéki sensatiók, és a nemi szervek területére vonatkozó 
hallucinációiról nem beszél. Hysteriás szimptóma továbbá a mi 
betegünknél a panaszkodás közben tapasztalt  öntetszelgő 
hivalkodás, a saját kifejezéseiben, svádájában való gyönyörködés, a 
szánalomra való vágyakozás és ennek vagy az érdeklődésnek hiánya 
miatti bosszankodás. Szereti és keresi a nyilvánosságot, sokkal 
inkább, mint a legmerészebb nagysági tébolyban szenvedő betegek. 
Ha az előadáson a hallgatók előtt beszél, kipirul, szemei ragyognak, 
és arcára a titkolhatatlan, extázisszerű euphoria ül ki. Figyelembe 
veendő továbbá nála, hogy hysteriás globusát és tremorját beállítja 
téves eszméinek keretébe. A globus jelentkezésénél azt mondja, hogy 
a Lény nem engedi nyelni, a torkát fojtogatja stb., a tremor esetében 
kijelenti, hogy az írásban akadályozza. 

Ilyen fontos tény nála a hangulat gyors változása. Ha a 
paranoiásnak rossz napja van, azt egy kellemes hír, egy ajándék vagy 
csemege sohasem fogja a depressziójából kiragadni. Betegünknél 
másként áll a dolog. A legnagyobb szenvedést mímelő hangulatbeli 
elváltozása közepette a figyelem elterelése mellett csakhamar 
vidáman, jóízűen kacag, és általában egy kis fáradsággal mindig meg 
lehet őt nevettetni. Mindez merőben ellentéte a valódi paranoiának. 

Végső következtetésünk tehát úgy szól, hogy míg egyrészt a 
betegség maga hysteriás alapon fejlődött, amennyiben az Én- 


komplex hyperaesthesiája phobiákat, paraesthesiákat, 
kényszergondolatokat hozott létre, másrészt annak teljes kifejlődése 
után - amikor már téves eszmékre és azoknak egy nagyszerű 
rendszerére volt szükség - a psziche hysteriás jellege továbbra is 
megmaradt. A jogosult diagnózis eszerint sem paranoia 
(hallucinatoria) chronica, sem pedig hysteria nem lehet, hanem 
"hysteroparanoia", vagyis "paranoia hysterica". 


BEFEJEZÉS 


"Das Wahre, mit cleni Göttlichen 
identisch, lásst sich niemals von uns 
direkt erkennen, wir schauen es nur im 
Abglanz im Beispiel, Symbol in 
einzelnen und verwandten 
Erscheinungen, wir werden és gewahr 
als unbegreifliches Leben und können 
dem Wunsch nicht entsagen, es 
dennoch zu begreifen." 

Goethe 


A kísérlet, amelyet az olvasó maga előtt lát, tudtommal az első 
részletes, és teljesen keresztülvitt paranoia-analízis. A klinikai 
vizsgálat menete a klinikánkon használt kombinált neurológiai és 
pszichiátriai vizsgáló módszert követi. "A pszichózisok általános 
pszichológiája" című fejezet megírásához  Breuer-Freud-féle 
pszichoanalitikus kutatások adták meg az impulzust. A hysteriára 
vonatkozó tanból indulok ki. Ezt azonban igyekeztem egyszerűbben 
megfogalmazni. A  Freud-féle  "conversio" fogalma helyett 
általánosabbnak, tehát alkalmasabbnak és világosabbnak láttam az 
"abnormis endopszichikus reflex" elnevezés behozatalát. Így a 
fiziologikus és patologikus lelki folyamatok elhatárolása kevésbé 
éles. Minden lelki folyamat reflex, mert célszerű és gépszerű. 
Minden lelki folyamat akkor is ilyen, ha eltér a rendestől, és emiatt 
dementiához vezet. A lelki folyamatok lefolyását tehát nemcsak az 
"Unlustprinzip"§ szabályozza (Freud), hanem a célszerűség elve, 
amiben már szükségképpen benne van az is, hogy a psziché védi 
magát a kellemetlen sensatióktól, és benne van az is, ami ebben 
nincs, hogy egyszersmind igyekszik megszerezni a kellemeseket. 
Ezzel a "Verdrángung"£ fogalma is már egyszerűsítve van. A 
kellemetlen sensatiókat az érzékeny komplex hamis útra tereli. 
(Hogy az öntudattalanba szorítja, mint Freud mondja, ez csak egyik 


módja az elhárításnak.) Nincs szükség a "censura" fogalmára sem. 
Freudnál ez mindig erkölcsi censurát, morális gátlást jelent, azaz a 
mi fogalmazásunkban úgy hangzanék, hogy minden "Verdrángung" 
az erkölcsi komplex munkája volna. Ennél általánosabb és érthetőbb, 
ha azt mondjuk, hogy bármely érzékeny komplex önkímélése 
okozhat abnormis endopszichikus reflexfolyamatot. Nemcsak a 
sexuális és erkölcsi komplexek kerülhetnek kontfliktusba, azaz 
ellentétes érdekeltségi viszonyba, hanem az összes komplexek 
minden páros és többszörös kombinációban. 

Az Én-komplexet - mint az előadottakból látható — öt, illetőleg hat 
komponens komplexre osztottam, s igyekeztem a komplexek 
kompenzációjának teóriáját kifejteni és a fejezet végén fejtegetéseim 
eredményeképpen hat tételben felállítani. 

Ezeket azért gondolom  használhatóknak, mivel minden 
fiziologikus és patologikus lelki működésre, tehát az összes 
pszichózisokra is alkalmazhatók. 

Az Én-komplex felosztását öt, illetőleg hat komplexre azért tartom 
célszerűnek, mert a Freud-féle hysteria-elméletet teljesebbé teszi. 
Nemcsak a sexuális komplex sérelme okozhat conversiót, azaz 
abnormis epdopszichikus reflexet, hanem a többi komplexek 
traumája is, amit a tapasztalatok megerősítenek. 

Viszont a komplexek organizálódása bizonyítja, hogy a sexuális 
komplex valóban sok esetben igen fontos, és legérzékenyebb lehet az 
összesek között. Másrészt bizonyítja azt is, hogy az összes többi 
komplexek ennek az érdekében organizálódtak: az önfenntartási is, a 
faji is, az erkölcsi is, az anyagi is, sőt közvetve a vallási is, amely 
utóbbi, mint láttuk, az önfenntartási komplex érdekében fejlődött. 

Bevégezve a munkámat, első kedves kötelességem hálás 
köszönetet mondani mesteremnek, Moraucsik tanár úrnak, aki az eset 
közlését megengedte, és jó tanácsaival támogatott. Másodsorban 
kartársaimnak, kik kérésemre a beteggel folytatott beszélgetéseiket 
szeretetre méltó előzékenységgel följegyezték. Segítségök nélkül 
sohase érhettem volna el az adatgyűjtésnek azt a relatív teljességét, 
amelyet elérni így módomban volt. 


FÜGGELÉK 


EGYKORÚ KÖNYVISMERTETÉS 


Az elmebetegségek pszichikus mechanizmusa 
Írta Brenner József dr. elme- és idegkórtani 
klinikai gyakornok Budapest (Eggenberger) 


A "Gyógyászat" olvasói előtt nem szükséges bővebben ismertetni e 
könyv tartalmát, miután az "Adatok a pszichózisok analíziséhez" 
cím alatt egész terjedelmében megjelent e lap hasábjain. Így a 
referens néhány bíráló megjegyzésre szorítkozhat, mindenekelőtt 
pedig örömmel konstatálja, hogy a budapesti elmeorvosi klinika 
nem zárkózik el hermetikusan a pszichiátria legújabb analitikus 
irányzata elől, hanem módot ad az ily irányú kutatásokra is. Még 
örvendetesebb, hogy az új irány éppen a Brenner dr. érdeklődését 
keltette fel, akiben - mint Csáth Géza név alatt megjelent 
szépirodalmi művei fényesen bizonyítják — megvan minden képesség 
az emberi lélek mélységeinek kutatására. Éles megfigyelőképesség 
jellemzi azt a kórrajzot is, mely a mű tulajdonképpeni tárgya, 
nemkülönben sok eredetiségre és önállóságra való törekvés, mely 
remélni engedi, hogy a szerző maradandó értékű eszmékkel is fogja 
gazdagítani a pszichiátriát. Menthetőnek találjuk a szerzőnél ez 
utóbbi törekvések némi túlságbavitelét: a túl gyors általánosítást, a 
túl korai rendszeralkotást. Az ellenben már hiba, hogy Freud 
professzor elméletét ott és úgy akarja tökéletesíteni, ahol és ahogy 
azt már maga Freud elvégezte. (Pl. ha vitatkozik vele, mondván, 
hogy a lelket nemcsak a kínkerülési, hanem a célszerűségi törekvés 
is irányítja: nem mond mást, mint amit Freud már régen és 
szabatosabban kifejtett, sőt okaira is visszavezetett egy összefoglaló 
értekezésben: Über die zwei  Principien des  psychischen 
Geschehens). Felemlíthetem még, hogy a szerzőtől felvett 5-6 
alapvető lelki komplexumot a mélyebbre ható analízis egyszerűbb 
elemekre s végül az ön- és fajfenntartás ösztöneire nehézség nélkül 
vissza tudja vezetni. De mindezek az ellenvetések nem vonnak le 


semmit abból az élvezetből, amelyet az olvasó ezen sok 
éleselméjűséggel megírott munka olvasásából meríthet. 

Brenner könyve is fényes bizonyossága annak, mennyivel több 
lehetőséget nyújt az elmebetegségek keletkezésének és egész 
tünettanának megértésére az analitikus, mint a megkövesedett 
diagnosztikus kórképek alapján történő, és manapság még elterjedt, 
szinte gépszerű pszichiátriai descriptio. 

Az analízis révén az elmekórtan ismét megtalálta kapcsolatát a 
való élettel. 

Ferenczi Sándor dr. 


ORVOSI KIFEJEZÉSEK SZÓTÁRA 


abnormis: a normálistól eltérő, nem normális 

aetiológia: kóroktan; a betegség eredetére vonatkozó ismeretek 
összegyűjtése 

angesthesia: itt: érzéketlenség 

anamnesis: a betegség előzményeinek felkutatása 

Deprez-d Arsonval-féle galvanométer: igen kis áramok mérésére is 
képes, nagy érzékenységű, gyógyászati célokra alkalmas 
villamos mérőműszer 

arteriosclerosis: érelmeszesedés 


asszociációs — vizsgálatok: — a képzettársítás vizsgálata, 
ingerszavakra történő azonnali, tetszés szerinti válaszok 
alapján 


atrophizal: elsorvad 


Basedow-kór: pajzsmirigytúltengés; megnagyobbodik, 
túlműködik 

bárzsing: nyelőcső 

E. Bleuler: (1857-1939): Svájci elmegyógyász, ő volt az első 
befolyásos személyiség, aki Freud elméletét elfogadta. Később 
nézetei némileg módosultak, nem mindenben értett egyet 
Freuddal, de alapállása mindvégig  pszichoanalitikus 
szemléletű maradt. 

J. Breuer (1872-1925): osztrák belgyógyász, a pályakezdő Freud 
barátja és munkatársa; a "Tanulmányok a hysteriáról" című, 
1895-ben megjelent könyvet közösen írták. 


complexio: összefoglalás 

commotio cerebri: agyrázkódás 

cantractura: zsugorodás, alaki elváltozást okozó izomrövidülés 
convertálódott lelki sensatio: szervi megnyilvánulásba átcsapó 
lelki élmény 


defectus: fogyatékosság 

defloratio: szüzességtől való megfosztás 

dementia praecox: fiatal korban kialakuló tudathasadás, a 
schizophrenia régi elnevezése 

dementia senilis: aggkori elbutulás 

Deprez-d Arsonval-féle készülék: lásd: d Arsonval 

dermographia: a bőrt ellátó erek beidegzési zavara, melynek 
következtében a bőrre húzott vonalak piros, kiemelkedő csík 
alakjában sokáig megmaradnál 

deviál: oldalra mutat, oldalra tér 

diagnózis: kórisme, a betegség felismerése és meghatározása 
differenciális diagnózis: elkülönítő kórisme, a betegség 
elkülönítése más, hasonló tünetekkel járó betegségektől 
diphteritis: diftéria, a közismert fertőző betegség (pl. garatban: 
torokgyík) 


ejaculatio: ondó kilövellése 

embrió: magzat 

endopszichikus reflex: lelki folyamatokon belül lezajló, 
külvilágtól közvetlenül nem érintett reflexfolyamat 

epilepszia: nyavalyatörés; a központi idegrendszer periodikus 
görcsrohamokkal, tudatzavarokkal járó ártalma 

euphoria: szubjektív jóérzés, felfokozott, mámoros hangulat 


faciális: arcideg 

fiziológikus: élettani; a szervezet normális működésének 
megfelelő 

S. Freud: (1856-1939): bécsi ideggyógyász, a pszichoanalízis 
megteremtője, Csáth könyvének legfőbb szellemi inspirátora 
Franklin-féle kezelés: "vagy  franklinizálás, az elektromos 
árammal való gyógyítás egyik, ma már nem használatos 
formája 


generalisatio: általánosítás 
globus: itt: gymbócszerű érzés a torokban 


haptikus hallucináció: a tapintási érzék csalódása 

hebephrenia: a schizophreniának (azaz a dementia praecoxnak) 
egyik, 15-25 életévek között, többnyire serdülőkorban 
kialakuló formája 

helix: a fülkagyló külső tekervénye, fülkarima 

hyperactív: nyugtalan természetű, fokozott cselekvéskészségű 
hyperaesthesia: túlérzékenység, az ingerekre való fokozott 
reagálás 

hyperaesthesia acustica: a hallóideg fokozott ingerlékenysége 
hypertrophiás: a normálisnál nagyobb, túltengő (a szövetelemek 
nagyobbodnak, számuk nem változik) 

hypnobromid: nyugtatószer 

hypochondria: a betegség beképzelése, túlértékelése 

hysteriás neurózis: primitív, főleg az élményreakciók által 
meghatározott neurózis 

hysteria: a neurózisok egyik fajtája, amelynél a lelki zavarok 
szervi betegségekre emlékeztető tüneteket, indulatkitöréseket, 
félelmi állapotokat stb. produkálnak. 


inactív: cselekvőképtelen, nyugalomban lévő 
indikáció: javaslat, ajánlás 

indolens: érzéketlen, fájdalmatlan 

inversio: megfordulás 

iris: szivárványhártya (ez adja a szem színét) 
isolatio: elkülönítés 


C. G. Jung: (1875-1961): a zürichi pszichoanalitikus iskola fő 
képviselője. Először "mindenben  Freudot követi, majd 
fokozatosan szembefordul vele, s 1914-től új irányzatot teremt 
a pszichoanalízisen belül. 


katalepsia: dermedtség, merevség; passzív állapot, amelyben a 
beteg nem akar változtatni testhelyzetén, végtagjait sem 
mozdítja 

katatonia: testi és lelki megmerevedés, a tudathasadás tünete 
vagy formája 


kéztremor: kézreszketés 
E. Kraepelin (1856-1926): német pszichiáter; ő definiálta először 
a dementia praecoxot. Csáth úgy hivatkozik rá, mint e 

hagyományos szemlélet képviselőjére. 


laterális: oldalsó, szélső 

logoschisis: tudathasadáskor nagyon jellemző "szóhasadás", 
"beszédhasadás"; a beteg mondanivalóját egy időre 
megszakítja, majd logikailag ugyanott folytatja, ahol kezdte 


manuális manipuláció: itt: a szexuális kielégülés elérésére 
kezével ingerli nemi szervét 
myopia: rövidlátás 


nervus pubicus: a szeméremtesten végződő, azt érző ágakkal 
ellátó ideg régebbi elnevezése 

neuraszténia: . ideggyengeség; az idegrendszer fokozott 
ingerlékenységével és fáradékonyságával járó állapot 
neuraszténia . szexuális: fokozott nemi vággyal, pszichés 
impotenciával járó ideggyengeség 

neurózis: a szervezet testi és lelki működésének zavaraiban 
megnyilvánuló, a külvilággal való súlyos összeütközésből 
származó funkcionális ideggyengeség 


occiput: nyakszirt 

orbánc: a bőr nyirokutaiból kiinduló, gyorsan terjedő, 
bőrvörösséggel, vizenyővel járó, baktérium okozta fertőzése 
organizálódhatik: a lelki folyamatok szervi elváltozásokat 


hozhatnak létre; pl. hysteriás izombénulást 


paraesthesia: fonák érzés, az érzékszervek érzékelési zavara 
paralitikus: bénult, bénulásos, béna 

paranoia: nagyzási vagy üldözési téboly; lappangva fejlődő, 
maradandó, megrendíthetetlen, logikus nagyzásos vagy 
üldöztetéses  téveszmerendszer, amely mellett a beteg 


gondolkodása, —— akarati —— magatartása, —— cselekedeteinek 
célszerűsége rendezett 

paranoia hallucinatoria chronica: elhúzódó  érzékcsalódásos 
üldözési téboly 

paranoia hysterica: hysteriás személyiséghez társuló téves eszme 
idős korban, leginkább nők között gyakori 

patologikus: kóros; a szervezet normális működésétől eltérő 
perseveratio: képzetek megtapadása hosszú időre, gondolatok, 
cselekedetek értelem nélküli ismételgetése 

phobia: beteges félelem, iszony 

praecordíiális: szívtáji 

progrediál: romlik, a betegség előrehalad 

pseudo-izgalom: ál-izgalom 

psziché funkcionális astheniája: a lélek működésének sorvadása, 
szegényedése; az elbutulás 

pszichiátrikus: elmekórtani 

pszichikus depresszió: kóros lehangoltság 

pszichikus mechanizmus: lelki folyamat 

pszichoanalízis:  lélekelemzés;  mélylélektani vizsgálati és 
gyógyászati módszer, amely a lelki zavarokat a tudat alatti 
okok feltárásával igyekszik orvosolni. Megalapítója S. Freud, 
ezért az irányzatot freudizmus néven is szokták emlegetni. 
Később a Freud által alapított iskola több ágra szakadt (Jung, 
Adler stb.). A pszichoanalízis ma is élő és ható módszer; 
elsősorban az Egyesült Államokban fejlődött intenzíven a 
második világháború után. 

pszichotikus egyén: elmebeteg egyén 

pszichózis: elmebaj 


Ranschburg-Ziehen-féle . szópárok: a  megjegyző emlékezés 
vizsgálatára alkalmas módszer 

remissio: a kórtünetek ideiglenes megszűnése vagy csökkenése, 
átmeneti javulás 

retentio: megőrzés, raktározás 

R.-szanatórium: röntgenszanatórium 


scarlatina: vörheny; torokgyulladással, skarlátpiros kiütésekkel 
járó fertőző betegség 

sclera: ínhártya, "szeme fehérje" 

sensorikus: érzékeinkkel felfogható, érzékelhető 

sexus: itt: egyén 

simplex paranoia: egyszerű, vagy közönséges üldözési mánia 

R. Sommer (1864-19?): német elmeorvos; munkásságára nem a 
pszichoanalitikus módszer a jellemző 

sputum: köpet 

status praesens: jelenlegi állapot, klinikai lelet 

Stern-féle eljárás: a megjegyző emlékezés vizsgálatára régebben 
alkalmazott módszer; bizonyos szavakat bizonyos idő eltelte 
után mennyire képes felidézni a beteg 

stimulálja: ingerli 

subsconscinens öntudat: tudattalan öntudat, azaz az öntudatlan 
symptoma: tünet 


tabetikus: a vérbaj előrehaladott formája, amelyben a gerincvelő 
hátsó gyökérrostjainak bántalma következtében jellegzetes 
járás és végtagfájdalom alakul ki 

térd-, achilles-, tricepsreflexek: alsó és felső végtagi ínreflexek 
therapeutikus analízis: gyógyászati elemzés, a lelki betegséget 
okozó kellemetlen élmények feloldása, tudatosítása, 
értelmezése. Tipikusan pszichoanalitikus módszer. 

typhus utáni reconvalescentia euphoriája: tífusz utáni lábadozás 
fokozottan jó közérzete, "emelkedett" lelki állapota 

vasomotio: az ér átmérőjének változása, amely az arc 
kipirulásához vagy elsápadásához vezet 

viívisectio: élő állat boncolása 


T. Ziehen (1862-1950): német elmeorvos és filozófus; Csáth által 
emlegetett munkái nem pszichoanalitikus szemléletűek 


Jegyzetek 


: Ezt a régi iskola is elismeri: "Kurz und gut, die Hysterie ist ein 
angeborener abnormer Seelenzustand, dessen 
Eigenthümlichkeit darin liegt, dass wie Móbius es ausdrückt, 
krankhafte Veránderungen des Körpers durch Vorstellungen 
hervorgerufen werden." Kraepelin Psychiatrie II. 511. 
(Magyarul: "Röviden velősen, a hysteria vele született 
abnormis lelkiállapot, amelynek sajátossága abban rejlik, 
ahogyan azt Möbius megfogalmazza, hogy a test kóros 
elváltozásait a képzelet idézi elő.") 

: Magától értetődően, éppen ezért. 

3 A Tóra jelenti az Ószövetség első részét (Mózes öt könyvét), 
illetve azt a pergamentekercset, amelyet a zsinagógában 
tartanak, s rajta ez az öt könyv szerepel. Az istentiszteletek 
alkalmával a Tórából részleteket olvasnak fel, s minden egyes 
részlet felolvasásakor mást-mást hívnak ki a hívek közül a 
Tóra elé, ezzel voltaképpen a képviseleti elvet valósítva meg. 


: Ez a harmadik tulajdonság a komponens komplex kiterjedését 
jellemzi az Én-komplexben. Ha az egész Én-komplex egyenlő 
az egységgel, akkor a komponens komplexek nagysága egy- 
egy törtszámmal fejezhető ki, melyeknek összege egy. 

:" A bekezdésben található ismeretlenebb fogalmak, illetve 
nevek: Anakhorétdk-nak nevezték az üldözések elől a pusztába 
menekült korai keresztényeknek azon csoportját, akik úgy 
találták, hogy aszketikus életformájuk megfelel a 
kereszténység szellemének, s ezért később is a remete 
életformát választották. Don Diego Corneille "Cid" című 
drámájának egyik szereplője. DAnnunzio (1863-1938) olasz 
költő és író. A. Schnitzler (1862-1931) osztrák író és orvos, 
műveiben a szerelmet a  mélylélektan módszereivel 
boncolgatja. 


é Ismételjük, az erkölcs szó itt az ambíció fogalmát jelöli. 

: Vénuszhegy: a német népmondában és -költészetben több 
hegynek a neve, amelyekben Vénusz istenasszony tartja 
udvarát, s az oda bejutott halandók élete örökös vigasságok 
és élvezetek között telik el. Iannháuser, a német dalnok 
(történetének több feldolgozása ismeretes, leghíresebb 
Wagner operája) már egyszer e hegy lakója volt, de megunta 
az ott folyó életet, elment a pápához, s kérte, hogy oldozza fel 
bűnei alól. A pápa azonban nem volt hajlandó erre, mire 
Tannháuser végleg visszatért a Vénuszhegyre. 


" A rajzok az eredeti kiadásban sem színesek. 


2 A testi inger is a komplexekre hat. Egy tűszúrás például az 
önfenntartási komplex körébe esik. 


1 Weber: Die Paranoia, 1888. 

4 Zabáld fel a főztödet! 

2 Látnok, jós. 

8 Szorításra. 

8 Hagyj élvezni! 

15 Élni akarok! 

1 Iszonyatos, mi mindenre kell vállalkoznom! 

Z Miattad kell vért izzadnom. 

2 Verjen ki a ragya! (Szó szerint: epe.) 

2 Egy világ szegény fejem fölött. 

2 Minden múlandó! (Szó szerint: Ma piros, holnap halott!) 
2 Ugye, hogy nem jó lebegni ajtó és ajtófélfa között! 
2 Istenem! 


3 Képedbe köpöm a nyálam! Illetve A. G. kisasszony néhány 
sorral későbbi, szabadabb megfogalmazásában: Nyálkás 
köpetet hányok az arcodba! 


2 Pukkadj meg, és repedj szét vele együtt! 
5 Csak lassan. 
2 Kezd már fáradni! 


Z A német der Latz szó torzított változata; jelentése: hajtóka, 
mellény. Itt a kötény mellrészét jelenti. 

2 Már ő is kezdi gyanítani, hogy igazat beszélsz! 

2 Kicsinállak! 

" Hát, ugye, elő kell készítenem a tetemet. 

: Tán én nyissam ki neked az ajtókat? 

2 Kinyitom a fogómat, egy csattintás, s már kész is vagy! 

8 A Oui sfexcuse s"accuse! francia szólás torzított változata. 
Magyar megfelelője: A tagadás fél beismerés! (Szó szerint: Aki 
védekezik, az vádolja magát.) 

3 Helyesen: passe-partout, francia szó (tolvaj kulcs); jelentése itt: 
úti engedély. 


5 Még hogy szórjanak sót a farkamra, amikor éppen 


újjávarázsolom őt! 
36 Gyászszertartásod már elkezdődött. 
: Meg fog gyanúsítani téged, nem, már most gyanúsít! 
38 Már most gyanúsít! 
2 Közösülésre kész, meredő hímvesszőt. 
§ Francia szó; jelentése: Ma. 
: Nekem élnem kell, s te egy hatalmas zsidó nő vagy! 
£ Igen, te nem vagy más, mint egy stílusos gyilkos! 
8 Tán nekem kell megalapítanom az A.-dinasztiát? 


3 Illemhelyek falairól közismert, szöveghű fordításban: Pina 
fasz, együtt basz! (Lásd: Ismerjük azt a perverzitást... 
amelynél az egyénnek trágár szavak kimondása okoz heves 
erekciót. Cs. G. 188. old.) 


£ Nagy isten, a végét járja! 

14 Öntsd ki magad! 

2 Pontosítottam. 

8 Igény, követelődzés. 

£ A szerző téved. A XV. században élt Lucretia Borgia a 
hagyomány szerint a világtörténelem egyik 


legerkölcstelenebb nője volt. Csáth a római királyság utolsó 
éveiben élt Lucretiá-ra gondolt, aki valóban öngyilkos lett, bár 
ő sem erényének védelmében, hanem erényétől való 
erőszakos megfosztása után döfött tőrt a szívébe, családtagjait 


előbb bosszúra szólítva föl. 


Aa A "Fiziologikus neurózisok" címmel ezekre külön 


tanulmányban óhajtunk visszatérni. — (Ez a mű nem született 
meg. — Sz. M.) 

2 Gyönyörködteti. 

"2 Gustav le Bon (1841-1931) - francia orvos és szociológus; 
szóban forgó munkája minden valószínűség szerint: Evolution 
de la matiére, azaz Az anyag fejlődése, megjelent 1905-ben. 


5 E rajznak nem sikerült nyomára bukkannunk. 


3 W. Ramsay (1852-1916) - angol kémikus. Tanulmányozta a 
radioaktív elemek átalakulását, s felfedezte a radiotoriumot. 


5 Istenek alkonya, végítélet. 


"e A szerző téved. Jupiter, azaz görög nevén Zeusz valóban 
megdöntötte Saturnus uralmát. De Saturnus nem dönthette 
meg Kronoszét, hiszen a kettő ugyanaz: Saturnus görög neve 
Kronosz. Saturnus Caulusnak, azaz görög nevén Uranosznak 
a hatalmát döntötte meg. (Vő. a következő jegyzetet.) 


2 A titánok Uranosznak, az ég, és Gaiának, a föld istenének a 
fiai. Uranosz hatalma ellen anyja biztatására föllázadt 
Kronosz, az egyik titán, s testvéreit apja uralmának 
megdöntése után engedelmességre kényszerítette. Az ő 
hatalmát viszont fia, Zeusz ragadta el hosszan tartó 
küzdelemben - többek között annak a néhány titánnak a 
segítségével, akik elégedetlenek voltak Kronosszal, s átálltak 


Zeusz oldalára. 
" Nyilvánvaló elírás; helyesen: lefekvéskor. 
2 Vezérlő szellem 


£ Matrózkocsmákban fogsz csavarogni! (A herumstreichen szó 
azonban nem egyszerűen csavargást jelent, hanem rossz 
nőként való csavargást, "strichelést" is.) 


£ Nyilvánosházba. 

£ Te hatalmas zsidó nő! 

8 Deutsche Klinik. Paranoia. 

4 Über der Psychologie die Dementia praecox. 

£ Ziehen: Die Prinzipien und Methoden der Intelligenzprüfung. 

€ Elragadó vagy! 

£ Jaj, ha ő bosszút áll! 

68 Ő megy. 

£ Ha megpukkadsz, akkor is alázatos lesz a Bálványod. 

2 Turkálok benne! 

2 Jajt kiáltott. . . 

2 Tedd! 

2 Te boszorkányfajzat! 

2 "Az igaz, azonos lévén az istenivel, sohasem ismerhető meg 
közvetlenül, csak a  visszfényben, a példában, a 
szimbólumban, az egyes és rokon jelenségekben pillantjuk 
meg; fölfoghatatlan életként vesszük észre, és nem tudjuk 
elfojtani vágyunkat, hogy mégis felfogjuk." (Az idézet 
lelőhelye: Versuch einer Witterungslehre, azaz "Egy időjárástan 
vázlata" — [1825]. In:  Weimarer  Ausgabe, II.  Abt.: 
"Naturwissenschaftliche Schriften", Bd. 12. S. 74. - Bernáth 
Arpád szíves közlése és fordítása.) 

2 Kínkerülési törekvés. 

£ Elnyomás, elfojtás. 


